
Pratarmė. 


Nūnai pergyvename pažangos laikmetį. Radijas, lėktuvai, elektra, 
įvairių įvairiausios mašinos bei įmonės atstoja žmogaus jėgas. Galų gale 
patsai žmogus virsta mašina. Deja, ta mechanizacija blogai atsiliepia į jo 
kūno ir dvasios kultūrą. Ilgainiui jis pasidaro materialistu ir nustoja auk- 
štesnių siekių. Važiuodami per Lietuvą jau galime tai pakankamai paste- 
bėti. Visur matome sumaniai išvestą melioraciją, laukai pavyzdingai išdirbti, 
sodžiai išparceliuoti. Kur pažiūri, veisliniai gyvuliai, pirmos rūšies javai, 
pievos apsėtos našia žole, pieninės ir vežamų bekonų eilių eilės, kad ir 
pravažiuoti sunku, Tuo, žinoma, tik galima pasidžiaugti. Mūsų kraštas, 
amžiais svetimų valdomas, žymiai buvo atsilikęs nuo kultūringų žemių, ir 
turime būti širdingai dėkingi mūsų valdžiai, kad taip rūpinosi krašto gerove. 

Deja, atidžiau apsižvalgę, pastebėsime ir savo blogąsias puses. Vos 
retkarčiais sutiksime žmoniškus trobesius. Stogai šiaudiniai, langai mažu- 
čiai, o kaminai, pastatyti ant lubų, gresia gaisro pavojum. Apie kitus 
trobesius ir kalbėti neverta. Daržinės, kūtys, klojimai kreivi, į žemę su- 
lindę, stogai kiauri, vidury įdubę. Manytumei, kad čia gyvena tik beturčiai. 
Tačiau, kaip girdėti, tie skurdūs ūkininkai duoda dukterims 2 — 5 tūkstan- 
čius kraičio. Vietomis šalia vieškelio pastebi trobesius, kokių ir Azijoj 
neaptiksi. Tai bjaurūs griuvėsiai, kuriuos jau seniai reikėjo nuardyti, bet 
jie vis tebestovi, bjaurindami apylinkę. O keliu eina puikūs autobusai, 
birbia limuzinai, veždami ne tik savuosius, bet ir svetimšalius, kurie nu- 
stebę žiūri į tas baidyklės. 

Kodėl taip yra, nesunku įspėti. Tai materializmas, pagrįstas apsilei- 
dimu ir grožio supratimo stoka. Kam čia gražūs trobesiai, kad jie pelno 
neduoda?! Taip gyveno mūsų tėvai, taip ir mes galime gyventi. Dargi 
kunigėliai barasi už puikybę. 
| Bet mūsų liaudis tuo nekalta. Niekas jai neįskiepijo grožio pomėgio 
ir neugdė estetikos, o be grožio ir meno tikra kultūra būti negali. Ji bus 
. tik dirbtinė ir nepastovi, kaip gėlės be šaknų. Kad ir žydi ir kvepia kurį 
laiką, bet greit nuvysta ir apmiršta. Kol turėjome gražių kryžių ir darželiai 
buvo gražūs. Dingus vieniems, pakrito ir antrieji. Tauta tik tada bus sveika 
ir pataps kultūringa, kada supras grožio vertę ir ims domintis menu. 

Pavartykime pasaulio istoriją, 0 pamatysime, kad taip yra. Visos 
tautos ir valstybės, nors ir labai turtingos ir narsios, be meno greit žlugo. 
Filistinai, amalekitai, edomitai, moabitai, amonitai ir kitos senosios tautos, 
neturėjusios meno padarų, žuvo, nepalikdamos nė pėdsakų po savęs. Jų 
vardus težinome iš Šventojo Rašto. Bet fenikai, hetitai, sumerai, babilonie- 
čiai ir asiriečiai pergyveno ilgus amžius ir šiandien pasaulis gėrisi jų pui- 
kiais monumentais. Iš tikrųjų, menas ir kultūra yra dvyniai, kurie vargu 
ir išskirti. Jų ir amžius beveik vienodas. Senovės graikai ir romėnai 
tol buvo galingi, kol jų menas tvirtai stovėjo. Žlugus menui, dingo ir jų 
galia bei kultūra. 

Kad geriau pastebėtum tą reiškinį, pasitraukime mintimi 5000 metų 
atgal ir pažiūrėkime, kaip jau tada menas su kultūra žygiavo lygiagrečiai. 
Rodos, tai brolis ir sesuo, negalį vienas be antro gyventi. 

Dabar meno pasaulis ypač susidomėjęs oriento kūryba. Ekspedicija 
po ekspedicijos vyksta Mezopotamijon, Egiptan, Persijon, ir sulenda į žemę, 
ieškodamos vertingų senienų. Jas remia tautos, valstybės ir turtuoliai, ne- 
sigailėdami lėšų. Milijonai jau sukišta į žemes, bet daugiau iškasta negu 
įdėta. Radinių vertė jau siekia milijardų. Londono, Paryžiaus, Berlyno, 
New-Yorko ir kitų sostinių muzejai prisipildė oriento -senienomis ir žavi 
lankytojus. Net Kaunas turi savo mumiją. Kada Berlynas didžiuojasi Per- 
gamono altorium, New-Yorkas nustebina pasaulį dinozauro kiaušiniais, ku- 
riems mokslinčiai duoda 85 milijonus metų. Kadangi tie kiaušiniai rasti 
Gobi tyrų uolose, tai amerikiečiai juos persigabeno su visomis uolomis, 
kad nesužeistų radinių. Galima išsivaizduoti jų transporto išlaidas. 


Ir neveltui tiek lėšų sukišta į žemes. Pabudo iš letargo idealizmas, ir 
sumaterializėjusios masės pakėlė galvas į pamirštą idealų pasaulį. Anot 
oficialių žinių vieno Berlyno senienų muzejus nuo spalio 1930. m. iki 
sausio 1931, m. aplankė 600000 žmonių. Tai itin gražus reiškinys mate- 
rialistiniam Berlyne, 1930. m. Prūsų meno ir švietimo ministeris Grimme 
Berlyno muzejų 100 m. sukakties proga pasakė savo prakalboj ant Per- 
gamono altoriaus laiptų tuos įsidemėtinus žodžius: „Ši vietovė yra maldos 
vietovė. Turime atsidėję klausytis, ką tos meno vertybės pasako mums, 
atsitraukusiems nuo kasdieninės gyvenimo kovos ir visų laiko vargų, ku- 
rios mūsų gyvenimui teikia turinio, mūsų gi kovai nurodo kryptį ir tikslą, 
dėl kurio verta kovoti ir gyventi, nes jos yra šaltinis džiaugsmo, kurs anot 
Goethės yra visų dorybių motina“. 


Kad mūsų tauta, gyvendama naujose aplinkybėse, nenuklimptų mate- 
rializmo purvyne, bet ugdytų savyje meninio grožio pomėgį, sumaniau su- - 
pažindinti ją su žilos senovės kūryba. Tos meningos tautos, nors ilgainiui 
ir nustojo savo nepriklausomybės, tačiau savo monumentais tebeveikia 
pasaulį. Sumerų idealai dar po 5000 metų nenustoja veikusios pasaulio 

kultūros. Tai neišsamus šaltinis, iš kurio vis dar teka gaivinąs prog- 
reso vanduo. 

Kad meno istorininkų tyrinėjimai neatrodytų fantastiški ir netikėtini, 
pasistengsiu pirma išaiškinti archeologijos bei geologijos pagrindus, kurie 
padės geriau orientuotis ir apibrėš vaizduotei tinkamas ribas. 

Autorius. 


Archeologija ir menas. 


Archeologija meno istorijos pagrindas. 


Meno istorija remiasi archeologijos daviniais. Be archeologijos se- 
novės meno kūrinių tikslus pažinimas beveik neįmanomas. Ką mums davė 
antikė, Egipto, Sumerijos, Asirijos, Babilonijos ir kitų žilos senovės kraštų 
kūryba, težinome vos iš senovės tyrinėjimų. Nedaug težinotume ir apie 
pirmųjų krikščionių meną, jei nebūtų atkastos katakombos. Taigi arche- 
ologija yra geriausia meno istorijos talkininkė. Galerijos teapšviečia vos 
naujausių laikų padarinius. 

Net užlikę iki šių laikų pastatai be archeologų komentarų būtų apkloti 
migla. Nei Atėnų Partenonas, nei Romos Panteonas, nei Egipto piramidės 
neatidengia visų senosios architektūros paslapčių, neparodo jos stilių įvai- 
rumo, viso pastatų grožio. Tik archeologija tinkamai rekonstruoja senovės 
statybą. Tolygiai atsitiktinai atrastos senovės skulptūros bei paveikslai 
duoda vos neaiškią nuomonę apie estetinę jų vertę. 

Archeologija, rinkdama senovės liekanas, jas sugretindama ir paskirs- 
tydama, teikia tikriausios nuomonės apie meno kūrinius, jų lytis, įvairumą, 
stilius ir kompozicijų savotiškumą. Kaip žieminės gėlės šaknys, atėjus pa- 
vasariui, iščiulpia iš žemės reikalingus syvus ir leidžia daigus, stiebus ir 
žiedus, taip pat archeologija, aptikusi kūrinių lytis, atstato senovės padarus, 
teikdama žiūrovams estetinio pasigėrėjimo, o meno istorijai savo nuo- 
žiūrų patikrinimo. 


Archeologijos geneologija. 


Archeologija reiškia mokslą apie senovę. Jos pavadinimas kilęs iš 
graikiškų žodžių archė (senobinis) ir logia (rinkimas), taigi archeologija 
nėra kas kita, kaip senobinių dalykų ieškojimas. Bet dabar tuo žodžiu 
suprantama senienų tyrinėjimas iš monumentų, iškasenų ir radinių. 

Pirmąja, platesne prasme ir literariškus šaltinius, kaip Homero, Ovidijo 
ir Vergilijo raštus, galima pavadinti archeologija, bet antrąja, siauresne 
prasme tik mokslintų kasinėtojų tyrinėjimus. Ta prasme archeologija nėra 
taip sena, kaip gal kas manytų. 

Archeologiniai kasinėjimai prasidėjo jau penkioliktame šimtmetyje, 
kada įvyko renesansas bei antikės meno atgimimas. Iškasti meno radiniai 
davė impulso tyrinėti senovės liekanas ir atgaivinti senųjų graikų ir romėnų 
arba antikės meno kūrybą. Romos katakombų atradimas 1578 m. davė 
pradžią bažnytinei archeologijai. Pompejos atkasimas 1748 m. leido įžvelgti 
į senovės graikų bei romėnų gyvenimą, pamatyti jų miestus, pastatus, 
templius, bazilikas, termus, amfiteatrą, angas, forumą, rūmus ir pramo- 
nės įstaigas. 

Ypatingai daug senienų atrado Muratas 1808—1815 ir Fiorelli 1860 m. 
Sistematingai vesdami kasinėjimus, jie daugiausia patarnavo meno isto- 
rijai. Nieko nesunaikindami, Gepapieindaiųi ir nesumaišydami, jie visa 
atstatė senovės būdu. 

Diletantai gali daugiau pridaryti žalos negu gera senovės tyrinėjimams, 
sunaikindami griuvėsius ir užkirsdami kelia mokslinčiams. Tik sistematingi 
bei metodingi kasinėjimai teduoda teigiamų rėzultatų. Atrasti seną dalyką 
duobę kasant, ar lauką ariant, ir radinį padėti muzejuje dar nėra archeolo- 
gija. Tai tik atsitiktinas dalykas, turįs maža vertės. Iš jo atstatyti se- 
novės beveik negalima. 

Renesanso metu, kas gyvas su tikru entuziazmu griebėsi kasinėjimų. 
Pritariant popiežiams Nikalojui V, Pijui II, o vėliau Julijui II. ir 
Leonui X., Vatikano muzejus prisipildė antikės statulomis. Bet, trūkstant 
tinkamų kritikų bei mokslintų archeologų, senovės menas vis dėlto nebuvo 
tiksliai suprastas. Ar skulptūros originalai, ar kopijos, niekas nė neklausė, 
Visi pasitenkino jų grožiu. Tik vėlesni tyrinėjimai jas kaip reikiant įver- 
tino. Neviena graikų statula pasirodė romėnų pagaminta kopija. 

Naujai archeologijos erai davė pradžią J. Winckelman (1717—1768), 
išsprendęs savo metodingais kasinėjimais daug neaiškių problemų. Juo pa- 
sekė Viskonti, Zoege, lordas Elgin, Welcker, Jahn ir k. Pa- 
galiau mokslo antspaudą uždėjo jai Romoje įsteigtas archeologijos insti- 
tūtas 1829 m. Taigi metodingi kasinėjimai prasidėjo! vos XIX. šimtmetyje, 
bet aukščiausio laipsnio pasiekė XX. amžiuje. Sion pasauliniu maš- 
tabu, ji dar tik vaikas, vos pradedąs vaikščioti. Žemėje vis dar slepiasi 
nmeapmatomi meno archyvai. 


Archeologijos metodika. 


Kad kasinėjimai duotų teigiamų rezultatų, būtinai reikia kasinėti me- 
todingai. Diletantizmas dažnai kenkia archelogų uždaviniams, sunaikindamas 
įdomiausius pėdsakus. Archeologas turi būti istorininkas, nusimanąs se- 
novėj, ir turi atminti, kad jo tikslas yra tyrinėti, o ne rinkti eksponatus 
muzejams. Jis reikalingas kasyklos ir situacijos plano, kad gėriau nuvoktų, 
kodėl ir kaip iškasenos ten atsirado, koks jų ryšys su apylinke ir kitais 

radiniais, ar jos ten pakliuvo atsitiktinai, ar per iškilmingas apeigas, ar 
buvo vietos gyventojų, ar pareigūnų įrankiai bei papuošalai. Todėl nega- 
lima pasitikėti samdytais darbininkais, kadangi, nesuprasdami dalykų vertės, 
teieškos vos dailių dalykėlių, už kuriuos tikisi gero atpildo, 0 į šukes, 
turinčias kartais didelės reikšmės, visai nekreips dėmesio. Tačiau šukės 
dažnai vertigesnės už puikiausius papuošalus.  Atsitinka rasti žalio molio 


Pav. 1. Žalio molio iškasas iš Uro griuvėsių deda į skaido dėžutes ir dėl saugesnio 
transporto apiberia smėliu. 


plytas su užrašais, kužių negalima perskaityti, bet išdeginus plytas, gau- 
nama gana aiškus sri (Žiūr. pav. 1 ir 2). 

Bet tai nelengvas dalykas. Tokią plytą reikia įdėti į skardo dėžę, 
apipilti smėliu ir deginti tam tikroje krosnyje. Paskui degintas molis 
turi būti atsargiai apvalytas. Tuo būdu užfiksuotas užrašas bus aiškus ir 
pastovus (žiūr. pav. 3). 

Jog tokie kasinėjimai reikalingi daugelio lėšų, suprantama savaime, 
Dažnai juos finansuoja valstybių iždai, ypač Vokietiioj, Prancūzijoj, Ang- 
lijoj, Italijoj ir Amerikoj. Padedant valstybėms, susikūrė nemaža archeolo- 
ginių institūtų, kurių veikla žymiai pastumėjo senovės pažinimą. Atkasta 
senovės miestai ir paminklai Azijoj, Graikijoj, Egipte, pagaliau Vidurinėj 
"ir Vakarų Europoj. Tiesa, į žemę sukišta milijonai, bet iškasta aibę labai 
vertingų dalykų, žymiai praturtinusių meno istorijos lobyną. 

Pav. 3. Tie patys radiniai išdeginti ir apvalyti. 


Toli gražu ne visi archeologai užsiima klasikinio meno tyrinėjimais. 
Jų daugelis labjau kreipia dėmesį į kiltų senovės kultūringų tautų praeitį. 
Tuo būdu be klasininkų turime egiptologų, baltologų, asirijologų ir kitų 
meno prieaušrio tyrinėtojų. 

Nors savo krašte dar neturime archeologijos instituto, vis dėlto ir čia 
nemaža pasidarbuota žilos senovės problemomis.  Latvijoj prof. Balodis 
uoliai veda metodingus kasinėjimus, ir jau gali pasididžiuoti savo laimėji- 
mais. Ypač įdomūs jo kasinėjimai Rauno apylinkėj. Lietuvoj senienų rin- 

"kimu ypač pasižymėjo D. Poška. Jis jas krovė savo garsiame Baublyje. 
Bet metodingai kasinėjo grapas Eustachas Tiškevičius Biržų apskrityje, 
kunigas Juozas Žiogas ir generolas Nagevičius Žemaitijoje, o Klaipėdos 
krašte Engel. Lietuvos valstybės archeologijos Komisija pasiryžo saugoti 
ir globoti Lietuvos senovės paminklus ir kitas liekanas. Galima tikėtis, 
kad mūsų brangios senienos nebus sunaikintos protanų, ir mūsų liaudis 
supras senovės liekanų vertybę. Paskatinti valstybės pavyzdžio, gal ir 
archologai uoliau ims tyrinėti mūsų praeitį. 


Archeologijos ir geologijos bendradarbiavimas. 


Archeologai ir geologai, kad ir turi įvairius siekius, tačiau savo dar- 
buotėj dažnai susitinka. Vieni ir antri tyrinėja žemės paviršių ir jos plutos 
sluoksnius, ir jų radiniai neretai abiems sritims turi didelės svarbos. Taip, 
Sven Hedino ekspedicija Gobi tyruose rado dinozauro, milžiniškos 
driežlės griaučius iš Jūros periodo, kada nei žmogaus, nei meno dar ne- 
buvo žemėj, o geologai nekartą aptinka senienas, kurios labjau domina 
archeologus. Todėl, vengdami neaiškumų, čionai nors keliais bruožais pa- 
tieksime geologų tyrinėjimų išdavas. 

Anot geologų mūsų žemė turi jau du milijardu metų amžiaus. 


Žemės formacijos eigą jie padalina į eras bei periodus, su kuriais ne pro 
šalį čia susipažinti. 1 


Pav. 4. Radiolarijai. Gyvos būtybės iš archainės eros pabaigos. 


Archainė era. Jos sluoksnius aptinkame ten, kur žemė niekados 
nėra buvusi apsemta vandens, kaip: Skandinavijoj, Suomijoj ir k. 
š tų laikų turime skalynus, granitą ir rūdą. Gyvijos liekanų iki šiolei dar 
nesurasta, nebent tos eros pabaigoje (žiūr. pav. 4). 

Anot geologo Franzo ši era tęsėsi nuo 200 000 000 iki 600 000 000 m. 
Palaiozoinė era turėjo penkis periodus, būtent: Kambrijaus, Si. 
lūro, Devono, Karbono ir Permos arba Diaso. Kambrijos periode jau pa- 
sirodo augalai ir moluskai (žiūr. pav. 5), Silūro — žuvys, bet Devono — 
amfibijos, galinčios gyventi vandenyje ir ant žemės. Karbono periode | 


Pav. 5. Tribolitai iš Kambrijaus periodo. 


augalai pasiekė net 30 m aukščio (žiūr. pav. 6). Iš jų susidarė anglys, kurių 
sluoksniai turi kartais 400 m storio. Permos periode iškilo Uralo kalnai. 

Palaiozoinei erai moksl. Franz duoda 48000 000 iki 240 000 000 metų. 

Mezozoinė era skaito tris periodus: Triaso, Jūros ir Kreidos. 
Pirmame pasirodo šliužai, paukščiai, žinduoliai, ichtiozaurai ir vėžliai, bet 
antrame — krokodilai, pleziozaurai ir dinozaurai, turį iki 30 m ilgio ir 
10 m aukščio (žiūr. pav. 7—9). Žemėje aptinkama spigliuoti medžiai, 
Pastarame laikotarpyje iš gyvūnėlių griaučių susidaro kreida. 

Anot Franzo mezozoinė era tęsėsi nuo 7000000 iki 37 000 000 metų. 

Pav. 6. Lepidodendronai ir sigilarijai iš Karbono periodo. 


Pav. 7. Brontozauras, svėręs iki 32000 kg ir turėjęs 22 m ilgio. 


Kainozoinė era apima du periodu: , Tercijorą ir Kvatuorą. Pir- 
mame nuslūgsta vandenynai ir iškyla kontinentai, kur jų dar nebuvo, kaip: 
Vokietija, Rusija ir Šiaurės Amerika. Tolygiai išlenda Alpių, Pirenejų ir 
Karpatų kalnų viršūnės. Aplamai, dabar įvyko didelės žemės paviršiaus 
permainos. Iš vandenynų išsinėrė Europa, Azija, Amerika, Afrika ir Austra- 
lija, bet nugrimzdo Atlantida, sudarydama Atlantijos okeaną. Iš Skandina- 
vijos ir Suomijos spigliuotų medžių sakų ilgainiui išsivystė gintaras, kurį 
dabar Baltijos jūra išmeta į kraštą. Klimatas šiaurėje buvęs tada žymiai 

Pav. 9. Belodonas iš Triaso periodo. 


šiltesnis negu dabar. Apie tai liudija palmių, vynuogių, kaštanų ir kitų 
šiltųjų kraštų augalų liekanos. Kainozoinėj eroj pasirodė ir beždžionės, 
vienaragiai, briedžiai, šunes, katės ir k. 

Trečioji era truko nuo 2000000 iki 15000 000 metų. 


Ketvirtoji era tuo reikšminga, kad joje pasirodo žmogus, 0 su 
juo ir menas. Ji susiskirsto į du periodu: Diliuvijų ir Alliuvijų. 
Visas šiaurės Europos ir Amerikos kontinentas buvo apledėjęs. Bet ir va- 
karų ir vidurinės Europos klimatas buvo atvėsęs, apie ką liudija ten rastos 
šiaurės žvėrių: mamuto (žiūr. pav. 10), šiaurės briedžio, baltų lapių ir 
lokių liekanos. 

Alliuvijaus metu žemė pamažu gavo savo dabartinę išvaizdą. Vos 
kraštai, niekados nebuvę po vandeniu (Skandinavija ir Suomija) nepasidavė 
savo paviršiaus metamoriozai. Ten granitas, gneisas ir kristalynai pasiliko 
neapkloti jokiais žemės sluoksniais. Bet Latvijoj ir Lietuvoj tie mineralai 
guli žemėj. Tai reiškia, kad mūsų kraštas kadaise buvęs vandenyje. 

Mokslinčiai duoda žmogaus atsiradimo laikui 20000 iki 30 000 metų. 

Geologas J. Lenz patiekia mums tokį įdomų žemės evoliucijos vaizdą. 
Žemė iormavosi apie du milijardu metų, bet nuo žmogaus atsiradimo tetu- 
rime 20000 metų. Jei žemės istoriją sutrauktume į 24 valandas, tai gau- 
tume tokį vaizdą: nuo vidunakčio iki vakaro (maždaug 18 val.) truko 
ilgiausia archainė era. Tada pasirodytų pirmieji augalai ir gyvūnai, ir 
prasidėtų palaiozoinė era. Paskui ją eitų mezozoinė ir kainozoinė era. 


Pav. 10. Mamuto griaučiai. 


Laikrodis rodytų 23 val. 59 min., bet žmogaus vis dar nebūtų. Baigiasi ir 
paskutinė minutė, bet žmogaus vis dar nėra. Prasidėtų paskutinė sekundė, 
ir tai dar nebūtų žmogaus. Vos paskutinės sekundės gale t. y. pussekundį 
prieš pusnaktį Dievas jį sutvertų. Visa civilizacija, visa kultūra, kurią - 
žmogus savo buvimo metu būtų įvykdęs, būtų padaryta toj akimirkoj. 
Kaip menkas tada žmogaus amžius, sulyginant su žemės amžium, bet kaip 
kolosalūs jo rezultatai! 

Vandenys ir vėjai, augmenija ir gyvija, žibalas ir akmeninės anglys, 
garai ir elektra — visa jam tarnauja. Jis naudoja gamtos jėgas gamtai 
suvaldyti; jis sugalvodamas aeroplanus ir radiją, nugalėjo laiką ir erdvę. 
Visas jo rankų darbas eina žmonijai į gera ar pikta, teikia laimės ar ne- 
laimės. Bet visa įrodo jo nemirtingos sielos galią. 


Archeologinių tyrinėjimų vaisiai. 


Archeologija ir geologija tiek turi bendrų bruožų, kad viena be antros 
vargu apsieiti gali. Dažnai žemės sluoksniai gana tiksliai apsibrėžia ra- 
dinių amžių. O kas geriau pajėgia juos nustatyti kaip geologai? „Apie 
"mūsų Kretingą pav. aptinkame daug granito ir kitų akmenų. Manytum, 
kad Lietuva niekados nebuvo apsemta vandens. Bet geologai įrodys, kad 
jie atsirado po potvynių, kadangi nėra susiję su jokiais skalynais, ir at- 
skirai riokso. Čia archeologas stovi prieš neišsprendžiamą problemą, bet 

geologas paaiškins, kad juos čia atnešė jūrų vanduo, pajėgiąs sutrupinti 
akmenis net į smėlį, o tuo labjau padaryti juos apvalainius ir palikti že- 
mesnėj vietoj. 

Anot mokslinčių žemė buvusi apledėjusi net keturius kartus. Kodėl 
tai atsitiko, neturime dar tikrų žinių. Yra daug hipotezų, bet nė už vieną 


Pav, 11. Paleolitinio periodo įrankiai iš Vokietijos. 


laiduoti negalima. Greičiausiai tai bus padaręs klimato pasikeitimas, At- 
šalus orui, žemė apledėjo, 0 per atodrėkį ledas ištirpo, palikdamas tam 
tikras nuosėdas — diluvium. Žemės gyventojai ryšium su apledėjimu ir 
potvyniu turėjo apleisti senąsias gyvenimo vietas ir persikelti į kitas. 
Buvę ir visos žemės tvanai, kaip tai liudija Šv. Raštas ir visų tautų 
mitologijos. 

Pirmykštė žmonių kultūra reiškiasi trimis periodais, būtent: senąja, 
vidurine ir jaunąja akmens epocha, kurią sekė metalų periodas. 

Pirmasis akmens laikotarpis. (palaeolithikum) tęsėsi iki 
10000 metų prieš Kristų, antrasis ir trečiasis (mezzolithikum ir neolithikum) 
iki 2000 m. pr. Kr., bronzos iki 1100 m. pr. Kr., o geležies iki šių dienų. 

Metalų laikmetį paskirstoma į bronzos ir geležies laikotarpius, 0 pas- 
tarąjį į senesnį (iki 300 m. pr. Kr.) ir jaunesnį (200 m. po Kr.). 

Akmens perioduose, kada metalo dar nepažino, įvairiems ginklams 
bei įrankiems vartojo akmenį. Paleolitiniame laikotarpyje aptinkame eolitus 
— visai neapdirbtus akmenis, bet tinkamai parinktus tam tikriems siekiams. 
Vėliau juos apskaldė bei aptašė, kad būtų parankesni (žiūr. pav. 11). 


Pav. 12. Įrankiai bružinti akmeniui. 


Antrame periode jau ėmė gaminti bružintus akmenis (žiūr. 
pav. 12), panašius į metalo įrankius bei ginklus. Vėliau pasirodo kaulo 
padargai: kirviukai, durtuvų ir vilyčių galai, adatos, harpūnai, kabliai 
ir t. t Žiūr. pav. 13. 

Tarp tų dviejų periodų buvo dar mezolitinis arba vidurinis, pasižy- 
mėjęs rago ir kaulo dirbiniais. 

Pasibaigus akmens, prasidėjo metalų periodas apie 2000 m. pr. 
Kristų. Vos sakraliniems tikslams palaikyta akmens įrankiai, kuriuos sank- 
cijonavo ritualizmas. Kai kuriose žydų sektose net iki šiolei apipjaus- 
tymas daroma akmeniniais peiliais. 

Pirma aptikta varis. Deja, būdamas gana minkštas, jis įrankiams 
netiko ir tebuvo vartojamas papuošalams. Bet atradus ciną, ir primaišius 
ją variui, gauta gana kietas metalas, vadinamas bronza arba žalvariu. 
Bronzos tėvynė buvusi Mezopotamija, kur iš jos gaminta ne tik ginklai, 

naminiai įrankiai, bet ir didelės vertės papuošalai, kaip: kardų rankenos, 
brošės, apyrankės, kaklaryšiai ir t. t. 

Bronzos laikotarpį archeologai padalina į senąji ir jaunąjį. 
Pirmame iš bronzos dirbta vos ginklai ir svarbesnieji įrankiai, bet papras- 
tiesiems padargams tebevartota akmuo. 


Pav. 13. Neolitinio periodo įrankiai iš Šveicarijos. 
Harpūnas, tinklo sugriebėjas, saidokas, brūkliai iš medžio, deginto 
molio; dubuo, samtis iš medžio, akmeniniai kirviukai, šukos 

1 ir peiliai, 


Jaunajame periode beveik visi įrankiai daromi iš bronzos. I šį pe- 
riodą reikia dėli ir aukso dalykai, turėję didelės reikšmės taip medžiagos 
kaip ir meno atžvilgiu. Vidurinėj Graikijoj, pas Vaphio, 1888 m. iškasta 
du gryno aukso kieliku su puikiai graviuruotomis juostomis. Tai Mikėnų 
kultūros padariniai. Viename reljefe matome miškinius jaučius, pakliuvu- 

sius į medžioklės tinklą. Vienas jų, susipainiojęs tinklu, suknubo ir nebe- 
įstengia pabėgti, antras, numetęs medžiotoją nuo savo sprando, tyko paimti 
jį ant ragų, 0 trečias, pertraukęs virves, laimingai pabėga. Nebent helenų 
prieštakūnai tesugebėjo tokiu ankstyvu laikmečiu sukurti tokią pavyzdingą 
plastiką. Antroj juostoj matome jau prijaukintus jaučius. Medžiotojas, vos 
apsijuosęs gurnius, užkabino už jaučio kojos virvę. Jautis dar nerimauja, 
bet jau leidžiasi vedamas. Kiti galvijai ramiai sau ganosi arba net žaidžia. 
Mūsų skulptoriai tikrai galėtų pavydėti tokio gražaus kūrinio. 

Bronzos kultūra iš Azijos netrukus praplito po visą Europą, ypač 
Šveicariją, Vengriją, Daniją ir Skandinaviją.  Vokietijoj ji pasirodė vos 


Pav. 14. Bronzos įrankiai apie 1000 m. pr. Kr. 


ketvirto amžiaus pabaigoje Kristui dar negimus, bet greit susilaukė gana 
aukštos evoliucijos (žiūr. pav. 14). Bronza daugiausia praplito Egipte, bet 
aukščiausiai pakilo vidurinėj ir šiaurinėj Europoj. 

Tolygiai geležį išrado senosios Mezopotamijos gyventojai. Iš pra- 
džios ji tebuvo vartojama papuošalams ir tik vėliau įrankiams.  Tinka- 
miausiai ją įvertino asiriečiai, darydami iš jos beveik visus gyvenimui rei- 
kalingus dalykus: kastuvus, plaktukus, žagres, ginklus, inkarus laivams 
ir t. tt Galima pasakyti, kad asiriečiai buvo geležies tauta, kaip egiptiečiai 
bronzos žmonės. . 

Iš Asirijos geležies kultūra persikėlė į Romos ir Graikijos valstybes, 
pagaliau į visą vakarų Europą. Ji sukūrė aukštą civilizaciją ir pakėlė 
bendros kultūros lygį. Graikai ir romėnai, sumaniai pavartodami geležį, 
pakilo net iki klasikizmo, o ilirai patapo visų kultūringiausia tauta Europoj. 

Pav. 15. Romėnų geležiniai kardai. 


Pagaminę geležinius ginklus, jie jau neapribotai viešpatavo. Net Egiptas, 
laikydamasis bronzos, turėjo nusilenkti prieš geležimi apginkluotus kovo- 
tojus.  Nevienas kitas metalas nedavė tokios krašiui gerovės, kaip geležis. 
Ji davė geriausių įrankių, ginklų ir mašinų, pakėlė vaisbą, pramonę ir ūkį, 
bet ir niekas nepadarė tokios žalos kaip geležis. Atsiminkime tik kardus, 
bombas ir kulkas, 0 išvysime tvanus nekalto kraujo, pralieto šalta geležimi. 
Ji daug davė, bet ir daug ėmė. Žiūr. pav. 15. 


"541 


Pirmykščio žmogaus gyvenimo sąlygos ir. „evoliucija. 


Kad pirmykščio žmogaus gyvenimo sąlygos nebuvo lengvos, supran- 
tama savaime. Neturėdamas įrankių, jis nė negalėjo pasistatyti trobesių, 
nei pasigaminti drabužių. Todėl gyveno urvuose, dėvėjo nesiūtus kailius 
ir valgė žemės vaisius, išaugusius be žmonių pagalbos. Tokie žmonės 
apie grožį ir meną ir svajoti negalėjo. Tik suradus įnagius, buvo galimas 
žmoniškas gyvenimas. r 

Atcheologai, pasiremdami tyrinėjimais, priešistorinių žmonių kultūros 
- evoliuciją suskirsto į įvairius periodus, kuriuos čia nors trumpai paminėsime, 
kad geriau galėtume nuvokti meno pradžios raidą. 

Pirmųjų žmonių gyvenamos vietovės buvo labai nepastovios. Jos 
keitėsi pagal žemės apledėjimą ir atoslūgį bei priklausė nuo žvėrių persi- 
kėlimo į jiems tinkamas vietas. Kadangi žvėrys davė apdarą ir maistą, 
tai žmogus turėjo juos vytis. 

Paleolitiko periode akmens kultūra Europoj pirmiausia pasireiškė 
Sommės paupyje šiaurinėj Prancūzijoj. Čia žmonės gyveno urvuose (Epogue 
des cavernes) ir maitinosi šiaurės briedžio mėsa ir žuvimis. Pirmieji įran- 
kiai buvo nėaptašytas titnagas (eolitas), o drabužiai žvėrių kailiai. Pragy- 
venimo ieškodami medžioklėj, žmonės turėjo pasekti šiaurės b.iedį, atkly- 
dusį iš žiemių, įvykus atledėjimui. Ilgainiui medžioklės reikalams imta tašyti 
akmenis, padarant juos parankesnius, geriau pritaikintus savo paskyrimui. 

Pav. 16. Diliuvijo laikmečio braižiniai: 
1) mamutas, 2) briedis, 3) karčiuotas jautis, 4) papuoštas arklys. 


Pav. 17. Šiaurės elnias iš Magdalenijos urvo, 


Paleolitiniame periode aukščiausį kultūros laipsnį pasiekė vadinama 
Cro-Magnon rasė pietinėj Prancūzijoj. Ji gyveno Dordogne provincijos 
teritorijoj Vazėrės upės pakraščiuose, ypač Magdalenijoj. Jos pėdsakus 
matome urvų sienose, kur aptinkame itin gražių braižinių, gana realiai 
atvaizduotų (žiūr. pav. 16— 17). 

Neolito metu žmonės apleidžia pagaliau urvus bei olas, ir ima sta- 
tytis namelius. Pagerėjo įrankiai, prijaukinta gyvuliai, išmokta polieruoti 

akmenį, pažangėja technika, atsiranda dirbtuvės, pradedama sėli grūdus. 
Ypatingai pakilo kultūra kuolų pastatų laikais. Dabar jau surasta metalai, 
ir ėmė dirbti iš jų įrankius. 

Pradėjo statyti namus ant kuolų bei baslių, ypač paupiuose ir paeže- 
rėse. Tuo būdu lengviau buvo apsiginti nuo plėšrių, gyvačių ir kitų žmo- 


t 


Pav. 18. Kuolų pastatų padargai Šveicarijoj — 2 tūkst. m. pr. Kristų. 
Strėlų smailiagaliai, kirviukai, peiliai, puodai. 


nių priešų. Apie tuos pastatus rinkosi žuvys maitintis valgių liekanomis. 
Jų tiek prisirinkdavo, kad užtekdavo nuleisti indą, ir jų pasisemti. Tokių 
kuolų pastatų pareinyje ištisus kaimus galima buvo pastebėti. Nemažiau 
jų buvo šiaurinėj Italijoj ir Šveicarijoj. Ir Venecijos didžiulis miestas pa- 
statytas ant kuolų. 

Kuolų pastatai buvo indogermaniškos kultūros seniausias reiš- 

kinys. Juose rasta aibė įvairiausių įdomių padarų. Prie Bodeno ežero iki 
šiolei aptikta apie 10000 visokių įrankių iš akmens, kaulo ir rago. 
Vietoj titnago jau buvo vartojamas ulfritas ir jadeitas. Sutinkama ir me- 
talo įrankiai. 

Šio periodo klestėjimo metu iškilo aikštėn ir molio indai (žiūr. 
pav. 18). Jų išradimas buvo visai atsitiktinas. Mat, vandeniui nešti var- 


Pav. 19. Vario periodo įrankiai iš kuolų pastatų. 


todavo žvėrių odas, o vėliau krepšius, išpildytus moliu. Vandeniui sušildyti 
krepšius pristatydavo prie ugnies. Kartą toks krepšys per nepriežiūrą su- 
degė, bet molis pasiliko, tik jau i Nuo to laiko ėmė molį de- 
ginti ir pagamino puodus. 

Bronzos laikotarpiu pasaulio kultūra dar labjau pasistumėjo pirmyn. 
Iš Mezopotamijos bronza netrukus paplito po Aziją ir Europą. Pradžioje 

ji buvo vartojama vos papuošalams, kada įrankiai ir ginklai vis dar buvo 
daromi iš akmens. Senesnioji karta buvo griežtai nusistačiusi prieš bliz- 
gantį metalą, dėl kurio tiek pralieta kraujo. Bet jaunesnioji karta pasukė 
naujovės keliu, ir bronzos kūrybą paėmė į savo rankas. Greitu laiku me- 
talai užvaldė pasaulį. Žiūr. pav. 19. 


Kaip bronzos, taip ir geležies tėvynė buvo Mezopotamija. Geležies 
kultūrą geriausiai išvystė babiloniečiai, asiriečiai ir ilirai. Jais pagaliau 
pasekė beveik visa Europa. Archeologai aptiko du svarbius periodus ge- 
ležies evoliucijoj, būtent: Hallstatto ir La-Tėne laikotarpius, 


Hallstatto periodas. Šis periodas buvo taip pavadintas pagal 
kasyklas pas Hallstatto ežerą viršutinėj Austrijoj, ir truko maždaug nuo 
1000 metų pr. Kristų iki vakarų Romos valstybės pakritimo. Didžiausį ge- 
ležies kultūros įtempimą pastebime Vengrijoj ir Skandinavijoj. Ilirai, dažnai 
mainydami savo gyvenimo vietas, geležinius dirbinius paskleidė beveik po 
visą Europą. Jie dargi įsteigė savo kolonijas Graikijoj ir Italijoj, ir padėjo 
pamatus antikei bei klasikiniam menui. 


La-Tėne periodas. Kada Hallstatto periode šalia geležies pa- 
darų aptinkame nemaža ir bronzos įrankių, La-Tėne laikotarpis buvo jau 
gryna geležies epoka. Ji savo -pavadinimą gavo iš priešistorinės tvirtovės 
pas Neuenburgo ežerą Šveicarijoj, kur daugiausia rasta geležies senienų. 
Iš čia geležiniai ginklai, tarpininkaujant keltams, perėjo pas teutonus arba 
germanus, kurie pasigamindami ilgus ginklus, nugalėjo romėnus, trumpų 
kardų mėgėjus — furor teutonicus. Nuo to laiko kardas sprendė apie tautų 
likimą. Furor teutonicus užkrėtė ir kitas tautas, ir dingo pasaulyje ramybė. 
Ginčytis netenka, kad geležis pridarė daugiau žalos negu gera, praliedama 
tiek nekalto kraujo, apklodama žemę lavonais, išplėšdama svetimus turtus, 
iš puikių miestų tepalikdama nenaudingus griuvėsius, ir civilizuotą žmogų 
padarydama žiauriausiu barbaru. 


Archeologų išvadų problematiškumas. 


Archeologų kasinėjimai labai problematiški ir jų teorijos dažnai ne- 
duoda pozityvių įrodymų. Žaisdami amžiais, jie kartais nueina iki absurdų, 
ir dažnai priversti pakeisti savo teorijas. Vieni perdaug atsargūs, laiky- 
damies griežtai apreiškimo, užmiršta, kad pasaulio dienos galėjo būti ilgi 
periodai ir tęstis milijonus metų. Taigi ir Dr. L. Reinhardto teorija, duo- 
danti , „žemės evoliucijai nuo pirmo apledėjimo 1500000 metų, nėra dar 
priešinga Biblijai. Jei dienos ištisi perijudai, tai ir šešta diena, kada 
Dievas sutvėrė žmogų, nebuvo 24 valandų diena. Kad Šventraščio dienos 
nebuvo saulės dienos, matyt jau iš to, jog Dievas anot Biblijos sutvėrė 
saulę vos ketvirtą dieną, o be saulės negalėjo būti ir saulės dienų. 

Kai kurie archeologai patiekia tokių fantastiškų chronologijų, kad jo- 
mis pasitikėti jokiu būdu negalima. Nenuostabu, kad jų tvirtinimai nerado 
pritarimo rimtų kritiką, galvojančių logiškai ir be prietarų. 

Tokių entuziastų visados buvo, o ir dabar jų netrūksta. Gal ne pro 
šalį bus jų čia keletą paminėti. | 

Rodezijoj (pietinėj Afrikoj) atkasta Simbabrės griuvėsiai. Jų dydis 
sužavėjo archeologus. Imta visaip spėlioti apie jų kilmę. Vieni manė, kad 
tai senųjų fenikų pastatai, kiti matė juose senąjį Olirą (Ophir), iš kurio 
Saliamonui siuntė auksą Jeruzalės bažnyčiai statyti ir t. tt Tik žymiai vė- 
liau, ėmus metodingai tyrinėti, susekta, kad pastatai atsiradę vos viduram- 
žiais. Mat, jų pamatuose rasta porcelano šukė. Kadangi porcelaną sugal- 
vojo kinai 7. amžiuje Kristui jau gimus, tai ir pastatai negalėjo būti senesni. 

Arabai, kasinėdami vienos Sirijos bažnyčios griuvėsius, rado sidabro 
kieliką su reljefais, kuriuose įžiūrėjo apaštalus. Kielikas sukėlė didžiausią 
sensaciją. Mokslininkai ėmė spėlioti, kad Kristus bus jį vartojęs prie pas- 
kutinės vakarienės, ir kad apaštalai bus pradėję savo apaštališką darbą An- 
tijochijoj. Deja, jo stilius, palygintas su kitais radiniais, įtikino, kad kie- 
likas bus padarytas ne anksčiau, kaip 300 metų Kristui gimus, 

Babilonijoj aptiko Uro karalių pirmos dinastijos lentelę, kurioj 
karalių valdymo metai pažymėti keliais ir keliolika tūkstančių metų. Geriau 
ištyrus Sumerijos senovę, pasirodė, kad sumeriai savo karalius pakėlė į die- 
vus, pridėdami jiems po 1000 metų amžiaus. 

Viename Dordognės urve tarp senienų rasta grūdai. Archeologai 
tuojau paskelbė, kad jos gyventojai jau užsiėmę žemės ūkiu, Žinoma, tokias 
brangias liekanas kuo rūpestingiausiai surinko ir padėjo muzejuje. Bet kada 
vėliau nuvyko apžiūrėti radinių vietą, rado dar daugiau grūdų. Pasirodė, 
kad juos sunešė žiurkės. Be abejo, ir pirmieji grūdai bus žiurkių sunešti. 

Archeologai dažnai esti entuziastai, ir iš menkos krūvelės sukasa kal- 
nus. Nuodugniai neištyrę dalyko, jie pastato teorijas, neparemtas tinkamais 
įrodymais, bet, įtikinti rimtų kritikų, turi pagaliau prisipažinti suklydę. 

Vienas latvių senovės tyrinėtojas išgarsino, kad latviai kultūros atžvil- 
giu daug aukščiau stovėję už vokiečius, ir kad vokiečiai, atvykę į Pabaltę, 
ją barbariškai sunaikinę. Ir kuo jis tai įrodė? Tautos dainomis. Vienoj 
tokioj dainoj esą pasakyta, kad latviai turėję arklius 100 „daldarių“ vertus. 
Atėję iš. Vakarų vandalai sunaikinę latvių pavyzdingą ūkį, ir jie buvę pri- 
versti arli savo derlingą žemę kuinais. Aišku, kad nežinomos datos daina 
tai įrodyti jokiu būdu negalima. Priešingai, ji dargi pabrėžia vokiečių kul- 
tūros persvarą. Juk latviai vadina „daldariais“ vokiečiu talerius, 0 pirmu- 
tinis taleris kaltas vos 1591. m. Matyti, entuziastas pamiršo, kad vokiečiai 
atsidangino Latvijon jau dvyliktame šimtmetyje. 

Helzinkų Tautiniame muzejuje aptinkame statulėlę, pavadintą „Perkū- 
nas“, pirktą Lietuvoje 1906, m. Archeologų nuomone Lietuvoje iškasta fi- 

gūra tegalėjo būti Perkūnas. Taip ji ir pakrikštyta ir pažymėta muzejaus 
kataloge. Vėliau paaiškėjo, kad statulėlė lieta Kaukaze 1500 m. pr. Kristų, 
taigi nieko bendro neturi su Lietuva. Ją bus atnešę pirkliai, ir išmainę ant 
gintaro.  Kubane rasta ir daugiau tokių figūrėlių, suvarstytų ant grandinėlių. 
Tik palyginus radinį su kitais, kurių amžius ir stilius tiksliai nustatytas, 
galima apitikriai įspėti jo kilmę ir datą. 

Aplamai reikia pasakyti, kad archeologai bei geologai chronologijos 
atžvilgiu labai gausūs ir metų nesigaili. Nenuostabu, jei jiems tenka daž- 
nai susiginčyti. Pavyzdžiui paimkime du garsiu senovės tyrinėtoju: dr. 
Reinhardtą ir dr. Hauserą, 

Dr. L. Reinhardt savo knygoje „Der Mensch zur Eiszeit in Europa“ 
paduoda tokią žemės apledėjimo chronologiją: 


Pirmas apledėjimas buvęs nuo 1500 000 iki 1 400 000 m. pr. Kr. 


Antras t i, „7 1000:000:->, 900090 
Trečias p a s 350:0007;->200.000'4>;+75 
Ketvirtas £ ei S 50000:,-41300084 4.4 


Tuo tarpu dr. O.Hauser tvirtina, kad antras apledėjimas trukęs nuo 
200 000 iki 180 000, trečias nuo 140 000 iki 50 000, o ketvirtas nuo 40 000 
iki 10 000 metų prieš Kristų. 

Čia tenka pažymėti, kad medžiotojai ir archeologai savo entuziazme 
labai mėgsta perdėti. Jei archeologas yra kartu ir medžiotojas, kas dažnai 
at: :tinka, tai jo išvadoms dar mažiau galima tikėti. 

Vienas Pabaltės archeologas (nomina sunt odiosa), grįžęs iš Egipto 
pripasa..5jo nebūtų dalykų apie egiptologiją. Pagaliau išleido brošiūrą „Egipte 
viskas Kitaip“. Prašomas, jis dargi sutiko atvaizduoti savo kelionės įspū- 
džius Ealversiteto jaunimui. Išaiškinęs egiptologijos reikšmę, gerb. profe- 
soriUS / panorėjo keletą žodžių pasakyti ir pro domo sua. Nuvargintas po- 
sėdžių jis, pasiėmęs šautuvą, išėjęs pakvėpuoti grynu oru, ir atsidūręs pas 
piralhides, Netikėtai iš po piramidės išlindęs liūtas. Išsigandęs, jis pakėlęs 
šaulivą ir vienu šūviu nudėjęs plėšrį.  Isidėjęs lobį į medžioklės terbą“ 
€ Nas į panilį, bet čia krokodilis jam griebiąs už kojos. Jis vėl už šautuvo, 
1I/ baisioji driežlė išsitiesė negyva. Įkišęs lobį į dėklę, jis grįžtąs namo. 
Bet netoliese pasikelia dulkių debesys. Kas čia? Žiūri, bėga į jį išdykęs 
dramblys. Jis vėl už šautuvo. Pii, ir milžinas ištiesė kojas. „Bet gerbia- 
mas profesorius jo nebekiši į dėklę“, sušuko vienas studentas. „Ogi kaip“ 
atrėžė užsikarščiavęs mokslo vyras, „Egipte viskas kitaip“. Se non ė vero 
ė bene trovato, 

Nežiūrint į mūsų archeologų pastangas, reikia pasakyti, kad archeolo- 
giniai tyrinėjimai dar neišsprendė savo uždavinių. Tiesa, netrūko mūsų 


Lietuvos archeologijos problema, 93 


senovės tyrinėtojų, kurie atsidėję mėgino atkasti senuosius amžius ir atsta- 
tyti mūsų protėvių gyvenimą. Jau minėjome E. Tiškevičių, kun. Juozą 
Žiogą, T. Daugirdą, Engelį ir Nagevičių. Be jų nemaža pasi- 
darbavo archeologijos srityje K. Tiškevičius, Pokrovskis, Tara- 
senko, Ebertas, Kostrzewski, Šukevičius, Kirkovas, VoL- 
teris, Krzywicki, E. Sturm, F. Jakobsohn ir k. Netrūko ir ar- 
cheografų, aprašusių mūsų senovę, būtent: Daukantas, kun. Tumas, 
-kun. Žiogas. Jūjų dauguma rašė svetimomis kalbomis: lenkiškai, rusiškai, 
prancūziškai, vokiškai ir angliškai. Taip, lenkiškai rašė E. Tiškevičius: 
Badania archeologiczne, K. Tiškevičius: O kurhanach na Litwie i Rusi 
zachodniej; Šukevičius: Poszukiwania archeologiczne. Rusiškai rašė 
Pokrovski: Vilenski muzeį drevnosti, Archeologičeskaja karta Kovenskoj 
gubernii, Archeologičeskaja karta Vilenskoj gubernii; Spicyn: Litovskija 
drevnosti. Anglų kalba pareiškė savo nuomonę apie senovės radinius Lie- 
tuvoje A. M. Talyren: A Bronze Statuette from Lithuania ir t. t. 

Mūsų senienas aptinkame ne tik Lietuvoje: Kauno, Šiaulių, Klai- 
pėdos, Panevėžio, Mažeikių, Biržų, Kedainių ir. kituose mu- 
zejuose, bet ir užsienyje: Stockholme, Karaliaučiuje, Helsin- 
kuose, Mintaujoje ir kitur. Anot Lietuviškos Enciklopėdijos iki šiolei 
aptikta 98 radiniai 57 vietose, bet tai jau pasenusios datos. Vienas kun. 
Žiogas jų surinko daugiau negu šimtą, o Dr. J. Puzinas ir Kon- 
stantinas Jablonskis iškasė 400 akmens periodo įrankių; 0 kiek jų 
turi visokie kolektoriai? - Be abejo ir nevienas mano skaitytojų puošia savo 
butą senienomis. Gal neklysta Liet. Enciklopėdija, tvirtindama, kad Lietu- 
voje rasta daugiau senovės liekanų, negu Latvijoje ir Estijoje. 

Daugiausia jų aptikta Klaipėdos krašte. Tik nežinia ar dėlto, kad 
ten daugiau jų būta, ar ten uoliau jų ieškota. Paskui eina Dzūkija, 
Žemaitija ir Panevėžio apskritis. 

Gausiausi radiniai kilę neolitiniame periode, būtent: bružinti kirviukai, 
peiliai, strėlės, kaltai, pjūklai, gremžtukai ir k. Juos rinko kvalifikuoti 
ieškotojai. Profanai jų nė nepastebėjo, ar, nušišypsoję, metė šalin. Jųjų 
daugiausia rado kun. Žiogas, dr. Puzinas ir K. Jablonskis Žemaitijoj ir 
Alytaus apskrityje. 

Bronzos dalykai buvo aukščiau vertinami dėl brangios medžiagos, ka- 
dangi juos galima buvo parduoti kalviams ir geležies krautuvininkams. 
Tik menka dalis pateko į muzejus. 

Vis dėlto Lietuva gali pasididžiuoti savo senienų gausumu, nors jų 
istorinė bei meninė vertė dar nėra pakankamai išaiškinta. Ar jos buvo ga- 
"mintos lietuvių, ar pereivių, ar kolonistų, galutinai dar neišspręsta. Toly- 
giai nežinoma, ar jos buvo importuojamos, ar vietos padarai. 

Lietuviai, kilę iš indogermanų, galėjo jau prieš 3000 metų pr. Kr. ap- 
gyventi Pabaltijos kraštą. Bet tai hipoteza, kuriai trūksta tinkamų įrodymų. 

Pav. 20. Kuolų pastatas iš Celebes salos. Dr. P. Sarasin mato 
jame pavyzdį Pozeidono templiui Paestume. Pal. pav. 22. 

Pav. 21. Giedraičių klebonijos klėtis. 


Dzūkijos radiniai leidžia manyti, kad ten buvusios įrankių dirb- 
tuvės, bet reikėtų įrodyti, ar vietoje buvo pakankamai tinkamos medžiagos, 
ar aplinkuma gali pateisinti tą hipotezą, 

Šventosios uoste rasta žemėn sukalti kuolai. Iš to inž. Šimo- 
liūnas sprendžia, kad ten kadaise buvęs uostas. Kad uosto statytojas 
tos nuomonės, nesunku suprasti. Bet galima ir kitą ką įžiūrėti. Jau sa- 

kėme, kad ežerų, upių ir pajūrio pakrantėse senovės gyventojai statėsi 
trobesius ant kuolų bei polių, ypač Šveicarijoj ir šiaurės Italijoj. Venecijoj 
pastatytas ant kuolų net puikus miestas. Lietuvoje anot Daukanto kadaise 
buvę labai daug ežerų ir pelkių. Čia kyla klausimas, ar lietuviai, gy- 
vendami tarp traškančių girių ir neišbrendamų lieknų, nesistatė trobesių 
ant kuolų. Žiūr. pav. 20, 

Mūsų klėtys rodos tą hipotezą patvirtinti. Jų kuolai (šulai, kolonos), 
dabar vos gražūs papuošalai, galėtų būti senovės tradicijų reiškiniai 
Žiūr. pav. 21. 

Kai kurie archeologai spėja, kad ir Pozeidono templis Paestume 
(pietinėj Italijoj) remiasi kuolų pastatų daviniais. Ir tai visai tikėtina. Juk 


Pav. 22. Pozeidono templis Paestume. Anot dr. P. Sarasino 
jam pavyzdys imtas iš Celebės salos pastatų. Pal. pav. 20. 


naivu būtų manyti, kad helenų architektūra būtų iš karto atsiradusi ir pa- 
sireiškusi klasikinėmis lytimis. Jos evoliucija be abejo tęsėsi šimtais amžių. 
Jog ji išsivystė iš medinių pastatų, pakankamai įrodo jos savotiška struk- 
tūra, gyvai atmenanti kuolų pastatus. Žiūr. pav. 22. 

Apie tuos kuolų pastatus amžiai tylėjo, ir istorininkai nieko apie 
juos nežinojo. Tik praslinkus tūkstančiams metų ir nuslūgus vieno ežero 
vandeniui, jie pasirodė. Ėmus tyrinėti, surasta ištisi kuolų sodžiai ir atsta- 
tyta kuolų pastatų ir tų laikų istorija, gyventojų papročiai, įrankiai 
ir viso gyvenimo būdas. Kruopščiau tyrinėdami, gal ir mes atrastume 
savo prabočių sodybas. Mūsų klėčių struktūra ir gausūs ežerai bent leidžia 
tai tikėtis. Juk turime net Ežerėnų apskritį. 

Uoliai kasinėdami žemę, rastume daug įdomių dalykų, kurie apšviestų 
mūsų priešistorinius laikus. Jau rastos žemėje monėtos ir žalvario įrankiai 

leidžia manyti, kad nuo senų senovės Lietuvos gyventojai turėjo preky- 
binių ryšių su kitais kraštais. Tai patvirtina ir gintaro dirbiniai, rasti 
Mažojoj Azijoj, kur gintaro visai nėra. Mūsų gintarą dar randame Italijoj, 
Krime, Sirijoj ir Vengrijoj, reiškia, prekybiniai ryšiai tarp mūsų žemių ir 
tų kraštų bus buvę gana žymūs. Kadangi senovės prekyba ėjo mainais, - 
tai iškasenos daug mums ką pasako. 

Kad archeologija duotų teigiamų rezultatų, būtinai reikia ją meto- 
dingai vykdyti. Paviršutiniai kasinėjimai atneštų daugiau žalos negu gera, 
sunaikindami svarbius pėdsakus. Privalu paruošti situacijos planą, pažy- 
mėti žemės sluoksnius, sugretinti iškasenas, nustatyti radinių chronologiją, 
juos smulkmeniškai aprašyti, pakviesti pagalbon antropologus, etnograifus, 
architektus ir numizmatikus. 

Apylinkės aprašymas irgi nėra bergždžias darbas, kadangi padeda 
geriau orientuotis, ir išsprendžia nevieną tamsią problemą. Jei kapinynas 
turi kelius aukštus, tai reiškia, kad ten laidota įvairiais amžiais. Viršutinis 
sluoksnis bus jauniausis, o gilesnieji vėlyvesni. Ivairių sluoksnių radinius 
reikia sudėti atskirai. Iš jų bus galima nustatyti padarų stilius ir rekon- 
struoti tipų evoliuciją. Iškastas žemes reikia pašalinti krepšiais ir atsargiai 
perkelti į kitą vietą, kad nesusimaišytų ir nekiltų abejonės. 

Labai sunku, o kartais visai negalima nustatyti iškasenų datą. Jei 
kape randame monėtas su pažymėtais metais, tai chronologija paaiškės sa- 
vaime.  Sunkiau bus, kur jų nėra. Čia reikia vadovautis radinių stiliais bei 
tipais ir gretimais radiniais. Suprantama, kad šimtas metų čia mažką reiš- 
kia. Čia jau reikia spėlioti ir, sudarius savo nuomonę, kitiems pavesti pro- 
blemą spręsti. Neretai, sugretinus radinius su kitais, kitur iškastais, ir tin- 
kamai datuotais, dalykas paaiškėja savaime, 

Kartais užeiname gerai išlikusius žmonių griaučius. Iš jų galima sprę- 
sti apie gyventojų rasę. Bet tai jau antropologų uždavinys, kurį ir reikia 
jiems pavesti. 

Dumblynuose bei pelkėtose vietose ilgai užsilaiko ne tik griaučiai, bet 
ir žmonių apdarai. Ne tik šimtais, bet ir tūkstančiais metų jie visai neiš- 
nyksta. Palyginus senovės drabužių raštus su dabartiniais, galima nustatyti 
"tautinių apdarų evoliuciją. Žinoma, tai geriausiai padarytų etnograiai, 

Nenuostabu, kad garsūs archeologai, kaip pav, L. Wolley, ima su savimi 
didelį padėjėjų štabą: kanceliarijos "vedėjų, kasierių, fotografų, antropologų, 
etnogralų ir visą armiją kvalifikuotų ir paprastų darbininkų. Aišku, kad 
toks kasinėtojas pasiekia netikėtų rezultatų ir ryškiai apšviečia priešistorinius 
laikus. 

Bet tokie kasinėtojai reikalingi didelių lėšų. Nesunku buvo užsiimti 
archeologija tokiems Tiškevičams, bet iš kur ims lėšų mūsų archeologai ? 
Čia tik visuomenė ir valstybė galėtų jiems padėti. Privati piniginė čia per- 

maža, ir mūsų archeologija taip veikiai nenumes savo vystyklų. Turime 
tikėtis, kad mūsų vyriausybė ir tauta, pasireiškusi tokiu trumpu laiku nepa- 
prasta kultūros pažanga, sugebės surasti priemonių mūsų žilos senovės isto- 
rijai rekonstruoti. Per ardua ad astra. 

Nusižengus žmogui Dievo įstatymui, Aukščiausis išvarė jį iš rojaus ir 
pasmerkė jį dirbti žemę veido prakaite. Be jo trūso žemė tebūtų davusi us- 
nius ir erškėčius. Jai tinkamai išdirbti, jis turėjo sugalvoti įrankius, kad 
duotų naudingą derlių. Jam nebeužteko įgimtų kūno organų, bet reikėjo 
juos sustiprinti įvairiomis priemonėmis. Vien rankomis žemės tinkamai 
neišdirbsi ir kumščiu gyvulio nenugalabinsi. Žmogus turėjo išrasti įrankius 
savo tikslui pasiekti. Vietoj kasęs žemę rankomis, jis pasidirbo arklą, 
kastuvą, ekėčias; gyvulį nužudė akmeniu bei strėla, medį nukirto kirviu 
bei nupjovė pjūklu. Ko rankos neįstengė, tai padarė įrankiai. Išsivystė 
kultūra, pradėdama nuo paprasčiausių padargų, baigdama komplikuota mašina. 

Tos priemonės plačiausia žodžio prasme vadinasi menu — nuo žodžio 
„manyti“. Vokiečiai sumaniai pavadino jį „Kunst“ nuo žodžio „konnen“— 
galėti, pajėgti. Taigi menininkas nėra kas kita, kaip kūrėjas, kurs savo 
protu sugalvojo visokias priemones pasiekti naudingam tikslui. Kadangi 
žmogui įgimta grožio sąvoka, tai jis savo padarus ėmė gražinti ir puošti. 
Įrankis turėjo būti ne tik naudingas, bet ir dailus. Ilgainiui grožio sąvoka 
pasidarė kūrinių idealu. 

Nors Aukščiausio Kūrėjo padaras, žmogus, nusikaltęs Dievui, nustojo 
Jo atvaizdo, vis dėlto savo nemirtinga siela jis sugebėjo aukščiau pasikelti 
„už kitus tvarinius, ir išsilaisvinti iš gamtos vergijos. Dirbdamas be paliau- 
bos, jis savo gabumais ir nepailstančiu trūsu sukūrė daug reikalingų bei nau- 
dingų dalykų, ir pasidarė nepriklausomas nuo aklos gamtos. Duodamas gra- 
žios išvaizdos savo padarams, jis tą ištremimo vietovę padarė pakenčiamą ir 
džiaugsmo šaltiniu.  Nebebuvo tai rojus, tačiau leido pakelti žmogui galvą 
ir rasti žemėje laimės ir pasigėrėjimo. Įkvėpta Dievybės kibirkštėlė užlieps- 
nojo skaisčia šviesa ir apšvietė jo tamsų gyvenimą, atmindama prarastą rojų. 
Tai jau buvo tikroj žodžio prasmėj menas. 

Savo pasisekimo sužavėtas žmogus ėmė garbinti savo genijaus padarą, 
atiduodamas jam dievišką pagarbą. Vos apreiškimo sekėjai sugebėjo susilai- 
kyti nuo stabmeldystės. 

Pirmas išradimas, susilaukęs didžiausio pasigėrėjimo ir aukščiausios 
pagarbos, buvo ugnis. Neturėdamas ugnies, žmogus maža tesiskyrė nuo 
gyvulio, būdamas visame prigulmingas nuo gamtos. Jis kaip plėšrys valgė 
nevirtą mėsą, ir šaltomis dienomis turėjo lindėti urve, apsilvilkęs žvėriu kai- 
lius. Tamsią naktį jis nė negalėjo apleisti savo lindynės. Tuos nepatogu- 

mus pašalino ugnies išradimas. Ugnis davė jam šilimos, šviesos ir skanių 
valgių. Nenuostabu, jei gyventojų dauguma ėmė dievinti tą brangią proto 
dovaną. 

Visose pasaulio mitologijose pasirodė ugnies kultas. Jo simbolas* 
buvo ugnies kryžius. Sukdami ant menturo kryžmais sunertas akmens 
lenteles, nelyginant kaip melnitėlės sparnus, pirmieji žmonės pagamino ki- 
birkštis, kurioms prikišus degamą medžiagą, gauta ugnis. Tą kryžių smulk- 
meniškai aprašė ir išaiškino senųjų indų knygos, vadinamos Vedomis 
(2500 pr. Kr.). 

„Agni (ugnis)“, skaitome ten, „įsikūnijęs Savistrio (Dievo tėvo), 
sūnus, prasidėjo ir gimė iš panos Majos (Marijos), turėdamas žemiškų 
tėvu dailidę Tvasti (ugnies kryžiaus kūrėją). Kryžiaus skersinėlio įduo- 
bume gyvena deivė Maija, kūrybinės jėgos reiškėja, gimdo sūnų Vayaus 
(vėjo) veikimu, be kurio ugnis negali būti sukurta.“ 


Ugnies kryžius susilaukė dieviškos pagarbos beveik pas visas senovės 
kultūringas tautas, išėmus žydus. Kad geriau stovėtų ant aukurų, jo sparnų 


Pav. 23, Svastika, 


galus užlenkė, ir sanskritai pavadino jį „Svastika“. Jis ir buvo pirmu- 
tinis meno padaras. Jo atvaizdą aptinkame ant senovės Egipto, Babi- 
lonijos ir Indijos monumentų (žiūr. pav. 23.). 

Mitą apie ugnies dievą aptinkame pas visas indogermaniškos padermės 
tautas. Taip, graikų mitologija pasakoja apie Prometejų, kurs pavogęs 
iš dangaus ugnį, už ką jį Zeusas prikryžiavęs prie Kaukazo uolos. Indai 
turi savo Agnį, persai — Atarą, romėnai .Vulkaną, germanai Lokį, 
slavai Ogonį, babiloniečiai Gilgamešą, fenikai Phlox'ą ir t. tt Ta- 
riant, ugnies kultas apjuosė beveik visą žemės rutulį. 

Lietuviai, kaipo gryno kraujo arijai, negalėjo atsilikti. Atsiminkime 
tik amžiną ugnelę Romuvoj, Birutę Palangoj, Jonines ant Ram- 
byno kalno. Pagaliau mūsų skautų laužai ne kas kita, kaip senovės 
tradicijų aidas. 

Ugnies kultas, apvalytas nuo stabmeldiškų prietarų ir pritaikintas Kris- 
taus mokslui, rado net Bažnyčios sankciją. Jau šv. Jonas apaštalas sako 
savo evangelijoj: „Buvo tikroji šviesa, kuri apšviečia kiekvieną Žmogų, atei- 

nantį į pasaulį“ (Joh. 1, 9). Ta šviesa reiškia Kristų ir patapo Jo Die- 
vybės simbolu. Išganytojas, įžengęs dangun, siunčia šv. Dvasią ugnies 
pavidalu, o Trys Karaliai randa Kristų, sekdami Betliejaus žvaigžde. 
Šviesa ir ugnis lydi visas krikščioniškas apeigas. Jau prie bažnyčios durų 
pakrikštytam vaikui įteikia degančią žvakę, su žvakėmis rankose vai- 
kai priima pirmutinę Komuniją. Amžinoji ugnelė be paliaubos 
žiba prieš didįjį altorių. Be žvakių bažnytinės pamaldos nė neįmanomos. 
Žvakių dienoje ir per Eucharistinius kongresus pasirodo iš- 
tisa liepsnelių jūra. Didžiajame šeštadieny Bažnyčia primityviu 
būdu skelia ugnį iš akmens, o per Kalėdas ne tik bažnyčioj, bet ir 
krikščionių namuose žiba nesuskaitomos žvakutės. 

Keista, kad ir Indijoj Agni'o gimimo dienoje gruodžio 25. d., saulė- 
grąžos metu, pasirodžius pirmutinei žvaigždei, ant kalvų sukuria ugnį. Tada 
kunigai užgieda gražųjį ugnies himną, kurs taip skamba: 

„O Agni, šviesi ir valoma ugnele, kas glūdi medyje ir pasikeli skaisčia 
liepsna, tu esi visame paslėpta dieviška kibirkštis ir saulės garbinga siela“. 

Kaip apreiškimo tiesa pateko į senovės indų mitologiją, sunku pasa- 
kyti. Ar jie bus girdėję Jezajo pranašystes apie Išganytoją, ar bus buvę 
įkvėpti šv. Dvasios kaip stabmeldžių Sibilės ir Trys Karaliai, nežinia. Ka- 
dangi Jezajas gyveno 8. amžiuje pr. Kr., o Vedų knygos apie dievus (Rig- 
veda) parašytos apie 2500 m. pr. Kr., tai pirmoji hipoteza atkrinta. 

Kalbėdami apie pirmykštį meną, turime pažymėti, kad ugnies kultas 
rado ryškiausį atgarsį visame meno pasaulyje. Nuo svastikos pradžios iki 
šių dienų laužų jis davė žymiausių motyvų vaizdybinei kūrybai. Impre- 
sionizmo metu šviesos niuansai sudarė stipriausius akordus meno simfo- 
nijoj.  Rembrantas, iškeldamas šviesos efektus, sukūrė naują epoką vaiz- 
dybos istorijoj. 

Tačiau Svastika nebuvo vienintėlis reiškinys pirmykštėj meno kūryboj. 
Visi nauji išradimai, kad ir ne visi pasižymėjo ypatingu grožiu, priskaitomi 
„meno sričiai. Žmogus juos sumanė, sugalvojo, išrado. Ėmęs juos dailinti 
ir puošti, jis tikrai pasikėlė iki aukštojo meno. Tai nebe gamtos iš- 
davos, bet jo sveiko proto kompozicija. 

Jau akmens perioduose, kada žmonės gyveno urvuose, aptinkame brai- 
žinių, kurių šių dienų menininkai galėtų jiems pavydėti. Bronzos ir geležies 
laikotarpyje aptinkame įrankių, teikiančių estetinio pasigėrėjimo. Vos miš- 
kiniai žmonės maža tepaiso grožio, bet ir jie mėgsta gražių dalykų. Stiklo 
karoliai, veidrodėliai ir kiti blizgučiai juos viliote vilioja iš miškų ir tyrų, 
žadindami į kultūrišką gyvenimą. Amerikos pirmykščiai gyventojai, apdo- 
vanoti ispanų maišeliais su auksu, išbėrė auksą kaip nenaudingą jiems 
medžiagą, ir pasiėmė vos maišelius, gėrėdamies žmogaus proto padariniais. 
Taigi menas yra visoms tautoms įgimtas grožio davinys. 

Sumerijos Menas. 


Iki XX. amžiaus apie sumerų meną nė kalbos nebuvo. Jo istorija, ap- 
klota storu rūku, buvo tikra tabula rasa. Vos XX. amžiaus pradžioje iškilo 
aikštėn Sumerijos kultūra ir menas, 0 nūnai visas mokslintas pa- 
saulis gieda garbės himnus Mezopotamijos senajai kultūrai. Tirštąją miglą, 
penkius tūkstančius metų gulėjusią ant sumerų krašto, praskleidė šviesūs 
archeologai iš Anglijos, Amerikos, Vokietijos ir kitų kultūringų šalių, uoliai 
kasinėdami griuvėsius Eufrato ir Tigriso paupiuose, ypač atkasdami senąjį 
Urą, patriarcho Abraomo tėviškę. 

Britų muzejus Londone 1918 m. pasiuntė Mezopotamijon savo mokslo 
vyrą dr. A. H. Hall, kurs įdomiais radiniais iš karto nustebino pasaulį, 
iškeldamas naujas problemas meno istorijoj. 1922 m. Pensylvanijos uni- 
versiteto profesorius C. Leonardas Woolley, paskatintas dr. Hallo pa- 
sisekimais, ėmė uoliai tęsti daug žadantį darbą, ir susekė, kad sumerų 
menas yra vienas seniausių visame pasaulyje, pasiekęs savo klestėjimo 
laipsnį jau 3000 metų prieš Kristų. Tai buvo siurprizas, kurio niekas ne- 
laukė. Dabar visų mokslininkų ir meno mėgėjų akys atsikreipė į Persijos 
jūros įlankos pakraščius ir stebi tą stebuklingą per tiek amžių nebežibėjusį 
švyturį, kurs, praskleidus miglą, pasirodė visu savo grožiu. 

Paaiškėjo, kad seniausio meno židinio reikia ieškoti ne Graikijoj bei 
Egipte, bet Sumerijoj, Mezopotamijos pietinėj dalyje, arti Persijos įlankos. 
Kada Graikija dar gulėjo amžinu miegu, o Egiptas vos pradėjo reikštis 
meno kūriniais, Sumerija jau pražido puikiausiais žiedais, žadančiais gra- 
žiausių vaisių. Jos gyventojai jau mokėjo skleisti dangas, statyti monu- 
mentalias angas, pravesti sudėtingą kanalizaciją ir statyti tinkamus tiltus; 
jie išrado kylių šriftą, įsteigė bibliotekas ir muzejus, statė puikius templius, 
lipdė ir kalė gražias statulas, liejo iš metalo indus, kalė ginklus, išleido 
pavyzdingus įstatymus, įrengė ir sutvarkė stiprią kariuomenę, tariant, pa- 
kėlė kultūrą iki galimų aukštumų. Jos įtaka į pasaulinį meną ir valsty- 
binę santvarką buvo tokia galinga, kad iki šių dienų dar pastebime jos 
pėdsakus. Tėvas Abraomas, kilęs iš Sumerijos, nusinešė į Kanaaną savo 
tėviškės tradicijas ir perdavė jas visai savo giminei. Daugelyje Švent- 
raščio vietų ryškiai pastebime sumerų papročius ir įstatymus, pritaikintus 
žydų tikybai ir reikalams. 


Sumerijos istorijos prieaušris. 


Sumerijos istorija prasidėjo su Uro karalių pirmąja dinastija 3100 — 
2930 m. prieš Kristų. Jos priešistoriniai laikai apkloti stora migla, kurią 
tik spėliojimai teįstengia praskleistii Anot geologų Sumerija, pavadinta 
taip pat Chaldėa, Mezopotamija, pagaliau Babilonija, buvusi ka- 
daise apsemta vandens, kada Persijos įlanka siekusi beveik Uro apylinkės. 

Euirato ir Tigriso upės nešdamos savo gausias nuosėdas į jūrą, pakėlusios 
jos pakraščius ir sudarusios plačią deltą arba žiotis. Jūros vietoj čia da- 
bar tekėjo upės. Tarp jų pakilęs žemės plotas buvęs gana žemas, bet 
ilgainiui, susikrovus nuosėdoms, jis tiek paaukštėjęs, kad neišbrendamas 
purvynas virtęs itin derlinga žeme. Deja, užsikimšus žiotims, atsitikdavo 
potvyniai, priimdami kartais tvanų dydį. Spėjama, kad čia įvykęs ir Bib- 
lijos tvanas, kuriam Noė pastatęs savo didįjį laivą arba arką. Ta hipoteza 
nėra visai be pagrindo, kadangi arka anot Šventraščio apsistojusi ant 
Ararato kalno gretimoj Armenijoj. Tai patvirtina ir archeologų radiniai ir 
geologų tyrinėjimai. Rastos griuvėsiuose karalių sąrašų lentelės mini prieš 
tvaną 8 karalius ir 5 miestus. 

Per tvaną pirmykščiai gyventojai bus visi nuskendę, 0 jų vietą bus 
užėmę atejūnai iš aukštesnių vietų.  Tvano nuosėdoms dar pakėlus žemės 
plotą, iš purvų išlindo kalvos, ant kurių jau galima buvo statyti sodybas 
ir miestus. Ant aukštesnių kalvų, įsikūrė didesni miestai, koncentruodami 
savyje visą valstybę. Tokiu būdu susidarė miestų valstybės, kurių 
seniausia buvo Sumerija su sostine Uru. Atkasdamas Uro griuvėsius, 
prof. L. Woolley surado pakankamai medžiagos atstatyti jos istorijai. 

Iš to puikaus kadaise miesto teišliko sukiužę griuvėsiai, apnešti storu 
žemės sluoksniu, kurį pašalinus, aptikta miesto mūrai. Iš šlamštų, išmestų 
per mūrus, ilgainiui susidarė 12 m aukšta kalva, kurioje įrengta sumerų 
karalių kapai. Po jais dar rasta 2'/; m storas molio sluoksnis, tegalėjęs 
susikrauti per ilgą potvynį. Reiškia, ant tvano nuosėdų atėjūnai pasistatė 
miestą. Kad jie buvo sumerai, pakankamai įrodo jų padarų liekanos, pa- 
sižymėjusios savo savotišku stilium, 

Prie tų pačių išvadų priėjo ir Julijus Jordans, Bagdado muzejaus 
direktorius, Uruko, bibl. Erecho kasinėtojas, pradėjęs savo tyrinėjimus 
1912 m. Jis atidengė piliakalnį su penkiais archainiais sluoksniais. Kada 
viršutiniai gyvai atmena sumerų pastatus, apatiniai rodo visai skirtingą 
architektūrą. Reiškia, prieš sumerus ten bus gyvenusi kita tauta. Anot 
archeologų pastarasis sumerų templis siekiąs 4. tūkstančio m. pr. Kristų, 
bet po juo rasta dar senesnės liekanos, siekiančios jau 5. tūkstančio m., 
būtent: akmens įrankiai, deginto molio pjautuvai, nedegintų plytų bakužės, 
lavonai meldų pynėse. Vis tai pirmykštės tautos liekanos. 


Sumerų kūrybos istorija. 


Sumerų istorija prasideda su Uro pirma dinastija, viešpatavusia nuo 
3100 iki 2930 m. prieš Kristų. Jos pirmasis karalius buvo Mes-an-ni- 
pad-da (3100 —3020). Išmirus trečiai dinastijai, sumerai nustojo savo 
nepriklausomybės. + Juos pavergė Isinos ir Larisos valdovai, bet nuo 
- 2040 m. babiloniečiai užvaldė visą Mezopotamiją. Taigi sumerai iš- 

laikė savo nepriklausomybę vos 1000 m. Per tą trumpą laiką jie iškėlė 
kultūrą iki negirdėtų aukštumų, pralenkdami net egiptiečius. Nors pasta- 
rųjų istorija prasideda tuo pačiu laiku, vis dėlto meno atžvilgiu sumerai 
juos viršijo. Kada egiptiečių kūryba buvo tik užmazgoj, sumerų menas 


Pav. 24. Naram — Sino stėlė. 
Akkadų karalius nugali lulubiečius kalnuose. 


jau pergyveno savo klestėjimą. Taigi seniausio meno padarų reikia ieškoti 
Sumerijoj. 

Deja, dažni naminiai karai daug sunaikino meno vertybių, bet ir 
iš likučių galima spręsti apie meno klestėjimą prieš 5000 m. pr. Kr. Eufrato 
upės žiotyse. 

Tuo metu Mesopotamijoj šuikrkokė dvi didesnes tautas, būtent: 
akkadus ir sumerus. Pirmoji gyveno į šiaurę, Eufrato ir Tigriso 

sąsiauryje, bet pastaroji užėmė pietinę dalį.  Akkadai buvo semitų, 0 su- 
merai indogermanų padermės. Kaimynai dažnai ginčijosi tarp savęs, ir 
nuolatiniai karai gadino santykius, užtat turėjo gerai suorganizuotą kariuo- 
menę. Apie tai ryškiai liudija Naram-Sin'o stėlė (žiūr. pav. 24). Ak- 
kadų karalius, eidamas priešakyje, veda savo kariuomenę į kalnus prieš 
lulubiečius. Kariai apginkluoti saidokais, sviedžiamomis ietimis ir kirviais. 
Jų apdarai semitiški, vėliavų nešėjai simbolizuoja kariuomenę. Kaip krųu- 
vinos buvo tada kovos, galima spręsti jau iš to, kad Rimušas, Agadės val- 
dovas, viename mūšyje prieš Urą ir Ummą nukovęs 8040 priešų ir paėmęs 
nelaisvėn 5460 karių. 


Sumerų tikyba, įstatymdavystė ir visuomeninis gyvenimas, 


Sumerai buvo stabmeldžiai. Kiekvienas miestas turėjo savo dievą 
globėją, kurį garbino ypatingu būdu. Savo šventoves jie statėsi ant 
piliakalnių, vadinamų zigguratomis arba dievų kalnais. Jos davę pavyzdį 
Babelio bokštui. Prie šventovių buvo vienuolynai su ištisa armija 
dievo tarnų ir tarnaičių. Jiems užlaikyti karaliai priskyrė didelius žemės 


Pav. 25, El-Obeido templio fryzas. 3100 m. pr. Kr. 
Kalkakmenio ir geldinių mozaika. 


plotus su milžiniškais ūkiais. Templio iryze El-Obeide dar matome pie- 
ninę, kur šventovės tarnautojai melžia karves, košia pieną ir suka sviestą 
(žiūr. pav. 25). Reljefas siekia ketvirto tūkstančio metų prieš Kristų. Jo 
figūros padarytos iš kalkakmenio ir geldinių (mušlių). 

Vienuolynai pavadavo universitetus bei mokyklas, kur mokė 
skaityti, rašyti, skaičiuoti, matematikos, medicinos, chirurgijos, burtų, pai- 
šybos, planų žymėjimo, projektų parengimo ir t.t. Ypač komplikuoti buvo 

kanalų planai.  Sumerija, būdama tarp dviejų didelių upių, taip dažnai 
užliejusių kraštą, kaip tik jų reikalinga buvo. 

Sumerų įstatymdavystė paliko sektinų pavyzdžių visam pasau- 
liui. Daugelį jų įstatymų aptiko surašytų ant molio lentelių įvairiose vie- 
tose, bet Hammurapi, Babilonijos karalius, patriarcho Abraomo bendra- 
laikis (apie 2000 m. pr. Kr.), juos sutraukė į vieną kodeksą, surašydamas 
juos kylių šriftu. Kodeksas turėjo didelės įtakos ne tik į žydų, bet ir viso 
pasaulio įstatymdavystę. 

Turėdami sveikas pažiūras į socialitį gyvenimą, padalino įvairius 
luomus į kelius skyrius, būtent: dvasininkus, karius, piliečius ir vergus. 
Aukštesnių luomų įžeidimas buvo sunkiau baudžiamas, bet ir jų atsako- 
mybė buvo didesnė. Vyras tegalėjo vesti tik vieną pačią, bet jai leidžiant, 
galėjo gyventi ir su jos verge. Tačiau, pareikalavus legaliai žmonai, vyras 
buvo priverstas pašalinti pastarąją. 

Vaikai visiškai priklausė nuo tėvų autoriteto. Gimdytojai turėjo 
teisės savo vaikus nušalinti nuo paveldėjimo, juos pavaryti, pagaliau par- 
duoti. Bet klusniems vaikams visados paskyrė teisingą dalią, kurią jie ga- 
lėjo pasiimti net prie tėvų gyvos galvos. 

Abraomo ainiai, kur galima, laikėsi savo tėviškės įstatymų. Kad 
jie buvo sumeriečiai, ryškiai liudija Mozė savo I. knygoj. „Ir Viešpats tarė 
Abraomui: išcik iš savo žemės ir savo giminės ir iš savo tėvų namų ir 
eik į žemę, kurią tau parodysiu“ (I. Moz. XII, 1, 2). Tą palį patvirtina ir 
šv. Lukas, sakydamas: „Garbės Dievas apreiškė mūsų Tėvui Abraomui, 

"kuomet jis buvo Mezapotamijoj, pirm nekaip apsigyveno Charane, ir jam 
tarė: išeik iš savo žemės ir iš savo giminės, ir eik į šalį, kurią tau pa- 
rodysiu. Tuomet jis išėjo iš kaldiečių žemės ir apsigyveno Charane“ 
(Apd. VII, 2, 3, 4). 

Taigi, Abraomas, žydų patriarchas, buvo sumerietis (kaldėjietis) ir iš 
savo gimtinės į naująją tėvynę nusinešė įstatymus ir papročius, ir įvedė 
Kanaano žemėj, žinoma — mutatis mutandis. Tai pastebime Biblijos Se- 
name Įstatyme. Taip, Mozės I. knygoje 21. skyriuje skaitome, kad Abraomas 
be Saros turėjo ir antrą pačią — Agarą, vergę iš Egipto. Užgi- 
mus Izaokui, ir Sarai pareikalavus, Abraomas pavaro Agarą ir jos sūnų 
Izmaelį. 

Izaoko aukojimas ant Morijos kalno irgi atmena sumerų pa- 
pročius bei remiasi ju įstatymais.  Mezopotamijos gyventojai. neturėdami 
savo krašte kalnų, supylė dirbtinius kalnus, ir ant jų aukojo dievams. Mo- 
rijos kalno auka kaip tik atmena jų paprotį. Jog Abraomas, būdamas die- 
votas, šventai išpildė Dievo valią, suprantama, bet, kad įsakymas jo visai 
nenustebino, ir jis visai ramiai rengėsi nužudyti savo mylimą sūnų, tai te- 
galima išaiškinti tradicijų įtaka, 

Kalną laikyti šventesne vieta negu lygumą irgi reikia dėti senų pada- 

vimų sąskaiton. Kadangi žydai iki Mozės savo teisių kodekso neturėjo, 
jie be abejo bus vartoję sumerų įstatymus, atneštus patriarcho Abraomo iš 
Mezopotamijos. Kaip žinoma, jie vos grįždami iš Egipto, ant Sinajo kalno 
gavo savo ypatingus įstatymus, ir tokius panašius į sumerų, kad vos pir- 
mame skyrėsi nuo pastarųjų. Kaip krikščionys palaikė 10 Dievo įsakymų 
iš Senojo Įstatymo, taip kanaaniečiai savo teisių knygos pamatan dėjo 
bočių įstatymus. Tai. pastebime daugelyje Šventraščio vietų.  Pavyzdin 
paimkime vos šventuosius kalnus, ant kurių ypatingu būdu garbino 
Dievą (Nebo, Horeb, Karmel, Morija, Tabor, Ararat, Alyvos).  Izraelitai 
kaip ir krikščionys tikėjo, kad Dievas yra danguje, žemėje ir kiekvienoj 
vietoj, kad kalnas nėra artimesnis Dievui už lygumą, tačiau kalnams pri- 
pažino ypatingas privilegijas. 

Sumerų mitologija turėjo žymios įtakos ir į kitas senovės tautas. 
Atsiminkime tik graikų Olimpą ir Parnasą, o lietuvių Šatrijos ir Rambyno 
kalnus.  Peržiūrėdami teisių mokslą, pastebėsime, kad sumerų jurispruden- 
cija kaip koks raudonas siūlas eina per viso pasaulio įstatymdavystę, nuo 
seniausių laikų iki šių dienų. 

Kadangi sumerai buvo indogermanai, čia gal būtų pravartu iškelti 
klausimas, ar jie nėra mūsų bočiai, ar giminiuga tauta. Latvių kalbininkas 
Vold. Leitis tvirtina, kad latviai kilę iš sumerų. Jis net surado 200 žo- 
džių su latvių tarsena ir reikšme. Kadangi lietuvių kalba senesnė už latvių, 
tai, ieškodami, bene rasime daugiau ten lietuviškų terminų, Dr. J. San- 
„ders, geras senovės pažinėjas, beveik sutinka su Leitiso išvadomis. Ta 
hipoteza toli gražu dar neišspręsta ir laukia tikslesnių įrodymų. Tuo tarpu 
sit pro ratione voluntas. 

Nuo sumerų įstorinių laikų mus skiria ištisi 5000 metų. Per tokį 
ilgą laiką dingo beveik visi senovės statybos pėdsakai. Išliko vos nežy- 
mūs griuvėsiai. Tačiau prof. L. Woolley'o kasinėjimai Ure mums teikia 
tiek ryškių nurodymų bei medžiagos, kad galime susidaryti apytikrę nuo- 
monę apie sumerų architektūrą, ir rekonstruoti jų pastatus. 

Nuolatiniai karai ir potvyniai ilgainiui visai pakeitė žemės paviršių, 
ir dabar vietomis net nežymu, kur kadaise stovėjo karalių palociai ir dievų 
templiai — nec locus, ubi Troja stabatt Tą žemės metamoriozą parodė 
pav. archeologiniai kasinėjimai Ure. Vienoj vietoj atkasta net trys žemės 
sluoksniai kitas ant kito. Žiūr. pav. 26. Viršutiniame matome Persijos 
karaliaus Ciraus aslą (525 m. pr. Kr.), viduriniame Babilonijos karaliaus 
Nabukadnecero grindas (600 m. pr. Kr.), o apatiniame karaliaus Kuri- 
Galzu aslą ir mūrus (1400 m. pr. Kr.). Taigi, juo giliau, juo senesni 
pastatai. 

Pav. 27. Bur-Sino templio mūrai su data 2200 m. pr. Kristų. 


43 


44 Sumerų architektūra, 


Tų griuvėsių data labai sunku nustatyti Neretai reikia spėlioti, ir 
tik sugretinimas su kitais pastatais teikia tinkamos šviesos. Jei mūre pa- 
žymėta data, tai apie pastato amžių abejoti netenka. Taip, Bur-Sino 
templio sienoje aptinkame datą 2200 m. (mūsu chronologijos mastu). Ji 
aiškiai liudija, kad, šventovė statyta trečiame tūkstantyje m. pr. Kr. (žiūr. 
pav. 27). Tas laiko pažymėjimas leidžia spręsti ir apie gretimas liekanas. 

Architektūros stilius irgi nemaža padeda orientuotis statybos 
istorijoj. Pav. Kiše ties Babilonu, kairiame Eufrato krašte, atkasta pa- 
locius, kurio mūre aptinkame inkrustacijas su kaušelių (mušlių) figūromis. 
Čia ir abejoti netenka, kad tai sumerų padaras, nors figūros vaizduoja 
akkadiečius. 2 

Apie aukštą statybos evoliuciją jau ketvirtame tūkstantyje metų pr. 
Kr. ryškiai kalba Uro karalių kapai. Ten užeita pavyzdingi lankai 
ir velvės, pagaminti iš degintų plytų. Pasirodė, kad romėnai nebuvo pir- 
mieji akmens velvės išradėjai. Sumerai jau 3000 metų anksčiau mokėjo 
skliausti apvalias dangas ir apskritas kopulas. 

Būdama teokratiška valstybė, Sumerija savo valdovus dažnai pakel- 
davo į dievus. Nenuostabu, kad jų architektoriai visas savo jėgas sukaup- 
davo sakralinėj statyboj. Dievų namai ir karalių buveinės turėjo pasi- 
reikšti puikia išorine išvaizda ir vidaus atatinkama puošmena. 

Kaip jau minėjome, sumerai savo dievus garbino ant supiltų kalnų, 
vadinamų zigguratomis. Ant tų dirbtinių kalvų, kurias mes pavadintume 
piliakalniais, jie atnašavo dievams aukas ir statėsi šventnamius. Tų švent- 
namių centrinė ašis buvo aukštas bokštas, kuriame buvo įrengta dievui 
buveinė.  Garsiausis bokštas, paminėtas Šventraštyje (I. Moz. XI) stovėjo 
Babelėj, bet aukščiausis Ure, Eufrato upės krante. Pastarojo ziggurata 
išliko iki šių dienų, o bokšto griuvėsiai lengvai leidžia atstatyti senąjį 
pastatą (žiūr. pav. 28). Šventovę pastatė trečiosios Uro dinastijos (2278 — 
2170) pirmasis karalius Ur-Nammu, pažymėjęs savo valdymo laiką naujų 
pastatų gausumu. Templis pasikelia trimis terasomis, simbolizuojančiomis 
trejopą pasaulį: požeminį, žeminį ir dangų. Kas norėjo pasiekti dievo bu- 
veinę, turėjo pereiti visas tris sferas. Anot Mozės Dievas nubaudė Ba- 
belės bokšto statytojus už tai, kad išdrįso pasiekti dangų. Priešingai, su- 
merai už savo siekių įvykdymą tikėjosi gauti dievo malonių. 

Uro šventovė buvo pastatyta ant senesnio templio pamatų, ir užėmė 
keturkampį plotą 150 X 60 m dydžio. Buvo tai mūrų kompleksas, kurio 
viduryje pasikelia bokštas su dievo buveine. Visą šventovę aptvėrė aukštas 
mūras su spyriais. Sienoj iškaltos skylės dregnumui išleisti. I templį 
vedė trys išorinės koptos su šimtu laiptų kiekviena. Jos rėmėsi ant mūro 
ramsčių, kurie bus buvę apsodinti medžiais, kad geriau atmintų tikrus 
kalnus, apaugusius mišku. Viršuje koptos pasibaigė viena bendra anga. 
Erdvas šventorius, kuriame tikintieji sunešdavo aukas, buvo apstatytas 

aukštu mūru. Jam buvo pristatyti įvairūs trobesiai sandeliams, dirbtuvėms, 
kanceliarijoms, archyvams ir šventovės personalo butams. Tuo būdu zig- 
gurata su visais savo pastatais gyvai atminė mūsų viduramžių vienuolynus. 

Kad sumerų architektoriai gerai suprato statybos dėsnius, rodo ne tik 
sumani ventiliacija, bet ir mūrų sulaibėjimas į aukštą, pabrėžiąs tvirtumo 
sąvoką. Sumerų architektūrą perėmė ir jų nugalėtojai babiloniečiai ir asirai, 
kaip kadaise romėnai iš graikų. Apie tai geriausiai liudija Babelės bokštas, 
pastatytas Uro pavyzdžiu, 

Ant vienos zigguratos kartais stovėjo keletas templių su savo šven- 
toriais, panašiai kaip akropolis Atėnuose. Kadangi karalius buvo pakelia- 


A 

Pav. 28. Uro bokštas. Rekonstrukcija, 


mas į dievų eiles, tai ir jo šventovės ten netrūko. Vis dėlto ji buvo kuk- 
lesnė už dievo globėjo templį. Tolygiai karaliaus dvaro personalas negalėjo 
lygintis su dievų templio tarnautojais, kurių skaičius žymiai peršoko val- 
dovų rūmų personalą. 

Uro zigguratos templiai ėjo vienu Nanaro vardu. Buvo tai mėnesio 
dievas ir Sumerijos globėjas. Kitų miestų valstybių gyventojai garbino 
savo globėjus, bet jie buvo laikomi vos antraeiliais dievais. 

Sumerų tikyba buvo antropomorliška, reiškia, jų dievai turėjo 
žmogaus kūną, ir gyveno zigguratos bokštuose. Todėl jie valgė aukų 
mėsą, vedė ir turėjo vaikų. Sakralinė kekšystė buvo sankcionuojama tiky- 
bos kaip pas mūsų kozlovitus. 

Dievai už nusikaltimus ir nepaklusnumą sunkiai baudė savo garbin- 
tojus. Didžiausia bausmė buvę tvanai, per kuriuos dievai nusprendę ne- 

dorelius paskandinti vandeny. Tačiau Enki, vandens dievas, išdavęs jų 
paslaptį vienam teisingam vyrui vardu Uta-Napišti. Trokšdamas išgel- 
bėti save, savo šeimą, turtus, gyvulius ir paukščius, jis pastatęs milžinišką 
laivą. Vos pabaigęs tą kolosalų darbą, kaip pradėję lyti, ir per šešias 
dienas vanduo apsėmęs visą žemę, paskandindamas visa, kas gyva. Sep- 
tintą dieną audra nutilusi.  Uta-Napišti nujautęs tvano galą. Iš jūros išlin- 
dusi sala, o ant jos kalno Nissir' sustojęs laivas. Norėdamas sužinoti, ar 
vanduo pakankamai nuslugęs, Uta-Napišti išleidęs balandį, kurs, nerasdamas 
sausos vietos, sugrįžęs laivan. Po kurio laiko išleidęs kregždę, bet ir ta 
neturėjusi kur apsistoti. Pagaliau išleidęs varną, bet ta jau nebegrįžusi. 
Uta-Napišti, suprasdamas, kad tvanas jau pasibaigęs, atidaręs laivą, ir 
aukojęs dievams atgailos ir padėkos auką. Kaip matyti, sumerai netoli nu- 
klydo nuo apreiškimo tiesos. 


Visą tą legendą smulkmeniškai atpasakojo Gilgamešas savo pui- 
kiame epe. Jis irgi liudija apie sumerų statybinį pajėgumą. Laivas, sutal- 
pinęs savyje tiek būtybių, tegalėjo būti statybos šedevras, su kuriuo ir 
mūsų modernioji technika vargu teįstengtų konkuruoti. Tiesa, legenda ga- 
lėjo būti fantazijos vaisius, bet ir vaizduotė. turi remtis realybės motyvais. 
Ji dargi nebuvo paimta iš Biblijos, kadangi buvo parašyta 2000 metų prieš 
Kristų, o Šventasis Raštas pasirodė vos apie 1500 m. pr. Kr. Dievo įkvėp- 
tas Mozė tik apvalė istorinį faktą nuo prietarų, ir padavė gryną tiesą. 


Jog sumerai, gyvendami prie Persijos jūros įlankos, tarp Eufrato ir 
Tigriso upių, kur potvyniai buvo beveik paprasti įvykiai, mokėjo statytis 
laivus, ir abejoti netenka. Pati krašto gamta juos privertė užsiimti lai- 
vininkyste. 

Deja, iš to legendarinio laivo liekanų neturėdami, apie jo struktūrą 
nieko pasakyti negalime, o meno istorija spėliojimais pasitenkinti neprivalo. 
Laimė, turime pakankamai architektūros liekanų, iš kurių drąsiai galime 
spręsti apie sumerų statybos savotiškumą. 

Jau minėjome Uro templį, ir gavome gana tikslios nuomonės apie 
Sumerijos šventnamių struktūrą.  Neblogiau išsilaikė El-Obeido šventnamis. 
Iš jo liekanų pavyko atstatyti fasada su fryzais ir prienamis su mozaika, 
vario kolonomis, reljefais ir žalvario liūtais. Apie iryzą, vaizduojantį gal- 
vijus ir vienuolių pieninę mums jau teko kalbėti (žiūr. pav. 25). Kolonos, 
liūtai ir reljefai, būdami iš kietos medžiagos, nuo laiko atmainų beveik ne- 
nukentėjo. Templį pastatė karalius A-an-ni-pad-da, pirmosios Uro 
dinastijos patriarchas, ketvirtame tūkstantyje metų pr. Kr. Tai patvirtino 
kalkakmenio reljefas, rastas šventnamio griuvėsiuose. Aiškiu kylių šriftu 
ten skelbiama, kad šventovę paaukojęs dievų motinos Nin-chursag' garbei 
A-an-ni-pad-da, Uro karalius. Be to ten rasta aukso perlas su karaliaus 
titulu ir vardu, 


Schub-ad karalienės galvos puošmena. 

Panašus kalkakmenio reljefas vaizduoja Ur-Niną, Legašo karalių 
apie 2900 m. pr. Kr. (žiūr. pav. 30). Kada jo raižinys gana primityvus 
ir storas, arios briauna, rasta Uro karalių kapuose, rodo itin švelnias sce- 
nas iš mitologijos, raižytas į geldinių (mušlių) plokšteles (žiūr. pav. 29). 

Gana įdomią architektūrą aptinkame Uro karalių kapuose. Čia 
matome gražias angas, kolonas ir velves. Vis tai mus įtikina, kad klasi- 
kinė architektūra buvo vos sumerų statybos renesansas. Dar labjau nu- 
stebina sukrauti kapuose turtai: aukso ir sidabro dalykai, vazos iš alabastro, 
ginklai iš vario ir brangių metalų, perlamutero inkrustacijos, mozaika iš gel- 
dinių ir lapislazulio, taurės ir dubens iš dorito, obsidijono ir lapislazulio, 


Isigyti tiksliai nuomonei apie tas brangenybes, pravartu apžiūrėti nors 
vieną tokį kapą. Paimkime pav. Mes-kalam-dugo, antraeilio kunigaikščio 
kapą. Patsai kapas niekuo ypatingu nepasižymi. Lavonas guli mediniame 
karste. Šalia jo gana erdva vieta dovanoms. Ant numirelio galvos puikus 
šalmas, kaltas iš gryno aukso (žiūr. pav. 31), reljefuotais plaukais ir 
ausimis. Šalmas padengia ne tik galvą, bet ir veidą ir sprandą. Netoliese 
stovi dubens ir aukso lempa geldinės pavidalu. Ant jų pažymėtas miru- 
siojo vardas. Prie jo šono kaba auksinis durklas ir guli du kirviu iš elek- 
trono (aukso ir sidabro mišinio). Patsai lavonas buvęs labai papuoštas: 
apyranke, auskarais, aukso ir lapislazulio amuletais, aukso adata su brangiu 
akmeniu. Už karsto skirta dovanoms vieta buvo kraute prikrauta viso- 
kiomis brangenybėmis: kardais, ietimis, durtuvais, kirviais, strėlomis, o vis. 
tai iš brangių metalų. Ten pat stovėjo sidabro ąsotis, 50 sidabrinių bei va- 
rinių taurių ir dubenų. Visi tie dalykai pasižymėjo ne tik savo brangia 
medžiaga, bet ir tikrai menine išvaizda. 


Karalių kapai, suprantama, dar puikiau buvo papuošti, o ten sukrauti 
turtai praneša mūsų vaizduotę. Ko tikėtis negalima, tai buvo žmonių 
aukos. Kadangi sumerų karaliai po mirties buvo dievinami, tai į antrą 
pasaulį juos turėjo palydėti ištikimieji tarnai. Nenuostabu tada, jei vie- 
name kape asla guldyte nuguldyta lavonais. Net kapų sargyba turėjo pa- 
silikti savo valdovo kape su ietimis ir šalmais. Žymesnės rūmų ponios 
irgi negalėjo išlikti gyvos. Tame pačiame kape aptinkame net devynias 
itin puošnias damas. 


Ypatingą dėmesį kreipia į save karalienės Šub-ad kapas, Čia karališ- 
kųjų rūmų ponios suguldytos paraleliai dviem eilėm. Jų gale guli arti- 
ninkas su arfa. Ant sulaužyto instrumento rasta griežiko ranka. Mirusios 
karalienės lavonas, taip gerai išlikęs kad jos biustas galima buvo re- 
konstruoti (žiūr. spalvotą pav.). Atvaizdą paruošė Kotryna Woolley, išma- 
tavusi peruko dydį pagal galvos metalinius papuošalus, o plaukus sutvarky- 
dama senovės terakotų pavyzdžiu. Visi ornamentai paimti iš originalo. 
Biustas padėtas Filadelfijos universiteto muzejuje. 

Pav. 29. Arfos briauna, Pav. 30. Reljefas ant kalkakmenio. 2900 m. pr. Kr. 


Pav. 81. Mes-Kalam-Dug'o auksinis šalmas iš pirmos Uro dinastijos. 

Kaip sumanūs esti archeologai, rodo arfos atkasimas Uro griuvėsiuose. , 
Kasinėtojai aptiko dvi skyli žemėje ir tuojau dasiprotėjo ten esama se- 
nienų. Kad nesugadintų radinio, jie į skyles įpylė gipso skiedinį. Atkasus 
žemę, pasirodė ten buvus kadaise medinė aria (žiūr. pav. 32). Gipso 
liejinys davė gerą modelį arfos rekonstrukcijai. Varinė karvės galva pa- 
imta iš orginalo. 


Pav. 32, Medinės arfos gipso modelis. Varinė galvijo galva antikinė. 


Tuo būdu Uro karalių kapai ne tiktai teikia mums sumerų architek- 
tūros pavyzdžių, bet dar rodo ir plastikos aukštą evoliuciją. Jai tiksliau 
pažinti ne pro šalį bus atskirai pakalbėti apie jos kūrybą ir paanalizuoti 
įdomesnius padarus. Pamatysime, kad Uro plastika drąsiai gali lygintis su 
klasikine skulptūra, įgijusia viso pasaulio pritarimą. Taigi nihil novi sub 
sole — nieko naujo pasaulyje, kaip sako Saliamonas. 

Jau Uro karališkųjų kapų radiniai leidžia nujausti sumerų ' skulptūri- 
nius gabumus. Juo aukščiau reikia įvertinti jų kūryba, atmenant, kad su- 
merai neturėjo savo krašte tinkamos medžiagos savo padarams. Pietinė 
Mezopotamija, kaip žinoma, buvo purvynas, kurį vos sunkiomis priemo- 
mėmis pavyko nusausinti ir padaryti derlingą žemės ūkiui. Nendrės ir 
meldos vos tiko stogams dengti. Rodos, apie meninę kūrybą ten ir svajoti 

nebuvo galima. Nei aukso, nei sidabro, nei vario, nei geležies, pagaliau 
nei akmenų ten niekas nežinojo. Menininkas tegalėjo paieškoti sau me- 
džiagos svetur, o jei sukūrė šedevrus, tai reikia dėti jo genialumo sąskaiton. 


Vienintelė medžiaga, naudinga meninei kūrybai buvo geldinės 
(mušlės). Ir tą menininkai sumaniai panaudojo įvairioms intarsijoms bei 


|] 


Pav. 33. Auksinės vazos iš Uro karalių kapų. 


mozaikai. Seniausia tos medžiagos mozaika rasta Ure. Ji bus pagaminta 
apie 3500 m. prieš Kristų. Buvo tai standartas, vaizduojąs karo būklę. 
Visa plokštė horizontaliai padalinta į tris laukus. Apatiniame matome karo 
ratus, traukiamus asilų, antrame pėstininkus, o trečiame patį karalių, apžiū- 
rintį nelaisvius. Asilų vartojimas karo reikalams nurodo į standarto se- 
numą. Arkliai Mezopotamijoj atsirado vos 2000 m. pr. Kr. Figūros pada- 
rytos iš geldinių ir lapislazulio. 


Sumerų plastika. 51 


Pav. 35—36. Dvi statulų galvos iš Uro trečios dinastijos laikų. 


Nors sumerai kaipo rytiečiai labai mėgo papuošalus, tačiau geram 
skoniui nenusidėdavo. Apie tai liudija auksinės vazos, rastos Uro 
karalių kapuose (žiūr. pav. 33). Prie viso formų įvairumo, jos vienok pasi- 
žymi rimta ir kilnia išvaizda. Net klasikiniai graikai nesukūrė kuklesnių 


x 


indų iš brangios medžiagos. Čia orientalizmo beveik nepastebima. 
4* 

Kaip gerai sumerų skulptoriai suprato lydymo techniką, ryškiai rodo 
karvės sidabrinė galva, rasta Uro karalių kapuose (žiūr. pav. 34), 
tiksliausiai kopijuojanti modelį. Reta dabartinė Europos liejykla gali pasi- 
didžiuoti tokiu įsakmiu padaru. 

Nors prie Persijos įlankos nebuvo nei 
akmenų, nei marmoro, tačiau akmenkalių 
technika nebuvo svetima sumerų skulp- 
toriams. Deja, iš senųjų statulų mažkas iš- 
liko, kadangi jos buvo statomos viešai šven- 
tyklose. Būdamos visiems lengvai prieina- 
mos, jos tūkstančius m. egzistuoii nega- 


Pav. 37. Sumerijos valdovės statulėlė. Pav. 38. Besimeldžiąs sumerietis. 
3. tūkst. m. pr. Kr. 3. tūkst. m. pr. Kr. 


lėjo. Ikonoklastų niekados netrūko, o brangi medžiaga pritraukė plė- 
šikus. Tuo būdu senieji dievai turėjo pranykti iš žemės paviršiaus. Vos 
karalių kapai išliko nepaliesti, bet ten statulų nestatydavo. Tačiau ir iš 
negausių ligūrų liekanų galima sudaryti apytikrę sąvoką apie aukštą plas- 
tikos būklę. Kaip aukštai buvo pakilusi akmenkalybė Sumerijoj, rodo kad 
ir statulų galvelės iš trečiosios Uro karalių dinastijos (žiūr. pav. 
35 — 36). Jųjų viena kalta iš balto marmoro, bet antra (dešinėje) iš juodo 

diorito. Abi rodo gerą menininko ranką. Pirmosios tigūros akys paga- 
mintos iš lapislazulio ir geldinių. 

Tuo pačiu stilium pasižymi vienos sumerų valdovės statulėlė 
iš trečiojo tūkstančio m. pradžios (žiūr. pav. 37). Nors gerokai apdaužyta, 
vis dėlto palieka gerą įspūdį ir teigiamą nuomonę apie menininko pajėgumą. 

Tuo pačiu metu bus sukurtas besimeldžiąs sumerietis (žiūr. 
pav. 38). Nors kaltas iš kieto akmens, rodo tačiau itin realų atvaizdą bei 
vykusią kompoziciją ir veiklią techniką. 

Sugebėjimą raižyti į akmenį ir metalą geriausiai pastebime sumerų 
antspauduose. Jie turėjo cilindro formą ir buvo ne spaudžiami, bet 
išviniojami.  Raižinys buvo toks tikslus ir aiškus, kad po 5000 metų dar 
duoda visai tinkamą atspaudą, kuriame ryškiai matome vaizduojamas scenas 
bei raides. Sunku suprašti, kaip dulkės ir rūdys jų AESKALMO, Mėgiama 
antspaudams medžiaga buvo lapislazulis. 

Prof. Leonardas Woolley, atkasdamas Uro griuvėsius, atskleidė naują 
lapą meno istorijoj, ir parodė netikėtą horizontą, apšviečiantį priešistorinio 
meno šaltinį Užaugę klasikinio meno atmosferoj, mes laikėmė senosios 
Graikijos meninę kūrybą dailės lopšiu bei šaltiniu. Net egiptologų radi- 
niai neįstengė mūsų įtikinti, kad graikai galėjo pasimokyti iš senesnių 
tautų, kad antikė iš tikrųjų buvo tik antikės (senovės) modernizmas.  Nūnai 
mes atsistojame prieš senai pamirštą pasaulį, kurs mums rodo meno kles- 
tėjimą jau prieš 5000 metų. Archeologų tyrinėjimai itin aiškiai įrodė, kad 
graikai nebuvo meno įkūrėjai, kaip iki šiol manyta, bet savo formas ir 
motyvus ėmė iš priešistorinių laikų. 

Egipto menas, turįs apie 5000 m. amžiaus, vargu bus senesnis už 
sumerų kūrybą. Pirma Egipto dinastija prasidėjo su Menesu apie 3300 m. 
pr. Kr., bet Sumerijos karalių kapai siekia 3500 m. pr. Kr. 

Uro karalių kapai ir Egipto piramidės, pirmieji meno monumentai, 
grožio atžvilgiu turi daug bendrų bruožų. Čia ir ten aptinkame tuos pačius 
cilindrinius antspaudus, mūro pėras, akmenines vazas, gyvūlių raižinius ir k. 
Abiejų kūrybos giminystę ypatingai įrodo bendras muzikos instrumentas, 
vadinamas „Sistrum“, kurį kaip egiptiečiai, taip ir sumeriečiai vartojo savo 
pamaldoms. Buvo tai metalinis ovalus ratas su metalo stygomis ir ran- 
kena. Kad toks keistas padarinys betarpiškai atsirastų dviejuose kraštuose, 
visai neįmanoma. Čia būtinai reikia ieškoti skolinimosi iš vienas antro. 


Ar Egiptas pasekė Sumerijos menininkais, ar atvirkščiai, sumeriečiai 
skolinosi iš Egipto, dar sunku pasakyti. Vis dėlto reikia prileisti, kad ne 
Egiptas, o Sumerija praskynė kelią -pirmykščiam menui. Tokių puikių 

„ginklų kaip sumeriečiai, Egiptas ir Savo meno klestėjimo laiku pagaminti 
nesugebėjo. 3 

Palikdami meno pirmenybės problemą mokslintiems specialistams, tu- 
rime tačiau pripažinti, kad sumerų menas turėjo galingiausios įtakos į viso 
pasaulio kūrybą. Jų aukšta kultūra, organizacinis protas, kilni moralė, pa- 
vyzdinga įstatymdavystė įkvėpė ne tiktai orientą, bet ir visą Vakarų Europą 
puikiausiais idealais bei siekiais Be jų pavyzdžių ir paskatinimo pasaulis 
niekados nebūtų pasiekęs to aukšto kultūros laipsnio, kurį dabar pergyvena. 
Buvo tai galingas variklis, kurs ir nūnai neperstoja veikti. Ex oriente lux, 

Derlinga Chaldėjos žemė pritraukė kaimynus. Sumerija pateko babi- 
loniečiams, kuriuos vėl nugalėjo asiriečiai. Bet Babilono gubernatorius Na- 
bopolasar 625. m. sukilo prieš atėjūnus ir įsteigė Naujosios Babilonijos 


Pav. 39. Chaldėjų kylių šriftas. 


valstybę. Deja, Cyrus, Persijos karalius, 536. m. pr. Kr. laimingu karo 
žygiu sumušė babiloniečius ir jų kraštą prikergė Persijai. 

Kada Senosios Babilonijos istorija apipinta visokiomis pasakomis, Asi- 
rija ir Naujoji Babilonija mums teikia gana aiškaus vaizdo apie savo pra- 

eitį. Jų valdovai minimi net Šventame Rašte. Asirijos karalius Salmanasar 

sunaikinęs Jeruzolimą, o Tiglatpileser, Senacherib ir Asarhadon pagrobę 

daugelį Judo miestų. 
Geresnei orientacijai čia paduosime Asirijos ir Babilonijos karalių sąrašą. 
Assur-natsir-habal 383—858 
Salmanasar. . . 857—823 
Samsiraman. . . 822—809 
Raman-nirari „ . 809—780 
Tiglatpileser . . 745—7927 


„Sargon .. . . 721—705 
Sanherib. . . . 705—681 
Esarhadon . . . 681—668 
Assurbanipal . . 669—625 
Nabopolasar |. 626—605 


Nabuchodonosor . 605—561 

Babiloniečiai bei asiriečiai, užėmę 
Sumeriją, paveldėjo iš jos ir jos 
aukštąją kultūrą. Babilonijos karalius 
Hammurabi (apie 2000 metų pr. 
Kr.) surašė jų teises, turėjusias įta- 
kos į vėlyvesnių laikų įstatymdavystę. 
1854. m., Kristui jau gimus, vieno 
templio griuvėsiuose aptikta didžiulė 
biblioteka, kurią įsteigęs asiriečių 
karalius Asurbanipal, surinkdamas 
20000 molio lentelių (žiūr. pav. 39 ir 
40). Išskaičius kylių šriftų, kuriuo 
įbrėžtas tekstas, gauta daug naudingų 
žinių istorijos, astronomijos, algebros, 
aritmetikos ir geometrijos srityse. Pa- 
sirodė, kad chaldėjai jau žinojo apie 
planetų rinkiavimą, apskaičiavo saulės ir mėnesio užtemimo laiką, ir turėjo 
savo kalendorių, kurs padalino metus į 12 mėnesių ir 365 dienas. Taigi 
Kopernikas ir Galilėjus toli gražu nebuvo pirmieji astronomai, aptikę 
saulės sistemą. 

Karingi Babilonijos ir Asirijos valdovai, įgarsėję drąsiais ir sekmin- 
gais karo žygiais, užėmė gana plačią vietą pasaulio istorijoj. Jie dargi 
pasižymėjo meno kūrybos vykdymu ir todėl mus ypatingai domina. 


Pav. 40. Kontraktas kylių šriftu. 


Daugiausia meno liekanų aptinkame apie jų sostines Babiloną ir 
Ninivę. Pirmojo griuvėsių kalvose atkasta Nabuchodonosoro pa- 
locius (el Kasre), Bėlio templis (Babilone) ir Babelio bokštas 

(Birs-Nimrude), bet seniausi palociai aptikta Tell-Amare į pietus nuo 
Babilono, 


Ninivės ir apylinkės radiniai tuo mums įdomesni, kad geriau išsilaikė 
ir ryškiai atstato Asirijos meno įstoriją. Išdidūs karaliai įamžino save gau- 
siais reljefais, vaizduojančiais jų heroizmą karo žygiuose ir apsukrumą me- 
džioklėse. Ypač įdomūs Nebi Junuso, Kojundjiko, Chorsabado, 
Balavato ir Jeremijės griuvėsiai. 

Kaip romėnai, nugalėję graikus, pasisavino jų meną, taip sumerų me- 
nas turėjo įtakos į babiloniečių ir asiriečių kūrybą. Tiesą pasakius, ji 
buvo Uro kūrybos tęsinys. Nors tautiniai ir religiniai sumetimai ją kiek 
uek pakeitė, vis dėlto jos pagrindai pasiliko tie patys. 

Babilono pasakingi pastatai su kabamais sodais ir jo gyventojų neti- 
kėtinos prabangos savo daugumoj bus nepažabotos fantazijos padarai. Ir 
nūnai visokias orgijas ir ištvirkimą krikštija Babilono vardu. Puikiausią 
miestą pasaulyje Paryžių dėl jo pramogų pesimistai vadina naujuoju Babi- 
lonu, Vis dėlto, reikia pripažinti, kad Babilonas buvo pažaugos ir pasaulio 
kultūros centras. Savo šviesos spindulius jis leido į tolimiausius kraštus 
ir paliko neišdildomus pėdsakus jų evoliucijoj. 

Babilono statyba, išaugusi tokiose pat sąlygose kaip ir Uro architek- 
tūra, turi su pastarąja daug bendrų bruožų. Čia ir ten ta pati akmens 
stoka, tos pačios dumblo nuosėdos, tie patys potvyniai neleido išsivystyti 
klasikinei statybai. Babiloniečiai turėjo patys pasigaminti tinkamą medžiagą. 
Tą jie ir padarė, gamindami iš mulvės plytas ir džiovindami jas saulėje. 
Vos apmušalui vartojo importuotą akmenį bei decintas plytas. 

Nenuostabu, kad jų pastatai pasižymėjo kolosaliu didumu bei mūrų 
storumu. Prieš tokius milžinus ir New-Yorkas su savo dangoraižiais tegali 
nulenkti galvą. Ką jis pasiekė savo vertikalumu, tai Babilonas įstengė 
horizontalizmu. 

Tas kolosalumas itin lengvai suprantamas. Mulvės plytos, džiovintos 
saulėje, negalėjo būti pakankamai tvirta medžiaga statybos reikalams. Vos. 
labai masyvios sienos teįstengė sulaikyti pastatą. Taigi minkšta medžiaga 
ir babiloniečių ištaigingumo pomėgis reikalavo kolosalių apimčių. Tuo iš- 
aiškinima ir pastatų horizontalumas. Iš dumblo masės pastatyti kelių aukštų 
rūmą beveik neįmanoma, | 

Išimtį sudarė vos templiai, turėję iki aštuonių aukštų. Bet jie pasi- 
kėlė terasomis, 0 ne sienų mūru. Kadangi babiloniečiai garbino žvaigždes, 
tai jiems šventnamiai buvo nereikalingi. Jie degino savo aukas ant viršu- 
tinės bokšto platformos. 

Pav. 41. Asirijos šventovės bokštas ir karaliaus palociai. Rekonstrukcija. 

Suprantama savaime, kad tokios menkos medžiagos pastatai nebuvo 
pastovūs, ir todėl jų liekanų randama kuo mažiausia. Net rūpestingiausi 
kasinėjimai nedavė teigiamų rezultatų. Vos pamatai teikia tikros nuomonės 
apie rūmų dydį bei erdvumą. 

Sustiprinti mūrams babiloniečiai vartojo degintas plytas, kuriomis iš- 
„ klojo sienas. Jie dargi mokėjo jas glazuruoti ir paįvairinti paveikslais. 
Aplieję plytas tam tikra stikline mase ir įbrėžę geometrinius bei figūrinius 
ornamentus, jie jas degino ugnyje. 

Asiriečiai vietoj plytų vartojo akmenines plokštis, į kurias įraižė pa- 
veikslus, vaizduojančius valdovų karo žygius bei medžiokles, 


Pav. 42. Chorsabado portalo puošmena. 


Palociai, nors statyti iš žalių plytų, atrodė tačiau labai puikiai. Du- 
rys buvo apmuštos variu bei bronza, prie portalų stovėjo sparnuoti jaučiai 
žmonių galvomis (žiūr. pav. 42), aslas puošė spalvotos ilyzos, 0 palubius 
gražiai ornamentuotos juostos. Iš oro rūmai ir miestų mūrai pasibaigė 
dantų bokšteliais, teikdami iš tolo puikių siluečių (plg. pav. 41). Bokštai 
buvo dažyti savotiškais dažais, kiekvienas aukštas savo ypatinga spalva. 
Tuo juos optiškai darė aukštenius, negu iš tikrųjų buvo. 

Iš Babilonijos ir Asirijos pastatų beveik nieko neliko. Palocius ir 
templius sugriovė užkovotojai, likučius išardė krituliai, o potvyniai nunešė 
paskutinius griuvėsius. Veltui archeologai mėgina atstatyti senovės monu- 
mentus iš kai kurių radinių. Jais pasitikėti negalima. Vienintelė priemonė 
jų rekonstrukcijai pasiliko reljefai, vaizduoją Mezopotamijos trobesius. Pa- 
siremdami tais reljefais ir archologų negausiais radiniais, pamėginkime at- 
vaizduoti Eufrato ir Tigriso paupių architektūrą. 

Babilonijos kabamieji sodai. Tenemano skaitytojai, kad tie 
sodai iš tikrųjų kabėjo. Priešingai, jie stovėjo ant labai tvirtų terasų, pa- 
grįstų akmenimis ir išlietų švinu. Ant jų užpilta stori žemės sluoksniai ir 
pasodinta medžiai, krūmai ir gėlės. Tam tikrais siurbliais užtrauktas vanduo 
teikė reikiamo drėgnumo. Pastatas pasikėlė piramidės pavidalu. Terasos, 
susiaurėdamos į aukštą, atminė kalnus, apaugusius mišku. Anot senovės 
rašytojų Babilonijos sodus įrengusi Sėmiramida, karaliaus Nabuchodonosoro 
žmona. Atvykusi iš kalnuoto krašto, ji panorėjusi ir Babilonijoj pasigėrėti 


ž 

Pav. 43, Chorsabado palociaus planas. 


tėviškės kalnais ir augalais. Tačiau ji pasilieka taip pasakinga, kaip ir 
jos sodai, kuriuose diduomenė rengdavusi savo puotas ir orgijas. 


Chorsabado palocius. Asirijos karalius Sargonas, užėmęs 
Asirijos sostą, arti Ninivės, Chorsabado apylinkėj pasistatė milžinišką pa- 
locių, apklojusį 10 ha žemės plotą. Jam panaudota 1350525 kubikmeterių 
statybinės medžiagos. Ne tik savo dydžiu, bet ir grožiu jis pranešė viso 
oriento statybą. Jame susivokti nėra tačiau taip sunku, turint prieš save 
jo pamatų planą (žiūr. pav. 43). Rūmai koncentruojasi apie kiemus. Dvi- 
gubais oro laiptais (A) pro tris angas, kurių vidurinė (B) papuošta propi- 

lėjais su bastionais, įeinama į didįjį kiemą (C). Jo kairėje pasikelia ha- 
remas (D—H), o dešinėj ūkio pastatai. Toliau matome antrąjį didįjį kiemą 
(K), apie kurį grupuojasi karališkieji apartamentai. Kitas, mažesnis kiemas 
(M), sudaro karališkųjų patalpų centrą. Tarp haremo ir aplinkinių mūrų 
pastebime laipsnių piramidę (O), o gale templį (?). Antroj pusėj matome 
antrą portalą (S). 


Susipažinę su palociaus planu, dabar pažvelkime į kai kuriuos jo de- 


talius. Ypač įdomus didysis portalas (B). Anga pasibaigia pusapvaliu 
lanku ir stovi tarp dviejų pilonų su bastionais. Ją saugoja šeši sparnuoti 


Pav. 44. Karalius Sargonas su palydovais. 


jaučiai ir Ninipas, Asirijos Heraklės (žiūr. pav. 42). Prie šalinių portalų 
stovi po porą mažesnių jaučių, Portalai papuošti emaljuotų plytų rėmais. 
Apie kiemą K grupuojasi puikiausi pastatai su didžulėmis salėmis (32X8 m). 
Apie sienas eina kalkakmenių reljefų juostos, vaizduojančios karaliaus žy- 
gius ir papročius. Jį apstoja karo vadai, eunuchai su karo lobiu bei do- 
vanomis. Jis čia pasirodo visame savo majestote. Ten matome miestus, 
templius, sodus, lengvus paviljonus, bet ir baisias ekzekucijas dievo Assuro 
garbei. Kaip aukštai buvo išsivystęs audimo menas, rodo karaliaus ir val- 
dininkų rūbai. Žiūr. pav. 44. 


Haremas bene puikiausiai buvo išpuoštas. Čionai aptikta salės su 

skoningos mozaikos juostomis iš glazuruotų plytų. Nuo mėlyno fono gra- 
žiai atsiskyrė geltoni liūtai, jaučiai, ereliai, medžiai ir valtys. 

Archeologas Place aptiko pamate alabastro karstą su aukso, sidabro, 
švino, cino ir marmoro „plokštimis.  Auksinėj plokštyje pažymėta, kad 
Sargonas pastatęs dievams Hea, Sin, Samas, Raman ir Ninip templius 
ir, kad savo palociui pavartojęs hebano, cedrų, temariškų, pinijų, cipresų ir 
pistacijų medžius.  Angose įdėjęs įvijus laiptus ir pinijų bei cipresų sijas. 
Sidabrinė plokštis garsina vartų puikumą, bet kitos lentos mažiau svar- 
bius dalykus. . 

Kojundžiko ir Nimrudo palociai. Pas senąją Ninivę atkasta 
dviejų palocių liekanos Kojundžike. Jų vieną pastatęs Senaheribas, 
bet antrą Assurbanipalas. Jie nėra galutinai ištirti, tačiau galima drą- 
siai pasakyti, kad jų stilius beveik nesiskiria nuo Chorsabado rūmų. Ar- 
cheologas Lagard rado čia ir ten tą pačią kanalizaciją ir panašią orna- 
mentaciją. ž 

Įdomesnis bus Nimrudo palocius, pastatytas Assur-natsir- 
hebal'o (883—858). Prie jo portalo stovi sparnuoti ne jaučiai, bet liūtai 
žmogaus krutine. Vidus išpuoštas puikiausiomis skulptūromis, glazuruotais 
iryzais ir freskais. Žiūr. pav. 45. 

Babilono palociai. Jau sakėmė, kad iš Babilono pastatų beveik 
nieko nebeliko. Nuomonę apie jo architektūrą tegalime sudaryti iš senovės 
rašytojų. Herodotas sako, kad nevienas miestas negalįs lygintis su 
Babilonu. Jis buvęs apvestas giliu ir plačiu grioviu, pilnu vandens, ir 
50 uolekčių plačiu ir-200 aukštu mūru. Iškasta grovio žemė buvusi panau- 
dota plytoms, degintoms krosnyje. Mūrui anstatyta bokštai ir pagaminta 
100 angų iš vario. Miestas užėmęs 480 stadijų plotą. Taigi bus buvęs 
tris kartus didesnis už Paryžių. Vidurinis miestas buvęs kupinas trijų ir 
keturių aukštų rūmų, 0 gatvės buvusios tiesios ir plačios. Skersinės gatvės 
vedusios į upę pro vario angas. Ir apie kabamus sodus jis nenutyli. Dau- 
giau smulkmeniškų žinių turime iš Diodoro, 

Templiai. Iš Babilonijos ir Asirijos templių irgi nedaug kas liko. 
Vos Chorsabado bokštas geriau išsilaikė. Dar turime jo keturius apatinius 
aukštus. Iš jų galime apytikriai spręsti ir apie viršutinius. Kadaise jis 
bus turėjęs aštuonius aukštus ir bus pasikėlęs aukščiau negu Egipto pira- 
midės. Kiekvienas aukštas buvęs dažytas viena, bet atskira spalva: juoda, 
raudona, mėlyna, violetine ir t. t. 

Nors nevisi templiai buvo vienodi, turėjo tačiau daug bendrų lyčių. 
Visi susidėjo iš stačiakampių prizmių, pastatytų kita ant kitos. Kiekviena 
aukštesnė prizmė buvo laibesnė negu jos pamatinė. Todėl teisingai tuos 
bokštus pavadino laipsnių piramidėmis. . Šitai ką rašo Herodotas apie 
Bėlio templį Babely,e: tai taisyklingas keturkampis, kurs į visas puses 
turėjęs po du stadionu (370 m). Jo viduryje stovėjęs aukštas bokštas, tu- 

Pav. 45. Asirijos karaliaus priimamoji salė. Rekonstrukcija. 

rėjęs skersai ir išilgai po vieną stadioną (185 m). Ant to bokšto pasikelia 
„antras, ant jo trečias ir t. t. Iš viso buvę aštuoni aukštai. Į bokštą pasi- 
„keliama rampe (pražulniai aukštyn einančiu keliu), kuris veda apie visus 
aukštus, Maždaug puskelyje yra patalpa su sėdynėmis kur pasilsi tie, kas 
nori pasiekti viršūnę. Viršutiniame bokšte yra didelė, puikiai papuošta 
„lova su aukso stalu šalyje. 


Asirijos plastika. 


Jei iš Asirijos architektūros teliko griuvėsiai, tai iš jos plastikos tu- 
rime sveikų ir gausių kūrinių. Išdidūs karaliai, norėdami įamžinti savo 
veiklą, spietė apie save skulptorius ir pavedė jiems atvaizduoti savo he- 


Pav. 46. Sparnuotas jautis, 


roizmą karo žygiuose ir medžioklėje. Kadangi plastikai vartojo pastovią 
medžiagą, tai aišku, kad oro atmainos ir laiko dantis jų taip lengvai sunai- 
kinti neįstengė. Tiesa, kai kurie vaizdai buvo įrėžti į žalią molį, bet tin- 
kamai jį išdeginus, gauta aiškūs pavidalai. 

Iš statuarinės skulptūros maž kas išliko, o gal tiek jos ir tebuvo. Asi- 
riečių specialybė buvo reljefai. Nieko nereiškia, kad jiems kartais teik- 
davo gana apvalių formų. Taip, durų jaučiai iš priekio turėjo visai apva- 
lias lytis, bet iš šalies aukštą reljefą. Jie dargi mokėjo jungti reljefus su 
statuariniais elementais. Tas pats jautis iš priekio ir šalies buvo ketur- 
kojis, bet iš tikrųjų turėjo penkias kojas: tris pirmutines ir dvi paskutines. 
Iš priekio žiūrint, tematoma vos dvi pirmūutines, o iš šalies visas keturias, 
kadangi dvi pirmutinės kojos stovi vienoj linijoj, ir penktos kojos nematai. 
Taigi iš abiejų pusių tepastebi keturias kojas (žiūr. pav. 46). 


Pav. 47. Asirijos karalius. 


Turime skulptūrų vos iš plastikos stagnacijos bei peržydėjimo laiko. 
Visur pastebime tuos pačius tipus ir tą pačią nusistovėjusią schemą. Jo- 
kios pažangos jau nebematyti. Asiriečiai ėmėsi pavyzdžių iš sumerų, bet 
ir sumerų meną tepažinome iš jo klestėjimo laiko. Jokių archainių padarų 
iki šiolei neaptikta. 

Tarp nusistovėjusių tipų skirtumo beveik nematome. Net karaliai 
visur vienodai apibūdinti: visur ta pati siaura kakta, buki nosis, storos 
lūpos, sroguota barzda ir plaukai. Valdininkai irgi ne kitaip atrodo (žiūr. 
pav. 47). Vos eunuchus vaizdavo be barzdos. 

Pav. 48. Mirštanti liūtė. 


Pav. 49. Balavato angos cizeliuotos bronzos plokštys, 


Nepažindami perspektyvos, Mezopotamijos skulptoriai reljefų figūras, 
kaip ir egiptiečiai, statė vienoj arba keliose eilėse (žiūr. pav. 45). Perso- 
nažo skirtumas sunku pastebėti. Karaliai nuo valdinikų vos apdarais te- 
siskiria. Bet pirmųjų majestotas ir ramybė leidžia vis dėlto manyti jų pir- 
menybę (žiūr. pav. 45). 

Daugiau gyvybės rodo raiteliai, bet ir čia neišvengiama įsikerėjusios 
klaidos iškraipyti nenatūraliai ligūras. Jie dar nemokėjo suderinti profiliaus 
su pryšakiu. Jei figūra atkreipta į priekį, tai kojos bus į šalį, ir atvirkščiai 
(žiūr. pav 47). Kadangi asiriečiai savo figūras aprėdydavo iki žemės, tai 
ta klaida mažiau pastebima negu pas egiptiečius, vaizdavusius dažniausiai 
plikus žmones. 

Geriausiai vyko žvėrių, iškilmių ir medžioklių vaizdai. Čia 
jau aptinkame didelį meninį pajėgumą. Prisižiūrėkime pav. mirštančiaį 
liūtei (žiūr. pav. 48). Perverta strėlų, beveik paraližuota, vilkdama pas- 
kutines kojas, 0 prišakinėmis keldamasi aukštyn, ji atrodo itin realiai. 

Nežiūrint minėtų ydų, vis dėlto asiriečių skulptoriai reikia dėti pir- 
mon vieton senojo pasaulio plastikoj. Ne tik kietas akmuo jiems buvo 
klusni medžiaga, bet ir iš metalo jie sugebėjo pagaminti puikių dalykų. 
Jie jį kalė, liejo ir cizeliavo. Gana pažvelkti į Balavato vartus, ap- 
muštus cizeliuota bronza, kad susidarytum geriausią nuomonę apie jų ne- 
paprastus pajėgumus. Žiūr. pav. 49, 


Mezopotamijos tapyba. 


Apie Mezopotamijos tapybą mums nedaug teks kalbėti. Ji greičiau 
reikėtų pavadinti dažyba. Dažų niuansuoti chaldėjai irgi nemokėjo, bet 
vienu koloritu nudažė visą vaizduojamą dalyką, visai neatsižvelgdami į tik- 
rovę. Taip, Nimrude aptiko sparnuotus jaučius mėlynai dažytus ir 
juodas rozetes ant geltono fono. Ten pat atkasė grupę: karalių, lydimą 
eunucho ir kario. Visų figūrų kūnas iliuminuotas geltona, plaukai, san- 
dalai ir strėlos juoda, o karaliaus vainikas (kidaris) balta varsa. Tuo būdu 
jų polichromija iš tikrųjų buvo monochromija. 

Geriau vyko glazuruotų plytų paveikslai, kuriems mono- 
chromija labjau pritinka (žiūr. pav. 50), ir angų puošmena. Glazūros 
gamyboj chaldėjai buvo tikri meisteriai. Deja, iš tų plytų teišliko vos 
šukės. Dažyti angų ornamentai turėjo tą neigiamą savumą, kad lengvai 
pasidavė atmosferos įtakai ir greit nubluko. Žiūr. pav. 51. 

Įdomiausius ornamentus rado Varkos griuvėsiuose. Tai sienų klo- 
jiniai iš sumerų laikų, prikalti spalvotomis, glazuruotomis vinimis. 

Paprastai dažydavo reljeius ir tinkuotas sienas viena, bet ryškia 
spalva. Ta monochromija vienok gražiai sumargino ir optiškai palengvino 
storas ir sunkias pastato sienas, patenkindama net orientalų skonį, taip 
mėgstantį marguminus. Puikiai turėjo atrodyti Babelio bokštas, turįs 
kiekviename aukšte savotišką spalvą. Viršutinis aukštas dargi buvęs auk- 
suotas, ir blizgėjo saulėje kaip koks švyturys, žerdamas savo spinduliais į 
tolimą apylinkę. 


Mezopotamijos tapyba. 


Pav. 50. Glazuruotos plytos sienų klojiniams. 

Pav. 51. Kojundžiko palociaus portalas. 

Persijos menas. 


Persijos karaliui Kirui (Cyrus, Kyros) drąsiais žygiais nugalėjus babi- 
loniečius (538), Babilonija bei Asirija buvo prikergtos Persijos valstybei. 
Jo įpėdinis Darijus (Dareios), žymiai praplėtęs naują karaliją, padarė ją 
pasauline valstybe, užėmusia plotą, lygų pusei Europos. 

Geresnei orientacijai čia paduosime Persijos valdovų sąrašą. 


Cirus. „+. „ 558—529 Darijus IL. . . 424—405 
Kambyzės. . . 529—522 Artakserkšes II.. 405—362 
Darijus... . 521—485 Artakserkses III. 362—338 
Kserkses IL. . 485—465 Arses „ . . „ 838—336 
Artakserkses I. . 465—424 Darijus II: . 336— 330 


Pagaliau 330. m. Aleksandras Didysis padarė galą tai didžiulei viešpa- 
tijai, galingai veikusiai per 230 m. 


Pav. 52. Persepolio palociai. Rekonstrukcija. 


Persijos karaliai rezidavo Susoj, Pasargadėj ir Persepolyje. 
Kaip tik ten ir reikia ieškoti jų meno liekanų. 

Pavergę asiriečius, persai perėmė ir jų meną. Bet, kadangi prie Per- 
sijos vėliau prikergė Mažąją Aziją ir Egiptą, tai ir tų kraštų meninė kūryba 
turėjo nemaža įtakos į persų meną. Vis dėlto jiems reikia pripažinti ne- 
maža nuopelnų estetikos srityje, kadangi persai, turėdami gerą skonį, į 
meną įpynė savuosius motyvus, ir žymiai praturtino grožio kūrybą. 

Nenuostabu, jei Persijos kūryba pasižymi dideliu stilių įvairumu. Joje 
pastebime įvairių krypčių mišinį: asiriečių, graikų, egiptiečių ir persų. 

Bet visur dominuoja asiriečių įtaka. Kartais net sunku pasakyti, ar tai 
asiriečių ar persų kūrinys. Taip, karaliai turi tas pačias sroguotas barzdas, 
jų palocius sergsti jaučiai žmogaus galvomis, mūrai statyti iš plytų, nors 
patys turėjo pakankamai akmenų. Tik arčiau prisižiūrėję, pastebėsime skir- 
tumą. Persų rūbai žymiai platesni ir tinkamai suklostyti, palociai pasižymi 
didesne elegancija, kolonos lieknos ir aukštos (žiūr. pav. 52). Aplamai 
reikia pasakyti, kad persų menininkai turėjo geresnį skonį negu asiriečiai. 

Persijos meninė kūryba aukščiausiai pakilo Darijaus valdymo metu, 
pergyvendama savo klestėjimo laikotarpį. 


Persijos architektūra. 


Didieji Persijos karaliai, nors užsigrūdę karo žygiuose, gyveno tačiau 
labai prabangingai. Kiekvienas valdovas statydinosi atskirus palocius, ku- 


Pav. 53. Kserkso propilejai Persepolyje. Rekonstrukcija. 

triuos ir pavadino savo vardais. Tuo būdu turime Ciraus, Darijaus, Kserkso, 
Artakserso ir kitų karalių rūmus. 


Kad greičiau galėtų apgyventi palocius, jie juos statydino iš plytų, 
(žiūr. pav. 53), nors akmens buvo pakankamai Persijos teritorijoj. Neturė- 
dami savo krašte miškų, medžio dalis jie persitraukė iš Libanono ir Tauraus. 
Cedrų medis jiems taip patiko, kad ne tik 
gegnes, bet ir architravus gamino iš medžio. 

Vis dėlto kai kurias rūmų vietas, rei- 
kalingas didesnio stiprumo, parėmė akme- 
nimis, būtent: cokulą, kertes ir durų rėmus. 
Papuošti mūrui vartojo metalo ornamentus. 
Bronzos, elektrono ir aukso plokštys klote 
apklojo rūmų sienas. Anot senovės graikų 
rašytojų persų karaliai gyveno Lao 
žybančiuose auksu. 

Kaip asiriečiai, lygiai ir persai mo- 
kėjo plytas gražiai emaljuoti, teikdami 
joms gana gražių vaizdų. Tarp ornamentų 
dažnai aptinkame žvėrių pavidalų, ypač jau- 
čių ir liūtų. Neretai jie deliliuoja per visą 
iryzą. Tolygiai pastebime vienaragį ir greipą 
aro snapu, 

Visų gražiausis rūmų Rapiosalds buvo 
kolona (žiūr. pav. 54). Ją persai buvo 
paskolinę iš joniečių, stilizavusių graikų ar- 
chitektūrą. Kaip žinoma, joniečiai įvedė į 
graikų statybą joninį stilių, pasižymėjusį 
lieknomis kolonomis ir voliutų kapiteliais. 
Dėl savo gracingumo jis ir buvo pavadin- 
tas moterišku stiliumi. Persai, užėmę Ma- 
žąją Aziją, būdami geri estetikai, tuojau 
suprato tų kolonų grožį ir ėmė jas naudoti 

Pav. 54. Kserkso halės kolona savo architektūroj, pajvairindami savotiškais 
Persepolyje. ornamentais. Jie tokie įdomūs, kad pravartu 
jiems arčiau prisižiūrėti. 

Kolona statoma ant šakos bazės, papuoštos kabančiais lapais ir tu- 
rinčios varpo pavidalą. Tarp bazės ir kamieno įdėta nuapvaliuota plokštis, 
ant kurios graikų pavyzdžiu pasikelia aukštyn sulaibėjanti griovėta kolona. 
Ją užbaigia savotiškas kapitelis, vietoj voliutos turįs klūpančius žvėrius: 
vienaragius, liūtus ir jaučius. Jų užpakalius maskuoja bolkių galai. Ko- 
lona dažnai esti sudėtinga bei papuošta įvairiomis dekoracijomis. Jos vir- 

šutinis galas keturkampis, papuoštas dvigubomis voliutomis. Jis remiasi 
ant puošnaus kieliko, stovinčio ant kabančiais lapais papuošto varpo. 

Motyvai imti iš graikų ir asiriečių. Tai rodo kolonų kamienai ir ka- 
pitelių jaučiai. Pastarieji dargi stovėjo durų sargyboj (žiūr. pav. 55). Be 
abejo jie bus turėję simbolinės reikšmės. 

Antras persų architektūros savotiškumas buvo kopulos (bonios). 
Savo didžiules sales jie dengė ne lubomis bei skliautais, bet kopulomis, 
vidury perpjauto riešuto formoj. Kadangi apskrita danga netiko ketur- 
kampei patalpai, tai jie viršum nukirto jos kertes, sudarydami oktogeną, 


Pav. 55, Persepolio palocių griuvėsiai. 


ant kurio kopula jau tvirtai galėjo stovėti. Persų kopulas perėmė bizan- 
tiečiai savo bažnyčioms, o vėliau rusai cerkvėms. 


Templiai. Persai kaip ir babiloniečiai garbino žvaigždes. Prie to 
pirmieji pridėjo ugnies kultą. Kad tokia tikyba nereikalinga šventnamių, 
suprantama savaime. Juk ugnies kūrenti uždarose patalpose nė neįmanoma. 
Jų neturėjo ir lietuviai stabmeldžiai. Visą jų šventovę sudarė aukuras. 
Tokie aukurai išliko iki šių dienų Nakši-Rusteme (žiūr. pav. 56). 

Palociai. Persijos valdovai dažnai keitė savo rezidencijas. Tai jie 
gyveno Suse, tai Babilone, tai Pasargade, tai Persepolyje. Bet puikiausių 
rūmų griuvėsius aptiko Persepoly. Jie pasižymi ne tik monumentalumu, 
bet ir gracinga elegancija. Žiūr. pav. 52. Čia randame Darijaus, Kserkso 
ir Artakserkso rūmus. Reikia pažymėti, kad meninė kūryba Darijaus laikais 
pasiekė savo zenitą. 

Pas Persepolį atrado ištisą palocių miestą. Kai kurie griuvėsiai ir 
šiandien dar imponuoja savo liekanomis (žiūr. pav. 55). Karališkųjų rūmų 
platforma pasikelia trimis terasomis ir yra apstatyta aukštu mūru. Ant že- 
žemutinės terasos stovėjo Kserkso propilejai (B). Aukščiau pasikėlė 

Pav. 57. Persepolio griuvėsių planas. 


didžiulė Kserkso halė (E), Darijaus (F), Kserkso (G) ir Artak- 
serkso (H) palociai, pagaliau Darijaus halė (M), turinti 100 kolonų. 

I platformą veda marmoriniai dvigubi laiptai. Jie tokie patogūs, ir 
platūs, kad 10 raitelių galėjo jais lygiagrečiai joti (žiūr. pav. 55 ir 57). 
Laiptų šalys buvo apklotos puikiais reljefais, garsinančiais karalių didybę. 

Prieš Kserkso propilejus stovėjo du sparnuotu jaučiu, Jie gyvai 
paimti iš asiriečių meno (žiūr. pav. 53). Tarp dviejų dvigubų piliorių pa- 
sikėlė marmoro kolonos, turinčios 17 m aukščio. Nuo portalo į dešinę 

veda irgi dvigubi laiptai į aukštesnę keturkampę terasą. Už jų pasikelia 
Kserkso halė, paremta 36 kolonomis. Iš trijų pusių jai pristatytos ma- 
žesnės halės, turinčios po 12 kolonų. Visas pastatas teikė gražaus įėjimo 
į puikųjį palocių. 

Manoma, kad visos kolonados buvusios dengtos medine danga, iš 
kurios deja, nieko nebeliko. Kitaip, rodos, ir būti negalėjo. Mat, kolonos 
buvo iki 20 m aukštos ir stovėjo per 10 m nuo kita kitos. Tokios aukštos 


Pav. 58. Kiraus kapas Murgabe 


ir lieknos kolonos akmens dangos nė pakelti negalėjo. Likučių mikrosko- 
pinė analiza surado cėdrų pelenus. 


Nekropolis. Mirusiųjų miesto visur reikia ieškoti arti gyvųjų. 
Nekitaip buvo ir senojoj Persijoj. Kadangi persų karaliai daugiausia rezi- 
davo Pasargadoj ir Persepoly, tai ten turėjo būti ir jų kapinės. Nors 
Kirus, užkariavęs Mediją, Babiloniją ir Lidiją, savo sostine pasirinko Susą, 
tačiau po mirties panorėjo atsigulti savo tėviškėj Pasargadoj, į pietus nuo 
Persepolio. Dabar ją vadina Murghab. Ten ir aptiko jo antkapį (žiūr. 
pav. 58). Jis stovi ant piramidališko pastato, pasikeliančio septyniais laip- 
tais, ir gyvai atmena senovės graikų šventnamiuką. Jo modelis bus pa- 
imtas iš Lidijos, kur joniečiai stilizavo graikų architektūrą. Kadaise jis 

buvęs apstatytas kolonomis, kas dar patvirtina archeologų hipotezą. Anot 
Arriano (graikų rašytojo) jis buvęs turtingas visokiomis brangenybėmis. 
Karstas buvęs iš gryno aukso, patiesalai ir drabužiai medų ir babiloniečių 
darbo, ginklai, grandinės ir auskarai buvę apsodinti brangiausiais akme- 


Pav. 59. Darijaus kapas pas Murgabą. 


nimis, o šalia karsto stovėjęs stalas aukso kojomis. Visas kapas buvęs 
apsodintas medžiais, kurių pavėsyje stovėjęs namas kapo sargui. Iš to viso, 
sunaikinus Aleksandram Didžiajam Persiją, nieko nebeliko. Tebestovi vos 
kapas, kuriame ilsisi didžiojo persų karaliaus liekanos, ir egiptizuojąs 
karaliaus atvaizdas su kylių šrifto antrašte: „Aš esu Kirus, karalius, 
Achaimenidas“. 

Visai kitaip atrodo Persepolio nekropolis. Čia karališkieji 
kapai įkalti į kalno uolą graikiškojo kryžiaus pavidalu (žiūr. pav. 59). Jų 
apatinė dalis rodo lygią keturkampę plokštį, vidurinė palociaus fasadą, o 
viršutinė reljefą su mirusiojo karaliaus atvaizdu. Tas reljefas tuo įdomus, 
kad ryškiai vaizduoja persų tikybą ir karaliaus galią. Viršum matome ka- 
ralių prieš ugnies aukurą ant trijų laiptų cokulo, turintį kairėje saidoką, 0 
dešinę ištiestą į šventąją ugnelę. Viršum valdovo galvos skrajoja Ahura- 
Mazda, aukščiausis persų dievas, turįs apie liemenį vietoj aureolės saulės 
diską. Karalius stovi ant estrados, nešamos 28 vyrų, reiškiančių nugalėtas 
tautas. Jie sustatyti dviem eilėm ant viena antros 


Pav. 60. Darijaus I. pergalė. 


Vidurinė kapo dalis vaizduoja persų palocių. Keturios aukštos kolo- 
nos remia graikų būdu dančiuotą architravą (sijyną). Viduryje matome 
duris į patį kapą, bet jos buvo aklos bei neatidaromos. Kaip ten įdėjo 
lavoną, iki šiolei dar neišaiškinta. Anot Diodoro persai savo karalių liekanas 
kėlė tam tikromis mašinomis. Visas kapas turėjo 22,5 m aukščio. Gali- 
mas daiktas, kad lavoną įleido iš užpakalio. Tokių kapų vieno kalno 
šlaite rado net tris, ir toje vietoje, kurią nurodė Diodoras, graikų rašytojas, 
gyvenęs 1. amžiuje Kristui dar negimus. | 

Persai ir jų prieštakūnai sumerai, asiriečiai ir babiloniečiai pasižymėjo 
aukštai išvystytu nekrokultu. Tai liudija apie jų aukštą ir kilnią kultūrą. 
Visi archeologai tvirtina, kad visos kultūringos tautos nuo žmonijos pra- 
džios iki šių dienų, ar j0s buvo pagoniškos, ar krikščioniškos, visur ir 
visados aukštai gerbė mirusius. Jei pirmieji krikščionys netrukdomi galėjo 
laikyti savo pamaldas katakombose, tai tik dėl to, kad romėnai laikė kapus 
šventa ir nepaliečiama vieta. 

Taigi, kapų puošnumas yra tautos kultūros geriausis maštabas. Kur 
užeisi netvarkingus, žolėms apaugusius, nevieno neprižiūrimus kapus, žinok, 
jog ten gyvena nekultūringa tauta. Priešingai, kur kapai tvarkomi iš anksto 
nustatytu planu, kur takai lengvai leidžia prieiti prie kiekvieno kapo, kur 
ant kapų žydi gėlės, stovi paminklai, takai nušluoti, ten rasi kultūringą 
tautą. Tai skamba kaip paradoksas, bet visa meno istorija tai aiškiai 
paliudija. 


Pav. 61. Persų karalius kovoja su vienaragiu. 


Persijos plastika. 


Kaip persų architektūra, taip ir plastika rodo svetimos įtakos, būtent: 
Asirijos, Graikijos ir Egipto. Vis dėlto persai ne aklai sekė savo priešta- 
kūnais, bet atsižvelgė ir į savo kultūringus kaimynus, nors asiriečių įtaka 
labai žymi. Tautinių elementų irgi netrūksta. 

Eilinis meno mėgėjas, pažvelgęs į jų skulptūrą, dažnai abejoja, ar tai 
Asirijos, ar Persijos meno kūrinys. Vos gerai apsvarstęs ir pastebėjęs 

smulkmenas, sugebės tiksliai nustatyti jos stilių. Kartais ir meno žinovas 
dvejoja. Tačiau stiliaus skirtumas gana aiškus. Užtenka palyginti persų 
ir asiriečių rūbus, Pastarųjų apdarai aptimpti apie kūną ir neturi jokių 
klotinių, kada persų figūros perjuostos, ir jų rūbai šonuose truputį pasi- 
kelia, sudarydami iš priekio vertikalias, bet užpakalyje horizontalias, pus- 
apvalias klotines. Žiūr. pav. 62. Figūrų veidai tiksliau apibūdinti ir nėra 
tokie tipingi kaip asiriečių. Persai dargi 
tinkamiau mokėjo pritaikinti savo relje- 
ius aplinkai. Deja, visa darydami karalių 
garbei, jie neišvengė nelemto simbolizmo, 
Tai ir buvo jų silpnybė. Kiekvienas su- 
manus meninikas sugebės ir be simbolų 
pareikšti savo mintį, visai nenutoldamas 
nuo realybės. 

Persų skulptoriai pasitenkino ba- 
reljefais, vengdami pusapvalių ir ap- 
valių figūrų. Plutarko tvirtinimas, kad 
Aleksandro Didžiojo kareiviai nuvertė 
Kserkso, statulą bene bus pagrįstas ne- 
susipratimu. Graikų žodis dvėpiac gali 
reikšti statulą ir plastinį atvaizdą, taigi 
ir bareljeią. 

Gražiausį bareljefą aptinkame Be- 
histane, bet jis taip aukštai pagamin- 
tas kalno šlaite, kad jo tiksliai nukopi- 
juoti dar nepavyko. Jis vaizduoja Dari- 
jaus triumią ant sukilusių magų,  Kūri- 
nys gyvai atmena asiriečių bareljefus, bet 
savo technika žymiai nuo jų skiriasi. 

"Daugiausia reljelų rado Persepo- 
lio griuvėsiuose. Jie puošia durų rė- 
- mus ir mūro cokulą. Bendrais bruožais 
jie panašūs į asiriečių skulptūras, bet de- 
talėse gana skirtingi. Figūros rodo daugiau individualumo. Ne tik karalių 
tizionomija geriau apibūdinta, bet ir pavergtųjų tautų rasė tiksliau pažymėta. 

Vos simboliškos figūros schematiškai atvaizduotos. Taip, karalius, 
kovojąs su vienaragiu (žiūr. pav. 61), rodos, stovįs skulptoriui mo- 
deliu. Čia kovos beveik nepastebima. Taip pat vienaragis gana ramus ir 
abejingas. Abudu negyvi ir sustingę — abudu pozuoja. Menininkas, matyt, 
nė manė apibūdinti karaliaus, bet pareiškė jį tik simboliškai. Anot Zoro- 
astro tikybos Archimanas (vienaragis) buvęs viso pikto skleidėjas, ir vos ka- 
ralius sugebėjęs jį pergalėti. 


Pav. 62. Persų karalius besivaikštinėjąs. 

Kitoj vietoj matome karalių besivaikštinėjant. Tarnai laiko 
ant jo galvos skėtį ir povo vedyklę (žiūr. pav. 62). Kitur jis ramiai sėdi 
soste. Už jo stovi palydovas. Karalius ir tarnas tokie panašūs į vienas 
antrą, kad skirtumo tarp jų visai nematyti. Abudu turi tas pačias mediškas 
kepures ir tokius pačius rūbus. Karaliaus ir tarno dailios klotinės ir pla- 
čios rankovės teikia figūroms tinkamo vaizdingumo. Čia persų skulptoriaus 
pajėgumas žymiai viršija asiriečius. 

Bet žvėrius asiriečiai geriau vaizdavo negu persai. Čia nematyti 
to natūralumo ir gyvumo, kurį pastebime pas asiriečius, kur medžioklės 


Pav. 63. Persų kareiviai. 


scenos gyvai paimtos iš gamtos. Bus tai simbolizmo pasėkos. Pav, laiptų 
žiotyse aptinkame liūtą, bekovojantį su vienaragiu. Pastarasis pasiduoda 
liūtui beveik be kovos, kaip nelyginant avelė. Gamtoj tai pastebėti visai 
negalima. Čia tik simbolas. Mat, liūtas reiškia persų karalių, o vienaragis 
nugalėtą tautą. 2 Ž 

Susos reljefai artimesni Azijos ir Babilonijos skulptūroms. Ten 
aptinkame liūtų iryzą, kurs galėjo būti ir Ninivėj.  Manytum, kad tai babi- 
loniečių modelis, pergabentas į persų sostinę. Tą patį reikia pasakyti ir 
apie karaliaus sargybą (žiūr. pav. 63). 

Iš viso, ką pasakėmė apie persų kūrybą, aiškiai matyti, kad persai 
mokėjo panaudoti savo prieštakūnų laimėjimus meno srityje, imdami pavyz- 
džių iš sumerų, babiloniečių ir asiriečių. Negana to, jie tinkamai įvertino 
ir kitų tautų meną: egiptiečių ir graikų. Ypač iš pastarųjų daug pasimokė 

ir nesidrovėjo jais pasekti. Senovės rašytojai tvirtina, kad Kambyzes per- 
traukęs graikų menininkus Persijon, o Darijus ir Kserkses pakvietę skulp- 
torių Teletanesą, pagaliau Kserkses pagrobęs graikų skulptūras, pav. 
Titanų žudytojų grupę. Graikų įtaka ypač žymi Kserkso palociuje, kur 
aiškiai pastebima graikų technika, pagrįsta persų motyvais. Aplamai reikia 
pažymėti, kad persų menininkai pasižymėjo dvasios jautrumu ir kompozicijos 
sumanumu. Jie pirmieji tinkamai įvertino graikų meno pirmenybę. 


Egipto menas. 


Lygiagrečiai su sumerų ir jų pasekėjų menu ėjo egiptiečių meninė kū- 
ryba. Kuri jų senesnė, iki šiolei dar nėra galutinai išspręsta. Tik nedve- 
jodami galime pesakyti, kad abi siekia 4, tūkstančio m. pr. Kristų. Kai 
kurie istorininkai (dr. Karolis Ruthards, dr. E. Hesselmeyer) Menesą, Egipto 
valstybės įkūrėją, mini jau 5600 m. pr. Kristų, bet kiti žymiai vėliau. 
Reikia tikėtis, kad senovės tyrinėtojams pavyks tiksliau nustatyti jo val- 
dymo metus. Tai bus svarbu ir meno istorijai, kadangi su juo ima pra- 
džią ir Egipto menas. 

Egipto ankstyva kultūra išaiškinama: Niliaus naudingu veiksmu. 
Kaip Eutratas ir Tigris teikė gerovės Mezopotamijai, taip Nilius Egiptui, 
sukurdami dar priešistoriniuose laikuose aukštą civilizaciją. Jų nuosėdos 
davė tiems kraštams geriausių trąšų, suderlino žemę, pakėlė gyventojų ge- 
'rovę ir teikė geriausių sąlygų vystytis kultūrai. Kas metų nuo rugpjūčio 
mėnesio Nilius užtvinsta savo aukštupyje, nešdamas milžiniškas vandens 
mases iš Etiopijos į Egiptą. Ta katastrofa egiptiečiams išėjo į gerą. Įves- 
dami sumanią kanalizaciją ir reguliuodami potvynį, jie sudrėgnino žemę, 
padarydami iš nenaudingų tyrų derlingus laukus. Jau 3400 m. prieš Kristų 
iaraonas Amenemha III. sujungė Nilių su Meriso ežeru (dabar Juozapo ka- 
nalas), kurs leido pakelti ir nuleisti vandens paviršių. Kadaise niekam ne- 
verta žemė, amžinas smiltynas, nūnai vykusios kanalizacijos dėka duoda 
didžiausį pasaulyje derlių — apie 300 grūdų. Nilius, Egipto penėtojas, ne 
tik pakėlė žmonių gerovę, bet buvo ir labai aukštos kultūros šaltinis. 

Žinoma, vienas Nilius kultūros pakelti negalėjo. Jo veiksmas turėjo 
rasti atgarsį gyventojų dvasioje. Tik protinga ir darbšti tauta moka panau- 
doti gamtos turtus savo kūno ir dvasios gerovei. O tokie kaip tik buvo 
senieji egiptiečiai. Ir šiandien Nilius tebedaro savo stebuklus, bet Egipto 
kultūros lygmuo labai nukrito, kadangi iš „praeities savo sūnų“ stiprybės 
nebesemia, 

Kyla klausimas, kokia buvo ta praeitis. Egiptą valdė galingi farao- 
nai, kuriuos tauta garbino lygiai su savo dievais. Iš tikrųjų, faraonas 
buvo laikomas žemės dievu, kuriam nevienas nedrįstėjo pasipriešinti. Tai 
buvo didžiausis pasaulio despotas, turįs savo rankose pavaldinių likimą ir 

reikalaująs dieviškos pagarbos (žiūr. pav. 64). Kadangi faraonai gerai mo- 
kėjo panaudoti savo galią, pastatydami savo idealu krašto gerovę, valdiniai 
gi, klausydami valdovo, manė užtikrinti sau žemišką ir amžiną laimę, tai 
nenuostabu, kad tauta sugebėjo nuveikti didžiausių darbų, ir kultūra visais 
atžvilgiais pakilo aukštyn. 

Kaip aukštai buvo išsivystęs mokslas Egipte, galime numanyti, skai- 
tydami Mozės knygas. Izraelitų vadas, kaip žinome, gimė ir užaugo 
Egipte, ir gavo nepaprastą tais laikais erudiciją. Apie tai pakankamai liu- 
dija jo raštai. Jo žemės evoliucijos supratimas nustebina net žymiausius 


Pav. 64. Faraonas. 


naujovės geologus, o istorija, surinkta iš įvairiausių raštų bei monumentų, 
duoda geriausių pavyzdžių mūsų istorininkams. Vis tai liudija apie jo 
aukštą mokslą, įsigytą Egipte. į 

Mozės valdymo būdas nedaug kuo skiriasi nuo faraonų. Jo 
despotizmas pasižymėjo griežtu ryžtumu. Kada izraelitai pas Sinajo kalną 
ėmė garbinti aukso veršiuką (egiptiečių Apisą), Mozė juos nubaudė be pa- 
sigailėjimo.  „Ponat vir gladium super femur suum: ite et redite de porta 
usgue ad portam per medium castrorum, et occidat unusguisgue fratrem et 
amicum, et proximum suum. Feceruntgue filii Levi juxta sermonem Moysi; 
ceciderungue in die illa guasi viginti tria millia hominum“. (Exodus 32, 
27—29). Taigi vieną dieną Mozė nužudė 23 000 žmonių. Tai tegalėjo pa- 

daryti despotas, apvainikuotas dieviška aureole — et dixit Dominus Moysi... 
Ką faraonas įsakė savo, tai Mozė padarė Dievo vardu. 

Kulto apeigas Mozė nustatė taip pat smulkmeniškai, kaip ir faraonas, 
ir jų niekas neišdrįso pakeisti. Atsidėję peržiūrėdami egiptiečių kulto cere- 
monialą, rasime nemaža apeigų, atmenančių žydų kultą. 

Tas monarchiškai teokratiškas režimas buvo Egipto kultūros šaltinis 
ir variklis. Aklai pildydami savo valdovų įsakymus, egiptiečiai pasiekė 
tuos evoliucijos aukštumus, apie kuriuos kitos tautos nė svajoti negalėjo. 
Su kultūra išsivystė ir menas, būtinas kultūros reiškinys. 

Istorininkai Egiptą padalina į senąją, vidurinę ir naująją valstybę, o 
geografai į žemąjį ir aukštąjį Egiptą su sostinėmis Memfisu ir Tėbais. 

Senasis periodas (1—10. dinastija) davė geriausių meno kūrinių. 
ypač nuo ketvirtos dinastijos (2800 m. pr. Kr.). Chuiu, Chairo ir Menkaro 
valdymo metu meninė kūryba buvo pasiekusi aukščiausį laipsnį. Antras 
meno klestėjimo laikas įvyko vidurinės valstybės metu (3000. m. pabaigoje). 

Geriausiai apie tai liudija Beni-Hassano (viduriniame Egipte) ir 
El-Fayumo (prie Meriso ežero) kapai. Deja, įsibrovę Egiptan hiksai 
(Hyksos) sunaikino meno kūrybą. Bet juos pavarius apie 1500 m. pr. Kr., 
suklestėjo naujoji valstybė su centru Tėbuose. Savo zenitą Egipto menas 
pasiekė 18. ir 19. dinastijos laikotarpyje, ypatingai Ramzeso II. laikais 
(1300— 1230). Deja, netrukus Egiptas ėmė slinkti žemyn, papuolė po Etio- 
pijos ir Asirijos valdžią, ir visai nusmuko. Apie 650. m. pr. Kr. Saiso 
kunigaikštis Psametichas mėgino dar prikelti faraonų valstybę, bet jo 
įpėdiniai turėjo ją perleisti persams. Tačiau senosios tradicijos užliko dar 
ilgą laiką, ir senovės lytis aptinkame taipojau svetimų valdytojų paminkluose. 

Piramidės. Visų seniausias ir geriausiai užsilaikęs Egipto ir viso 
pasaulio pastatas yra piramidės. Tik nereikia manyti, kad jos buvo pir- 
miausis architektūros kūrinys. Priešingai, jos įrodo, kaip toli buvo pažan- 
gėjusi statybos evoliucija jau 3000 m. pr. Kristų. Tai ne meno šaknys, 
bet puikūs jo žiedai. Žiūrėdamas į piramidę, nežinai kuo labjau stebėtis, 
ar architektūros technika, ar pastato patvarumu, ar kurėjų genialumu. 

Piramidė tai kolosas, tai dirbtinas kalnas, sudėtas iš milijonų dalių ir 
sujungtas į nedalomą vienetą. Cheopso (Chufu) piramidė turėjo 2352 000 
kubikinių metrų mūro ir užėmė du kartu didesnį plotą negu šv. Petro katedra 
Romoj. Kulka, iššauta iš revolverio nuo jos viršūnės, siekia vos iki jos 
pusės. Jos kvadrais galima būtų apstatyti visą Prancūziją mūru (žiūr, 
pav. 65). Ta piramidė turėjo 145 m aukščio ir 233 m pločio kvadrate. 
Jos viduryje stovėjo faraono sarkofagas, 0 žemiau dar du kapu. Nuo jų 
ėjo koridoriai aukštyn teikti reikalingos ventiliacijos. Prie Cheopso pirami- . 

dės stovi milžiniškas sfinksas liūto pavidale, bet žmogaus galva. Jis 
turėjo 20 m aukščio ir 50 m ilgio. Tas plastikos šedevras padarytas iš 
natūralios uolos, vos kai kuriose vietose papildytas mūro dalimis. 

Seniau manyta, kad piramidės buvusios statytos iš akmens kvadių 
(plokščių), bet, arabams nuplėšus jų paviršių savo pastatams, pasirodė, kad 
jos statytos iš plytų, ir tik kai kurios dalys iš kvadrų, būtent: paviršius, 
koridoriai ir sarkofagų kambariai. 


Pav. 65. Cheopso piramidė ir sfinksas. 


Cheopso piramidė randasi arti Kairo miesto. Už jos stovi kitos 
piramidės, užimdamos 70 klm. plotą ant Niliaus krašto. Jų priskaito ištisą 
šimtą (žiūr. pav. 66). Susipažinę su vienos architektūra, lengvai susidary- 
sime nuomonę ir apie kitas, kadangi jos visos itin panašios į kita kitą. 
Jųjų didžiausios ir įdomiausios be jau minėtos buvo Chafro ir Menkaro 
piramidės. 

Kalbant apie tuos seniausius pasaulio milžinus, kyla klausimas, kaip 
jie galėjo atsirasti ir, kodėl jiems davė keturkampių kaugių formas. Apsi- 
dairę apie piramides, pastebėsime šalia jų sukauptus kapus, vadinamus 

„Mastaba“. Tai Egipto galiūnų kapai, kurie, sulyginus su piramidėmis, 
atrodo kaip gnomai. Iš jų faraonai ėmėsi pavyzdžių savo kolosams. Pra- 
plėsdami plotą ir statydami mastabą ant mastabos, jie pagaliau priėjo prie 
piramidės maštabo, tinkamo aukščiausiam valdovui. Mastabos, sulaibėdamos 
į aukštą, pagamino laipsnių piramidės. Tokių dar randama Sa k- 
karoj. Užpilus terasas ir nulyginus jų šonus viena linija, gauta ketur- 
kampė smaili kaugė prizmės išvaizdoj. Taigi piramidės ne kas kita, kaip 
milžiniški antkapiai. 

Kad tokių kolosų pastatymas buvo reikalingas daug laiko ir darbi- 


Pav. 66. Piramidės panilyje. 


ninkų, suprantama savaime. Anot“ Herodoto prie vienos piramides dirbo 
apie 100000 darbininkų per keliasdešimt metų. 


Faraonai, užėmę sostą, tuojau pradėjo statytis piramides, ir tai darė 
visą savo valdymo laiką. Juo ilgiau jie valdė, juo aukštesnės patapo pira- 
midės. Tas nekrokultas buvo ryškiausis tikybos reiškinys. „Ce peuple; 
plus gue tout autre, iut prėoccupė des choses ėternelles,“ sako Le Bon. 
Iš tikrųjų, amžinybės namas turėjo būti amžinas. „Kiekvienas dalykas bijo 
laiko, bet laikas nebijo piramidžių“ pasakė vienas arabų rašytojas XIII. 
amžiuje. Vis dėlto jos savo dydžiu ir patvarumu geriausiai vaizduoja sielos 
nemirtingumą. Praėjo 5000 metų, bet piramidės tebestovi.  Praeis dar 
5000 m., o piramidės tebestovės, jei piktos rankos jų nesunaikins. Taigi 
piramidės nelabai bijosi laiko. 

Vidurinėj Egipto valstybėj piramides ir mastabas pakeitė uolų kapai, 

Pav. 67. Egiptiečių nekrokultas, 

Buvo tai kambariai mirusiems, iškalti iš stačio kalno uolos. Jų frontą 
puošė kolonada, remianti gražų architravą. Kada piramidės buvo vos 
dirbtini kalnai, čia matome jau tikrą kalną dar ryškiau skelbiantį amži- 
nybę. Tokių kapų aptinkame viduriniame Egipte pas Beni-Hassan, 
Siut>iTt Berscl el. 

Reta kuri tauta taip žymiai išvystė 
nekrokultą, kaip egiptiečiai (žiūr. 
pav. 67). Kad mirusio kūnas ilgiau 
išsilaikytų, jie jį balsamavo ir dėjo į 
medinį karstą su velionies atvaizdu 
(mumija). Kadangi anot jų tikybos 
siela pasiliekanti prie kūno ir naudo- 
jantis visomis gėrybėmis, kurias var- 
tojo, gyvendama kūne, egiptiečiai pri- 
krovė kapus įvairiomis brangenybėmis. 
Deja, plėšikai, tikėdamies gausaus gro- 
bio, įsikasė į antkapius, ir paėmė 
beveik visas brangenybes, tepalikdami 
tik mažos verlės dalykus, kuriuos 
archeologai išvežiojo po visą pasaulį, 
praturtindami muzejus žiliausios se- 
novės liekanomis. 

Laimė, plešikai ne visus kapus su- 
rado. Dar neseniai (1922. m.) archeo- 
logai aptiko nepaliestą Tutencha- 
muno (apie 1360 m. pr. Kr.) kapą, 
prikrautą neapsakomomis brangeny- 
bėmis. Kadangi faraonai, gyvendami 
daugiausia vartojo auksinių dalykų, 
tai ir jų kapai žibėjo auksu. Supratimą 
apie jų vertę teduoda gryno aukso 
karstas, sveriąs 200 klg. (žiūr. pav. 68), 
ir mumijos maska, taip pat auksinė, Pav. 68. Tut-ench-Amun'o karstas. 
turinti 80 klg. svorio. 

Įdomiausis Egipto nekropolis buvo Juodųjų jaučių kapai Sak- 
karoje. Egiptiečiai juodus jaučius, vadinamus „Apis“, laikė dievais ir 
jiems teikė dieviškos garbės. Po mirties jų kūnus balsamavo ir laidojo 
tam tikrose katakombose. Buvo tai 350 m ilgas koridorius, iškaltas uoloje. 
Jo šalyse buvo pagaminti gana erdvi kambariai jaučių sarkofagams pasta- 
tyti. Jie turėjo 4 m ilgio, 2,3 m pločio ir 3,3 m aukščio. 

Templiai. Egipto šventovės nebuvo tokios patvarios kaip pirami- 
dės bei uolų kapai. Iš senosios valstybės beveik nieko nebeišliko, nebent 

Egipto lemplis. 


Pav. 69, 

kapų koplyčios šalia piramidžių. Užtat iš vidurinės valstybės turime gana 
gerai užsilaikiusių griuvėsių. Karnake, Luksore ir Impsambule ap- 
tinkame kolosalaus dydžio liekanas, pritraukiančius stebėtojus iš viso pa- 
saulio, ypač iš Anglijos ir Šiaurės Amerikos. Archeologai tvirtina, kad 
Karnako griuvėsiai esą visų didžiausi ant žemės rutulio. 

Prieš kalbėdami apie templius, pirma susipažinkime su jų konstruk- 
"cija. I šventnamį įeinama pro piloną (angą, vartus). Už jo matome kiemą, 
apvestą kolonada (peristilium). Toliau kolonų koridorius veda į kitą kiemą 
irgi su padanginiais. Pro antrus pilonus patenkame į kolonų salę (hipos- 
tilių), už kurios pagaliau pastebime šventnamiuką su dievo statula arba sim- 
bolu. Apie šventnamiuką randasi patalpos liturginiems aparatams padėti. 
Tą santvarką aptinkame maždaug visuose templiuose. Norint tiksliau susi- 
pažinti su šventove, reikia paanalizuoti jos dalis. 

Pilonai. Tai anga, turinti iš abiejų šalių po vieną keturkampį, vir- 
šuje tiesiog nukirstą bokštą (žiūr. pav. 69). Karnako priešakiniai pilonai 
turi 113 m pločio ir 44 m aukščio, taigi žymiai aukštesni ir platesni už 
mūsų bažnyčių bokštus. Pilonų bokštai į viršų gerokai sulaibėjo, buvo 
viršum įlenkti ir pasibaigė apvaliu gzimsu, kurs eidamas apie visą piloną, 
sudarė tinkamus rėmus reljefams. Pastatytos priešakyje fundatoriaus ko- 
losalios statulos (7—13 m aukštos) teikė pastatui monumentalios rimties 
bei pagarbos. 

Peristilius. Buvo tai kiemas, apstatytas dengtais kolonų padan- 
giniais. Jis apėmė kvadratinį plotą ir vietomis buvo sustiprintas pilioriais. 

Hipostilius. Tai didžiulė susirinkimo salė, dengta akmens plokš- 
timis, paremtomis kolonomis. Karnako didysis templis turėjo jų net 134. 
Kadangi templiai buvo be langų, tai šviesai įleisti į hipostilių buvo ansta- 
tyta atika plačiais ir aukštais langais. 

Sekos. Visų švenčiausia templio patalpa buvo šventnamiukas arba 
tabernakulas, vadinamas „Sekos“. Čia gyveno pati dievybė. I seką tega- 
lėjo įeiti faraonas ir kunigai. Pamaldų laike jie išnešdavo dievo atvaizdą 
tikinčiųjų adoracijai. Už sekos dar buvo keletas halių bei kambarių apeigų 
reikalams. 

Visas templis užėmė didelį plotą ir imponavo savo kolosalumu. Kar- 
nako templis buvo 365 m ilgas ir 112 m platus. Tai milžinas, prieš kurį 
net didziausia mūsų bažnyčia atrodytų kaip nykštukas, 

Dromos. Nuo profanacijos apsaugojo templius erdvūs šventoriai, 
aptverti storu mūru ir dideliais pilonais. Į šventovę vedė akmenimis grįs- 
tas kelias, turįs iš šalių sfinksus liūtų arba avinų pavidalu, bet Žmogaus 
galvomis. Ta sfingsų alėja buvo gana ilga. Luksore ir Karnake ji 
tęsėsi 2 kilometru ir turėjo 23 m pločio. Tą kelią graikai pavadino „dro- 
mos“. Tai žodis, įsigijęs ir pas mus didelio populiarumo (plg. aerodromas). 
Arti templio jis pasibaigė obeliskais (žiūr. pav. 69). 

Kolonos. Egipto templiai buvo kolonų pastatai. Išėmus aklas sie- 
nas, čia viskas rėmėsi kolonomis. Motyvus joms ėmė iš augalų stiebų, 
pumpurų ir žiedų, ypač lotoso, papiraus ir palmės. Kolonų kamienas savo 
viršutinėj dalyje buvo surištas kaspinais (kaklaraiščiais). Geriau pabrėžti 


Pav. 70. Egipto templio kolonos. 


augalų savumui po kaspinais buvo pakišti stiebelių gabalėliai. Kamienų 
kojos irgi atminė augalus. Visa kolona stovėjo ant apskritos plokšties 
lėkštės pavidalu. Neretai ji buvo papuošta minėtų augalų reljefais. Tarp 
kolonos ir sijyno tarpinikavo stulpiukas. Be augalų kapitelių pasitaiko ir 
vadinami Hatharos kapiteliai, susidedą iš moteriškės galvos ir templiuko 
jos viršuje. 

Obeliskai. Buvo tai keturkampiai, aukštyn sulaibėją pilioriai (žiūr. 
pav. 69), statomi ant templių terasos prieš pilonus. Jie simbolizavo sau- 
lės spindulius ir reiškė patvarumą. Iš visų pusių juos klote apklojo hie- 
roglifai, giliai įbrėžti į akmenį ir pildyti auksu bei elektronu. Iš tolo jie 


Pav. 71. Uolos templis Abu-Simbule, 


žibėjo nepaprasta šviesa. Jų daugelį romėnai ir bizantiečiai persigabeno į 
Romą ir Konstantinopolį papuošti savo miestų aikštėms. Archeologai juos 
pervežė ir į kitus Europos ir Amerikos didmiesčius. Jų vienas dekoruoja 
Paryžiaus aikštę — Place de la Concorde. 


Obeliskai buvo daromi iš monolitų (vieno akmens) ir siekė iki 
22 m aukščio. Galima įsivaizduoti jų baisų svorį. Kad moderniškomis 

priemonėmis juos įstengia perkelti, nenuostabu, bet sunku suprasti, kaip 
egiptiečiai juos transportavo iš tolimų kalnų, neturėdami tinkamų prietaisų. 
Seniausį obeliską aptinkame arti Kairo miesto Heliopolyje, apie 
kurį užsimena Mozė (I. Moz. 41, 45). Jis stovi prieš saulės dievo templį, 
ir buvo pastatytas, kaip liudija antraštė, faraono Usorteseno I. trečiojo 
tūkstančio metų antroj pusėj Kristui dar negimus. 
Garsiausis obeliskas, vadinamas Kleopatros adata, stovėjo As- 


Pav, 72. Horuso templis Ediu'je, 


suane. Jis padarytas iš rausvo granito ir turi 21,6 m aukščio. Jį pas- 
tatė Thotmes III. šešioliktame šimtmetyje pr. Kristų. 

Nūnai obeliskai vėl atgavo savo teises. Randame juos net Latvijoj ir 
Lietuvoje. Nėra tai obeliskai, pergabenti iš Egipto, tačiau gyvai atmena 
egiptiečių padarus, ir ženklina valstybės patvarumą bei saulės spindulius, 
teikiančius žemei gerovės. 

Uolų templiai. Be laisvai stovinčių templių yra nemaža ir uolų 
šventovių, įkaltų į Niliaus krašto kalnus. Jųjų didžiausį aptinkame Abu- 
SimbuVė (žiūr. pav. 71). Prieš jo Irontą sėdi kolosalios fundatoriaus 
įigūros, turinčios 20 m aukščio. Ir jos kaltos iš tos pačios uolos. 


Templio sienos, pilonai, kolonos ir pilioriai klote apkloti reljefais bei 

paveikslais, vaizduojančiais tikybos dalykus, ceremonijas, visuomeninį gyve- 
nimą, ypatingai gi faraonų galią. 

Naujojoj valstybėj templių iorma žymiai pakitėjo, kad ir pa- 
laikė nacionalius motyvus. Templis ant Filų (Philae) salos jau rodo žy- 
mią graikų įtaką. Ptolomejai, norėdami prisigerinti nugalėtiems egiptiečiams, 
stengėsi palaikyti senąsias tradicijas, bet tegalėjo sukurti vos mišrų stilių. 
Tai aiškiai matome Horuso templyje Edfu'je. Nors jis dar gyvai atmena 
egiptiečių šventyklą, tačiau graikų įtaka tokia žymi, kad jo pronaos grei- 
čiau panašus į Parthenoną, negu į Egipto templius (žiūr. pav. 72). 


Egipto plastika. 


Egipto architektūra, kaip matėme, greit išsivystė, bet greit ir apmirė 
bei sustingo, papuldama į nelemtą rutiną. Tą patį reikia pasakyti ir apie 
skulptūrą. Tas paralyžius plastikoj dar labjau atjaučiamas, kadangi iš jos 
daugiau reikalaujame gyvybės ir pažangos. Sekdami nepalaužiama tradi- 
cija, skulptoriai pavedė plastinę kūrybą amatininkams, paaukodami savo 
kompozicinį talentą, ir virsdami automatais. Taigi nenuostabu, jei pirmasis 
periodas visų daugiausia parodė originalumo, sukurdamas geriausių padarų. 

Pirmasis periodas. Jis prasidėjo priešistoriniais laikais ir tęsėsi 
iki 3500 m. pr. Kr. Visais atžvilgiais tobulos figūros negalėjo staiga ir 
betarpiškai atsirasti, bet turėjo pereiti archainį periodą, kurio, deja, jokių 
pėdsakų iki šiolei neaptiko. Istoriniais laikais teturime skulptūros klestė- 
jimo žiedus. Jų kūriniai pasižymi originalumu ir nuostabiu realizmu. 
Egipto menininkas mokėjo stebėti gamtą ir ją nuodugniai suprato. Anato- 
mijoj net sunku surasti klaidą, nors ligūros buvo milžiniškos. Mat, skulp- 
torių nuomone faraonai, būdami žemės dievais, turėjo pasireikšti kolosa- 
lumu, kurs geriausiai vaizduoja jų „dievišką“ majestotą. Jų veidų bruožai 
irgi visai naturalūs. Kupini majestoto ir malonės, jie tūkstančiais metų 
sėdi savo akmens sostuose, išdidžiai žiūrėdami į savo veiklos vaisius. 
Dievo Oziriso barzda ryškiai pažymi jų „dievišką“ galią ir majestotą. 

Tuosįkolosalius milžinus kūrė iš itin kietos medžiagos: granito, ba- 
zalto, diorito ir kalkių akmens. Skulptorių pajėgumas stačiai nustebina. 
Kiečiausia medžiaga jų visai nekliudė kuo tiksliausiai atvaizduoti tuos ko- 
losus. Dažnai padaryti iš monolitų, jie savo svoriu rodos tyčiotis iš mūsų 
modernių keltuvų ir kranų. Nežiūrint medžiagos neklusnumo, juos tačiau 
geriau apibūdino, negu Michelangelo ir Donatelo savo šedevrus. Tai genijų 
padarai prieš 5000 metų. 

Kadangi egiptiečiai tikėjo, kad statulose apsigyvendavo mirusiųjų sie- 
los, tai skulptoriai nepasitenkindavo viena figūra, bet jų pagamindavo 
keletą ir keliolika, kad vienai sukiužus, siela galėtų persikelti į kitą. Todėl 
prieš savo šventoves jie statė po keturias fundatorių statulas (žiūr. pav. 71), 

Iš Egipto pirmojo periodo (—3500) paminėsime čionai vos įdo- 
miausias. Seniausias statulas aptinkame Bulato muzejuje (Egipte). Jos 
padarytos iš žalio bazalto ir dorito. Puikiausią techniką ir tikslią ekspre- 
siją rodo faraono figūra iš kieto diorito. Valdovas sėdi gausiai išpuoštame 
soste. Art galvos matome karališkąjį nuometą, kurio galai kaba ant kru- 
tinės. Iš veido tryška malonė ir ramybė, stuomuo rodo majestotą, reika- 
laujantį pagarbos. Gurnius ap- 
juosia Schenti arba priejuostė. 
Tai šedevras, kuriuo stebėtis te- 
galima, 

Būdingos išraiškos virtuo- 
zumu pasižymi Rahotepo ir 
Nesertės statulos Bulako mu- 
zejuje ir raštininko figūra 
Louvre. Princo Rahotepo ir ka- 
ralaitės Nesertės statulos rodos 
būti visų seniausios pirmame pe- 
riode ir bus sukurtos pirmaeilio 
menininko. Jos tokios natūra- 
lios, kad atrodo kaip gyvos. Tą 
patį tenka pasakyti ir apie raš- 

tininką. 
(25 Viduriniame periode 
jau pastebime meno pakrikimą 
i (3500—1100). Isiveisia šablonas. 
Veidai dar apibūdinami gana 
tiksliai, bet pozos pasilieka tos 
pačios. Iš įdomiausių padarų pa- 
minėsime čionai vos porą. Di- 
dingą įspūdį sudaro Ramzeso 
“ II. kolosai prieš Impsambulą 
Pav. 78. Ramzeso statula Turine. (Abu-Simbul) malonės ir gerumo 
išraiška (žiūr. pav. 71). Nema- 
žiau imponuoja Memnoso kolonos arba Amenofiso III. figūros. Ka- 
daise jų buvo keturios ir stovėjo prieš templio pilonus. Nūnai jų teliko vos 
dvi, ir tai gerokai apkiužušios. Su cokulu jos turėjo 16,6 m aukščio ir buvo 
pagamintos iš gelsvo smiltainio. Per žemės drebėjimą 27 m. Kristui jau 
gimus jų viena gerokai nukentėjo, bet Romos ciesorius Septimius Severus 
ją vėl pataisė. 

Ramzeso II. granito statulą aptinkame Turine (žiūr. pav. 73). Jis 
čia pareikštas be Oziriso barzdos. Bet menininkas sugalvojo kitą būdą pa- 
žymėti valdovo majestotui. Karaliui davė skeptrą į dešinę, o šalia jo 

pastatė mažutėlį šaulį. Tas kontrastas ryškiai rodo skirtumą tarp galingojo 
valdovo ir jo valdinių. 


Reljeių aptiko Egipte daugiau, negu kuriame kitame pasaulio krašte, 
bet jų meninė vertė ne kažkokia. Kapuose ir šventovėse jie dar pasižymi 
rūpestinga technika, bet išorinėše sienose gana šabloniški. Ir tai visai 
suprantama. Mat, kolosalūs templiai buvo reikalingi daugybės paveikslų, ir 
todėl juos kūrė paskubiai ir paviršutiniškai, imdami pavyzdžių iš hieroglių. 


Geriausiai vyko sakralinio turinio reljefai, ypač faraonai, atnašaują 
dievams dovanas. Tarp kitų paminėsime čia Setį L, aukojantį Oziriui vyną 

Pav. 74. Seti I. aukoja Oziriui vyną, 

(žiūr. pav. 74). Už dievo stovi jo žmona Izida ir sūnus Horus, turėdami 
rankose kryžių su ąsa kaipo gyvenimo ženklą. Faraonas su pagarba neša 
dievui du indu su vynu. Viršuje hierogliiai paaiškina paveikslo prasmę. 


Pažymėtini ir sarkofagai su mirusiojo atvaizdu, Jų galai ir šonai 
išraižyti gausiais reljefais, garsinančiais velionies nuopelnus. Ypatinga iš- 
vaizda pasižymi vadinamos „kanopės“, kuriose buvo sudėti mirusiojo 
viduriai (žiūr. pav. 68). > ESS 

Naujame periode (i100—350) didelių meno vertybių neaptiko. Jų li- 
kučiai dargi išnešioti po visą pasaulį, ir juos galima matyti kiekviename 
didesniame muzejuje. Bet iš jų tikslios nuomonės apie egiptologiją suda- 
ryti neįstengsime. 

Pav. 75. Pjūtis. 

Egipto tapyba. 


Egiptiečiai tapybos iki meno aukštumo neišvystė. Jų tapymas buvo 
greičiau dažymas įvairiomis atskiromis spalvomis. Niekur nepastebėsime 
kokių nors niuansų, realių bruožų, reljefo ir perspektyvos. Apibrėžęs rau- 
donu paišeliu, dažytojas iliuminavo vaizdą polichromija bei lokaliniais da- 
žais, visai nepaisydamas, ar jis atitiks gamtą, ar bus jai priešingas. 


Pav. 76. Medžioklė ir žvejyba. 

Todėl charakteristikos, individualių bruožų bei savotiškumų, pas juos 
ieškoti netenka, Ar vaizduojamas asmuo karalius, ar valdinys, ar senas ar 
vaikas, ar didelis ar mažas, visi turi tą pačią išvaizdą. Tas tipų apibendri- 
nimas mums europiečiams nesuprantamas, bet egiptiečiai, 
mokėdami skaityti hierogliius, gerai žinojo jų prasmę. 

Iš tikrųjų, jų paveikslai buvo ne kas kita, kaip hie- 
rogliiai, suderinti tam tikra prasme. Tą patį reiškinį jau 
pastebėjome ir ją reljefuose. Neveltui juos pavadino 
„koilanoglifais“ arba kontūrų raižiniais“ I akmens 
plokštį skulptorius įbrėžė figūrų apimtį, ir reljefas buvo 
pabaigtas. Gerai, jei tapytojas jį iškėlė iš plokšties da- 
žais, teikdamas jam šiokio tokio gyvumo. Tai suprato 
ir patys skulptoriai, ir todėl savo reljefus dažniausiai pas- 
palvindavo. 

Nenuostabu, jei tapyboj aptinkame tas pačias klai- 
das. Juk tarp reljefų ir tapinių tas tėra skirtumas, kad 
pirmuosius raižė kalteliu, o pastaruosius: užbrėžė paišeliu. 
Todėl iš vienaspalvių reprodukcijų sunku suprasti ar 
skulptorius, ar tapytojas, ar abu kartu paveikslą pagamino. 

Nežinodami linearinės perspektyvos taisyklių, egip- 
tiečiai visoms figūroms davė tą patį aukštį, neatsižvelg- 
dami į jų atstumą. Jie jas vaizdavo arba vienoj eilėj, ar 
statė ant kita kitos. Žiūr. pav. 75. Ypač keistai atrodė 
medžioklių ir žvejybos vaizdai, kur žmonės, žvėrys, 
paukščiai, pagaliau medžiai ir gėlės vienodai sugretinti 
(žiūr. pav. 76). 

Puošiant templius ir antkapius reljefais ir hierogli- 
fais, laisvi ornamentai negalėjo kaip reikiant iš- 
Pav. 77. Mumija. Sivystyti. Laisvos dekoracijos užpildė vos dykas vietas 

ir pavadavo patiesalus (kilimus). Dažniausiai buvo var- 
tojami zigzagai, rombai, šachmatinės lentelės, kryžiukai ir kiti geometriniai 
ornamentai. Galutinai išsilaisvinę iš svetimos įtakos, egiptiečiai ėmė var- 
toti savo krašto augalų ir gyvūnų motyvus, ypač lotoso ir papiraus pum- 
purus ir žiedus. Geriausiai jiems vyko dekoruoti mumijų dėžės (žiūr. 
pav. 77). Jos gyvai atmena kūdikius, suvystytus gausiai margintais 
vystyklais. 


Estetinis Egipto meno įvertinimas. 


Kaip matėme, senojo Egipto menas pasižymėjo kolosaliomis formomis. 
Milžiniški buvo jo templiai, dievai ir faraonai. Egiptiečių samprotavimu 
figūrų didumas geriausiai apibūdina majestotą. Tai žinant, nėra ko ste- 

bėtis jų kolosais. Greičiau turime gėrėtis kūrėjų virtuozumu, ypač pir- 
mame periode. , 

Mažiau mus patenkina jų reljefai. Čia figūros rodos iškraipytos: 
rankos ir krūtinė į priekį, bet galva, akys ir kojos į šalį (žiūr. paveikslus). 
Dievai gyvulių ir paukščių galvomis irgi nemalonų palieka įspūdį. 

Kita yda buvo neproporcingas figūrų sugrupavimas. Šalia 
milžinų faraonų keistai atrodo valdiniai gnomai. Dažnai valdovas, paėmęs 
priešus už kolektyvaus pakaušio, kerta jiems galvas, tarsi tai būtų jo paprastas 
užsiėmimas, 

Figūrų gausumas dažnai padaro paveikslą nesuprantamą. Tai 
tikras chaosas, kurio prasmės svetimšalio protas suvokti neįštengia. Tai 
skruzdelynas, kurio takus vienos skruzdės težino. 

Nustačius tipus, viduriniame periode menas pasidarė šabloniškas. 
Vis tos pačios figūros ilgainiui įkyrėja ir estetinio pasigėrėjimo nebeduoda. 

Egipto menas, pasireiškęs puikiausiais kūriniais prieš 5000 metų, greit 
sustingo ir toliau nebesivystė. Šitai dėlko Egipto kūryba, tris tūkstan- 
čius metų senesnė už antikę, klasikinio laipsnio nepasiekė. 

Panilio. reljefai didelės meninės vertės niekados neturėjo. Juos 
vargu net pavadinti reljefais, kadangi buvo perdaug plokšti. Tai tiktai api- 
brėžos. Vos polichromija juos iškėlė iš plokšties. Perspektyvos irgi 
niekur nepastebime. Egiptiečiai jos nė nežinojo. Savo figūras skulptoriai 
statė vienoj arba keliose eilėse ant kita kitos (žiūr. paveikslus). 

Faraonai vaizduojami milžinais, bet santykiuose su dievais jie pasirodo 
naivus, užmiršdami savo išdidumą. Viename reljefe Tell Amarnoje 
(žiūr. pav. 78) faraonas Chuen'aten su visa savo šeima atnašauja saulės 
dievui. Karalių ir sosto įpėdinį saulė apima savo spinduliais, pasibaigian- 
čiais ranka, teikiančia gamtos gėrybių. Karalius beveik siekia saulės, sosto 
įpėdinis vos tėvo pečių, bet kiti karališkosios šeimos nariai tokie maži, kad 
atrodo kaip nipukai ant lentynų pastatyti. Viršutinė paveikslo dalis ap- 
klota hieroglifais. Nuostabu, kad saulės spindulius su rankomis aptinkame 
ir lietuvių liaudies mene, būtent Dievo Apvaizdos paveiksle (plg. 
Vis, meno ist. III. t. 543, p.). 

Nežiūrint meno sustingimo viduriniame periode, Egipto menininkai 
visados pasižymėjo nepaprastu kūrybingumu bei pajėgumu, Vieną įdomų 
jų grabumo pavyzdį paduoda graikų istorininkas Herodotas, gyvenęs 
5. šimtmetyje pr. Kr. Faraonas Rhampsinit turėjęs daugiau turtų negu bet- 
kurs jo bočių. Jiems globoti jis pastatęs tam tikrą tvirtovę. Bet neišti- 
kimas architektorius įstatęs į mūrą vieną akmenį taip sumaniai, kad žinovas 
galėjo lengvai jį iškelti ir įlysti į iždinę. Deja, jam nepavykę ragauti savo 
klastos vaisių. Dar nebaigęs statyti, jis sunkiai susirgęs, ir nujausdamas 
Savo gyvenimo galą, paslaptį atidengęs savo abiem sūnum. Mirus tėvui, 
sūnūs vieną naktį nuėję į iždinę, radę nurodytą akmenį, ir pasiėmę aukso, 

kiek panešti galėję. Faraonas tuojau pastebėjęs nuostolius, bet jokiu 
būdu negalėjęs jų priežasties surasti, kadangi pastatas buvęs nepaliestas. 
Nuostoliams kaskart didėjant, faraonas pasirįžo klastu sugauti vagį, ir liepė 
tarp dėžių padėti slastus. Vieną naktį broliams įlindus į iždą, vienas jų 
papuolė į slastus ir, nebeturėdamas vilties išsigelbėti, paprašė brolį, kad 
jam nukirstų galvą ir pasiimtų su savimi, kad karalius nesužinotų, kas jį 
apvogė. Brolis taip ir padaręs. Karalius baisiai nustebęs, radęs lavoną be 
galvos. Vienok būtinai įsigeidęs sužinoti niekšo asmenybę. Panaudodamas 

Pav. 78. Chuen'aten atnašauja saulės dievui. 


mirusiųjų kultą, jis liepęs lavoną pastatyti prie iždo sienos, ir gausiau ver- 
kenčius atvesti pas save, manydamas tuo būdu surasti jo giminaičius. Su- 
prantama, kad motina daugiausia verkė ir grasino sūnui, išduoti jį faraonui, 
jei jis neišgaus mirusiojo lavono. Bet velionies brolis klastu apvylęs val- 
dovą. Pripildęs kailius vynu, uždėjęs juos ant asilų ir vedęs juos pagal 
mūrą, kur stovėję sargai.  Prisiartinęs prie jų, slaptai pradūręs kailius ir 
leidęs tekėti vynui. Sargai tuoj pribėgę su puodais vyno pasisemti. Pasi- 
gėrus sargams, jam jau nesunku buvę pasiimti lavoną.  Tyčiodamasi iš 
neišttkimų sargų, jis dargi nupjovęs jiems vieną pusę barzdos. Karaliaus 
nuostaba pakilo kartu su rustybe, ir jis panorėjo būtinai surasti apgaviką. 
Todėl įsakęs savo dukteriai atiduoti tam savo ranką, kas papasakos savo 

gudriausį ir pikčiausį gyvenimo darbą. Drąsusis vagis pasiryžęs dar kartą 
apgauti karalių. Jis nuėjęs pas faraono dukterį ir prisipažinęs, kad jo pik- 
čiausias darbas buvęs nugalabinti brolį, bet gudriausis prigirdyti sargus. 
Tai girdėdama karalaitė, paėmusi jo ranką, bet vagis kuo greičiausiai pa- 
bėgęs, palikdamas karalaitei negyvą savo brolio ranką. Karalius jau nebe- 
sitikėdamas apvilti klastingąjį vagį, paskelbęs dovanoti nevidonui bausmę, 
jei patsai pas jį atvyktų. Tai ir padaręs piktadarys. Pagaliau nustebęs faraonas 
atleidęs nusikalteliui jo baisią nuodemę ir atidavęs jam savo dukters ranką. 
Ta garsiojo istorininko apysaka apibūdina ne tik faraonų griežtumą ir 
širdies kilnumą, bet ir valdinių vikrumą ir menininkų pajėgumą. Jei kara- 
lius su visa valdininkų armija neįstengė surasti paslėptų durų, tai reikia 
pripažinti, kad statytojas buvo labai gabus ir grabnus. 


Antikės antikė, 


Meno istorininkai senųjų graikų meną pavadino antike (senove), 
manydami, kad jis buvo visų seniausis menas pasaulyje. Tai buvo klaida. 
Skaitytojai bus įsitikinę, kad prieš graikų klestėjo sumerų, babiloniečių, 
asiriečių, persų ir Egipto kūryba. 

Heinrichas Schliemann, atkasdamas Mikėnus ir Tirintą (apie 1876. m.), 
įrodė, kad pačioj Graikijoj antikė nebuvo jos pirmapradis menas, bet dar 
prieš 2000 m. Graikijos kultūra pasižymėjo puikiais meno padariniais. 
Taigi klaisikai nebuvo pirmieji menininkai, bet vos kitų pasekėjai; ne meno 
mokytojai, 0 mokiniai. Todėl ir antikė griečiau reiketų pavadinti antikės 
modernizmu arba paveldėtoja, o Mikėnų ir Tirinto kūryba „Antikės 
antike“. 

Graikų kurybos pradžią tenka dėti į septintąjį šimtmetį pr. Kr. Tik 
atsidanginus dorijams į Peleponesą (1104. m. pr. Kr.), helenai ėmė galvoti 
apie savąją kultūrą. Dėl geresnės orientacijos pravartu susipažinti su įvai- 
riais t0s kultūros periodais. 

I. Archainė kūryba iki 600 m. pr. Kr. 

II. Evoliucijos laikotarpis iki persų karo pabaigos (470). 

III. Klestėjimo periodas iki Aleksandro Didžiojo (330). 

VI. Nuo Aleksandro Didžiojo iki Korinto sugriovimo (146). 

V. Graikų kūrybos perkėlimas į Romą. 

Mikėnų ir Tirinto meno atradėjas, kaip sakėme, buvo Heinrich 
Schliemann. Jis gimė Meklenburgijoj 1828. m., bet mirė 1890. m. 
Savo pašaukimu buvo pirklys, ir gyveno Petrapilyje (Leningrade).  Su- 
taupęs pinigų, jis iškeliavo į Mažąją Aziją, ir patapo garsiausiu Europos 
archeologu. Atkasęs senąją Troją, vyko į Peloponesą, ir arti Argoso, į 
pietus nuo Korinto, surado Mikėnų ir Tirinto griuvėsius, davusius įdomių 
radinių iš Graikijos priešistorinių laikų. 

Mikėnų kultūra. 


Mikėnų istorija, apipinta mitais ir apklota stora migla, atkasus jos 
liekanas, žymiai paaiškėjo. H. Schliemann, aptikęs Trojos griuvėsius, sek- 
damas Homero Odiseja, ėmė ieskoti Agamemnono ir Menelao tėviškės, ir 
tikrai ją rado Argolidoj, Peloponeso šiaurės rytų dalyje, netoliese nuo 
Argos miesto. Pasirodė, kad Trojos epas nebuvo tik poetinga pasaka, bet 
rėmėsi istoriniais faktais. 

Anot padavimų Mikėnus įkūręs Atreus, Tantalo ainis. Tai buvusi 
labai turtinga karalių sostinė ir plačios provincijos centras. Ten atrasti 
gintaro gaminiai rodo, kad Mikėnų valdovai vedė prekybą su tolimu pa- 
sauliu, siekdami net Baltijos jūros bei Lietuvos. Deja, istorinėj epokoj Mi- 
kėnai užima vos antraeilę vietą pasaulio istorijoj. Juos galutinai sunaikino 
argosiečiai 468. m. pr. Kr., tepalikdami griuvėsius. Su sostine dingo ir jų 
aukšta kultūra. 

Atkasti Mikėnus (Mycenae) pradėjo Schlieman ir Stamatakis 
1876. m., bet baigė Tsuntas apie 1888. m. Kasinėjimai davė kuo ge- 
riausių rezultatų. 2 

Mikėnų akropolis užėmė didelį trikampį plotą, turintį savo ilgiausioj 
vietoj 300 m. Taigi jo apimtis didesnė negu Atėnų. Visas tas plotas 
apvestas storu mūru, kurio milžiniški akmens nėra glaudžiai suleisti, bet 
palieka spragas mažų akmenėlių pildiniams. Didieji akmens buvo poligo- 
naliai aptašyti. Mūro storis siekia iki 7 m, bet vietomis yra žymiai plo- 
nesnis. Jis turi dvi angas: didesnę į rytus, 0 mažesnę į šiaurę. Pirmoji, 
pavadinta Liūtų anga (žiūr. pav. 79), prieš Schliemanno kasinėjimus 
buvo iki pusės užberta. I angą vedė 15 m ilgas kelias pro du bastionu. 
Ant durų, pagamintų iš 4 kolosalių monolitų, buvo trikampė spraga, sutau- 
pyta mūrui palengvinti. I tą trikampį įstatyta plokštis su reljefais, vaizduo. 
jančiais dvi liūtes, stojančias pirmutinėmis kojomis ant tarp jų stovinčios 
kolonos postumento, pasuktomis į priekį galvomis, kurių jau nebėra. Ko- 
lona visai panaši į dorijų stulpą, ir bus davusi jam pavyzdžio. Liūtai čia 
rodos turėti tos pačios reikšmės kaip ir sparnuoti jaučiai prieš Asirijos 
palocius, bet kolona simbolizuoja rūmus. Tai galėjo būti ir miesto bei 
valstybės herbas. 

Netoliese angos Schliemann aptiko kapus. Jie esą Trojos herojų ne- 
kropolis, būtent: Agamemnono, Kasandro, Eurimidono, Elektros ir Atreaus 
kapai. Savo hipotezą S. remia Pausanijo aprašymais. 

Toliau rado rūmų griuvėsius. Šuliniai su vambzdžiais į tolimus šal- 
tinius nurodo, kad akropolis buvo ir tvirtovė, kurios sumaniai įrengtos 
cisternos tiekė vandens apgulos metu. 

Už citadelės aptikti paminklai liudija, kad ten buvęs žemutinis mies- 
tas, apvestas mūru, kaip kadaise mūsų Vitniuje. Ypatingai įdomus vadi- 

namas Atreaus iždas, ištirtas graiko Stamatakio 1876. m. Jis tu- 
rėjo kaugės iormą ir buvo pastatytas kalvos šlaite. I jį įeina per 35 m 
ilgą dromą pro 5,5 m aukštą angą, itin panašią į Liūtų angą. Ir ant jos 
buvo sutaupytas trikampis, kad sunkus mūras perdaug neprispaustų durų 
sijyno. Portalą puošė dvi alabastro kolonos, kurių bazės dar tebestovi. 
Viduje rotunda, dengta kopula, skirta nekrokultui. Kopula buvo paga- 
minta iš 33 sluoksnių plytų ir papuošta įvairiais metalo ornamentais. Iš 
rotundos įeinama į keturkampį kambarį, kuriame buvo palaidotas numirėlis. 


Pav. 79, Liūtų anga Mikėnuose. 


Antkapis bus statytas XIII. ar XIV. šimtmetyje pr. Kr. Šalia jo stovėjo 
daugiau panašių pastatų. Juos pavadino iždais dėl to, kad karstai buvo 
apkrauti visokiomis brangenybėmis, kurias, deja, pagrobė plėšikai. 

Graikas Tsuntas ištyrė aibę uolų kapų kalno šlaite. Apiberti uolų 
griuvėsiais, jie nebuvo pastebėti plėšikų ir jų turtai laimingai išliko. 

Iš Schliemanno radinių ypač paminėtina 5 aukso maskos, paden- 
gusios vyrų kaukoles. Ant moterų galvų maskų nedėdavo, užtat jos buvo 
papuoštos brangiais akmenimis. 

Be to Mikėnų nekropolyje rado daug kitų auksinių dalykų: 
ąsotį, diademą, sagas, vainiką, sidabrinę karvės galvą aukso ragais ir aibę 
visokių papuošalų. Ant vienos aukso plokštelės atvaizduotas pastatas leido 
archeologams rekonstruoti Mikėnų palocius. 

Dar gausesni buvo pigesnių metalų radiniai: švino figurėlės, 
ąsočiai, vazos. Vieno ąsočio graviūra rodo polipus, plaukiančius tarp van- 
dens augalų. Dramblio kaulo raižiniai vaizduoja įvairias figūras. 
Gražias medžioklės scenas aptinkame ant vieno bronzos durklo, inkrustuoto 
auksu ir sidabru. Jo technika atmena Achilejaus skydą, smulkmeniškai ap- 
rašytą Homero. Medžioklės scenas aptinkame dargi ant aukso žiedų. 

Mikėnų griuvėsiuose rado ir tapybos fragmentus. Viename sienos 
paveiksle pastebima prisirengimas į lenktynes. Vyrai veikia basi, šikšnomis 
apviniotomis blauzdomis, plikomis rankomis, bet papuoštomis apyrankėmis. 
Kitas fragmentas vaizduoja žmones asilo ir vilko galvomis. nešančius ilgas 
kartis, ant kurių bene bus buvę pakabinti laimikiai. Vėl kitas rodo mote- 
riškes, aukojančias prieš altorių. 

Kai kurie radiniai dar rodo primityvias, archaines lytis, bet kiti 
pasižymi itin dailiu darbu, prisiartinančiu klasikiniam. menui. Ypač čia pa- 
minėtina aukso karūna, karvės galva, aukso diadema, aukso plokštelės su 
drugio ir jūros polipo atvaizdais, aukso maskos, ąsočiai ir k. 

Vis tai įtikina mus, kad Peleponese tarp 20. ir 10. amžių klestėjo 
aukšta kultūra ir pavyzdingas menas. Dera, įsidanginus dorijams į Grai- 
kiją, jų lygmuo smarkiai nupuolė, ir Peleponeso gyventojai grįžo į bar- 
barizmą. Vos 6. šimtmetyje Mikėnų kultūra vėl atgijo ir pamažu pakilo 
iki klasikizmo. 


Tirinto menas. 


Peleponese tarp Argoso ir Nauplijos miestų, į pietus nuo Mikėnų, arti 
Palen-Kastro sodybų keleivis pastebi grandiozius griuvėsius, kokių pasau- 
lyje nedaug tenka matyti. Tai Tirinto liekanos. Anot legendos čia gi- 
męs Heraklesas, o tvirtovę statę ciklopai arba pasakingi milžinai. Iš tikrųjį, 
pažvelgus į mūro blokus, turinčius 3 m ilgio 1,5 m storio ir sverenčius po 
13 tonų, reikia stebėtis, kas be modernių keltuvų bei kranų galėjo juos šen 
sunešti. Tikrai, tai antžmogių darbas. 

Pausanias (graikų rašytojas 2. amžiuje pr. Kr.) tvirtina, kad tie ko- 
losai buvę paprasti laukų akmens, bet Schliemanno ir Dėrpieldo tyrinėjimai 
įparodė juos buvus poligonaliai tašytus ir be cemento sukabintus. 

Jei sunku buvo pastatyti tvirtovę iš tokių kolosų, tai nelengviau ga- 
lėjo ją sugriauti bei užimti. Tačiau argosiečiai 468. m. pr. Kr. ją sunai- 
kino, tepalikdami vos griuvėsius. Ir čia pasibaigė garbingos praeities 
istorija. Nebetekę savo sostinės, tirintiečiai nustojo ir savo civilizacijos, ir 
virto barbarais. 

Tirinto (Tiryns) citadėlė stovėjo ant kalvos, pasikeliančios trimis 
terasomis, ir buvo apvesta storu (iki 17 m) mūru. Jos nuovade rado hales, 
kiemus, kareivines, palocius, propilejus ir angas. Pastatų santvarka atmena 

asiriečių tvirtoves bei palocius. Rūmai statyti iš žalių plytų ir akmenų, 
bet kolonos, sijynai ir lubos buvo medinės. 

Ginimosi tikslui tvirtovė buvo pastatyta iš milžiniškų akmenų. Kad 
geriau pastebėtų priešų veiklą, joje buvo įtaisyti koridoriai arba galerijos, 
dengtos storomis velvėmis (žiūr. pav. 80). Tos velvės gauta, iškišant auk- 
štesnius akmenų sluoksnius per žemesnius, kol galutinai susisiekė, sudary- 


Pav. 80. Tirinto galerija. 


dami tvirtą velvę. Tą statymo būdą vėliau pasiskolino romėnai, ir išvystė 
iki klasikinio tobulumo. Palocių vidus apmetė tinku, arba asiriečių būdu 
išklojo alabastro plokštimis. 

Alabastro klojiniai buvo papuošti puikiais fryzais (žiūr. pav. 81). 
Apie juos užsimena jau Homeras savo Odisejoj (VII, 86), aprašydamas Alki- 
nooso palocių. Jie susideda iš pusrožečių, apjuostų spiralių kaspinais. 
Jas jungia vertikalės juostelės triglifų pavidalu. Rožečių ir spiralių akelės 
aplietos mėlyno stiklo tirpiniu, graikiškai vadinamu „kyanos“. Todėl ir 
visas iryzas pavadintas kyanoiryzu. 

Be reljefų išliko dar sienų tapinių fragmentai. Ypač gerai pa- 


102 . Tirinto menas. 


DEEDECOECECEECEBA 


č 


Pav. 82. Sienos paveikslas Tirinto palociuje. 


reikšti gyvulių ir žmonių judesiai, kad ir linearine technika (žiūr. pav. 82). 
Baisiu greitumu bėgąs jautis, o ant jo ekvilibristas, darąs salto mortale, 
gyvai atmena Homero pasakojimus apie lenktyniavimus (Il. XV., 668), 
kur vaizduoja veiklų raitelį, kurs, išsirinkęs keturius šiauniausius arklius, 
joja miestan, tarp nustebusių vyrų ir moterų eilių, lengvai peršokdamas nuo 
vieno ant kito žirgo. 

Grindos apklotos raudona mase su mėlynomis juostomis.  Toj 
masėj pastebima kalkakmenių gabalėliai, kurie bus įspausti dėl didesnio 

patvarumo. Karaliaus palociuje jos ypatingai gražiai atrodo ir gerai 
užsilaikė, 

Ar Homeras, gyvenęs IX. amžiuje pr. Kr., savo akimis „matė Tirinto 
palocių gražybes (žinoma, kol dar nebuvo aklas), stačiai pasakyti negalima, 
bet jo aprašymai pilnai atatinka archeologų tyrinėjimus. 

Kurios tautybės buvo Mikėnų ir Tirinto gyventojai, tikrų žinių dar 
neturime. Spėjama juos buvus pelasgus. Bet tas pavadinimas tikros nuo- 
monės apie jų tautybę dar neduoda, kadangi pelasgais vadino senosios 
Graikijos, Archipelago, Mažosios Azijos ir Italijos gyventojus, kurie tačiau 
vieningos tautos nesudarė. Ir trakus, frygus, lydiečius, etruskus ir ilyrus“ 
vadino pelasgais, bet kas gali pasakyti, kad jie buvo vienos tauty- 
bės. Viena tik neabejotina, kad Mikėnų ir Tirinto gyventojai nebuvo 
graikai. Palocių prabangingas įrengimas, papuošalų pomėgis, nekropolių 
puošnumas leidžia manyti juos kilus iš oriento. Kūrinių stilius rodos 
patvirtinti tą hipotezą. Tolesni etnografiniai tyrinėjimai gal duos tikslenių 
rezultatų. 

Dr. H. Schliemann, atkasęs Trojos, Mikėnų ir Tirinto griuvėsius, di- 
džiavosi radęs Trojos herojų kapus, bet jo įrodymai bene bus tik entuziasto 
spėliojimai. Viena tačiau galima tikėti, kad Homero epų branduolis nėra 
iš piršto išlaužtas, o istorinių faktų pakartojimas, išpuoštas žavinga mitolo- 
gijos poezija. 


Kretos kultūra ir menas. 


Atkasus Trojos, Mikėnų ir Tirinto liekanas, imta manyti, kad jų kul- 
tūros centras bus buvusi Kretos sala, Stovėdama tarp Azijos, Afrikos ir 
Europos, ji lengvai galėjo tarpininkauti tarp įvairių kraštų civilizacijos. 
Legendos apie Minotaurą ir Labirintą galutinai atkreipė archeologų 
dėmesį į Kretą. Gal neveltui Homeras ją pavadino šimto angų miestu. 

Deja, vos dvidešimtasis amžius suprato jos misiją ir iškėlė jos aukštos 
kultūros davinius. Didžiausių nuopelnų šiuo atžvilgiu turėjo dr. Evans, 
atidengęs Knososą, ir Halbherr, ištyręs Festo (Phaestas) griuvėsius. 

Jų iškasenos išaiškino daug pasakingų dalykų, ir įrodė, kad graikai 
savo elementus ėmė iš tikrenybės. Neabejoju, kad mano skaitytojai žino 
Minotauro legendą. Vis dėlto dėl aiškumo ją čionai nors keliais žodžiais 
pakartosiu. Kretos karalius Minos, užpykęs ant atėniečių už jo sūnaus 
nužudymą, uždėjo jiems bausmę, reikalaujančią, kad jie kas 8 metus paau- 
kotų Minotaurui (baisūnui žmogaus kūnu ir jaučio galva) po septynius 
berniukus ir septynias mergaites. Tezejus (Theseus), tai išgirdęs, nuvyko 
Kreton, susipažino su Minoso dukteria, ir ją pagaliau vedė. Jai padedant, 
jis pasiryžo nugalabinti pabaisą. Deja, Minotauras gyveno Labirinte arba 
požeminiame palociuje su tokia aibe koridorių bei kambarių, kad kiekvienas 

jo lankytojas turėjo žūti, neberasdamas išeities. Sumani Ariadnė įdavusi 
vyrui siūlų kamuolį. Tezejus, nugalabinęs baisųjį milžiną, sekdamas išvi- 
niotu siūlu, laimingai pagrįžęs į žemės paviršių. Tas mitas išaiškina durų 
jaučių kilmę. Jaučius aptinkame asiriečių, persų ir Egipto kūryboj, o Si- 
najo pakalnėj izraelitai nusiliejo aukso jaučiuką. Taigi ryšiai tarp Azijos, 
Afrikos ir Europos ryškiai matomi. 

Archeologai įrodė, kad Kretą (Biblijos Kaphor) neolitiniame periode 
(apie 3300 m. pr. Kr.) apgyveno viduržemio rasė, kuri ilgainiui, susimai- 
šiusi su Mažosios Azijos rasėmis (hetitais, lilistinais, likiečiais) ir Egipto 


Pav. 82. Knososo pilies liekanos. 


tautomis (egiptiečiais, libiečiais), sudarė Kretos rasę. Tai patvirtino jų radi- 
niai, rodą bendrus bruožus su Chaldejos ir Egipto menu. 

Kretos valstybę anot graikų padavimų įkūrė Minos, kodėl ir visus 
jos piliečius pavadino minosiečiais. Jų civilizacija nuo XX. iki XI. šimt- 
mečio prieš krikščioniškąją erą buvusi labai aukšta. Graikai, atvykę Kre- 
ton apie 1400 m. pr. Kr., nudeginę senąją Knosos' pilį, bet dorijai, įsibrovę 
XI. amžiuje pr. Kr.. galutinai ją pavergę. Nuo to laiko kretiečiai nebeat- 
gavo savo nepriklausomybės, ir pamažu sutapo su helenais. 

Iki šiolei geriausiai ištirta Knososo ir Festo griuvėsiai. 

Knosos. Tas miestas, kurs randasi Kretos šiaurinėje dalyie, buvo 
Minoso sostinė (XVIII. šimtmetyje pr. Kr.). Čionai dr. Evans aptiko mil- 
žiniško palociaus pamatus, atmenančias asiriečių ir Mikėnų pilis. Išlikusios 

Pav. 84. Knososo pilies sandėlis. 

kolonos, remiančios sijyną, visai panašios į dorijų kolonas, bet sulaibėja 
ne aukštyn, o atvirkščiai (žiūr. pav. 82).  Mūrai apačioj buvo iš tašytų 
akmenų, bet viršuje iš žalių plytų ir medžio. Jų frontas gana suraizgytas 
ir atmena dabartines vilas (žiūr. pav. 83). Asla ir lubos cementuotos, bet 
vidaus sienos apmestos tinku ir ištapytos freskais. Visa pilis turi aibę 
pastalų, sugrupuotų apie kiemus, iš kurių gavo savo šviesą. Rasta ir kara- 
liaus sosto salė su akmens sostu valdovui ir suolais valdininkams. 


Pav. 85. Knososo pilies ponios. 


Palociaus labirinte nelengva susivokti. Yra daug apartamentų, kurių 
paskirimas visai neaiškus. Be karališkųjų patalpų ten aptinkame trobesių 
krautuvėms, sandėliams (žiūr. pav. 84), sargybai, ūkio padargams ir t. t. 
Visur matoma dvigubo kirvio ženklas. Spėjama, kad neolitiniame 
laikotarpyje tas kirvis bus turėjęs sakralinės reikšmės, kadangi jį aptinkame 
ir šventovėse, kur stovėjo švento vandens rezervuarai celebransui nusiplauti 
prieš pamaldas, alyvos ragai pašventinimams, įvairūs ąsočiai, trikojai, statu- 
lėlės ir kiti kulto rykai. Moterų skyriuje aptinkame alyvos spaudžiamas 
mašinas su loviais alyvai tekinti į ąsinius. Iš to galima padaryti išvadą, 
kad alyvos gamyba jau buvo gerai žinoma ir pavyzdingai įrengta. 

Daugiausia dėmesio kreipia į save tapinių fragmentai, rodą neabe- 
jotiną kilmę iš vidurinės Europos. Ypač gerai vykę ponių atvaizdai 
(žiūr. pav. 85). Stebėdamas jas, manai būti Paryžiaus salone. Iš tikrųjų, 

mūsų modernistės galėtų iš jų daug ko pasimokyti. Diskrečiai dekoltuotos, 
puikiomis kuafiūromis, gražiomis manieromis ir lengva gracija jos teikia 
gražių pavyzdžių mūsų saloninėms ponioms iškilmių metu. Jų natūralios 
pozos, gerai išlavintas skonis ir padori gaiva rodo, kad jos nebuvo nau- 
jokės draugavimo atžvilgiu. 

Kad moterys buvo laikomos lygiagrečios vyrams, įtikina kitas tapinys, . 
vaizduojąs sporto scenas. Išdykęs jautis bėga šuoliais. Per jo galvą 
šoka vyras, darydamas labai pavojingą šūksnį. Už jo stovi moteriškė, 
tapyta egiptiečių būdu geltona, kada vyras pareikštas raudona spalva. Ji 
laukia momento, kada vyras atsistos ant žemės. Kita moteriškė, stovėdama 
prieš jaučio galvą, pasiruošusi pakartoti pavojingąjį šuolį. Iš to aiškiai ma- 
tyti, kad kretiečiai nedarė jokio skirtumo tarp vyro ir moters pajėgumų. 


Ta moters emancipacija ir šiandien, po 4 tūkstančių metų, padarytų 
teigiamo įspūdžio, o jau priešistoriniais laikais jos ir sulaukti, rodos, nega- 
lima buvo. Taigi kai kurių antropologų tvirtinimas, kad moteriškė vos 
krikščioniškoj eroj, išsivysčius madonos kultui, susilyginusi su vyru, pasi- 
rodė klaidingas. Aukštai civilizuotos tautos visados gerbė moteriškę, o 
miškinės ir nūnai laiko ją verge. Motinos diena, praplitusi |dabar po visą 
kultūringą pasaulį, aiškiai rodo, kaip kilnus moteriškės pašaukimas pasaulio 
civilizacijos raidoj. 

Kaip kretiečiai gerbė moteriškę, ryškiausiai matome jų liturginiuose 
paveiksluose.  Tikybinės apeigos be moterų Kretos saloje buvo neįma- 
nomos. Jos sudarė sakralinių ceremonijų integralinę dalį. Nieko nereiškia, 
kad jos freskuose gana sumariškai atvaizduotos. Tas paviršutinumas dar 
patvirtina jų tikybos neabejotinas dogmas. 


Knososo muzejuje eksponuotos emaljuotos iajanso figūrėlės dar 
tiksliau vaizduoja moteriškės pagarbą. Tarp jų daugiausia aptinkame kuni- 
gienių su tiara ant galvos. Jos gana moderniškai aprėdytos, bet pasi- 
žymi rimtu kuklumu. Visų rūbai siekia žemės, liemuo rūpestingai apjuostas, 
sijonai horizontaliai suklostyti, krutinė ir kaklas padoriai padengti. Tačiau 
nemaža ligūrėlių gyvai atmena Egipto kūrinius. Tai leidžia manyti, kad 
kretiečiai dar prieš 4000 metų turėjo ryšių su šiaurės Afrika. 


Netoliese Knososo pilies aptiko nekropolį su daugiau negu šimtu 
kapų, iškaltų iš uolos. Jų vienas rodos būti karaliaus. Čia, kaip ir Mikė- 
nuose, į kapą veda alėja (dromos). Koplyčia gedulingoms pamaldoms, kaip 
ir ten, dengta kopula, o lavonas padėtas keturkampiame kambaryje šalia 
koplyčios. Kitame antkapyje, arti Festo, rado urną su mirusiojo palai- 
kais. Jos vienoj pusėj atvaizduotos deivės ir kunigienės ratuose, kuriuos 
veža grifonai. Toliau matome kunigienes, apsirėdžiusias liturginiais rūbais, 
aukojančias jautį, kurio kraujas teka į vazą. Trys vyrai, apsivilkę kailiais, 
atnašauja dovanas numirėliui, pastatytam prie medžio. 

Festas. Tai vienas seniausių Kretos miestų. Kadangi Festą (Pha- 
eston) mini Homeras savo epuose, tai italiečių ekspedicija vadovaujama 
Halbherr'o ir Pernier'o, sumanė ten paieškoti senovės liekanų. Savo 
kasinėjimą ji pradėjo 1900. m. ir netrukus susilaukė kuo geriausių rezultatų. 
Atidengta didžiulio palociaus pamatai, itin panašūs į Knososo pilies liekanas, 
su kiemais, kiemeliais, profilejais, koridoriais, cisternomis, magazinais, 
dirbtuvėmis, salėmis. Manoma, kad vis tai buvo statyta 10 paties Minoso, 
bet jau brangesne medžiaga. Po Festo pilies griuvėsiais aptiko dar se- 
nesnio palociaus pamatus iš neolitinio periodo (XX. amžiaus pr. Kr.). Iš- 
kasenų radiniai padėti Kandijoj, Kretos sostinėj. 


Arti Festo tie patys archeologai aptiko Hagia Triada vilos lie- 
kanas. Ir čia rado dviejų epokų sluoksnius. Viršutinis planas rodo labai 
komplikuotą palocių su peristiliais, kambariais ir sandėliais iš XVIII. šimt- 
mečio pr. Kr. Ten aptiko itin vertingų radinių, iš kurių ypač paminėtina 
trys vazos. Ant vienos bareljefu atvaizduoti pjovikai, nešą ilgako- 
čius dalgius. Jie seka muzikantą su sistra ir tris dainuotojus. Visi turi 
ant galvos biretus, o apie gurnius libiečių priejuostes. Vaizdas itin realus 
ir gyvas. Tolygiai įdomus lempų liustras, kur vietoj žvakučių ma- 
tome lemputes. (Gana gerai išsilaikė sienos freskai ir molio plokštelės. 
Palocių sunaikino atejūnai apie 1450. m. pr. Kr. 

Kretos kasinėjimai dar nebaigti, ir tolesni tyrinėjimai be abejo ati- 
dengs dar daug paslapčių. Archeologai nepailsdami vis dar kasinėja neiš- 
tirtus plotus, rasdami labai vertingų liekanų. Amerikiečiai, tyrinėdami Gur- 
nio sodybas, rado „Minoso Pompeją“ (iš 1700 — 1500 m. pr. Kr.), 
taip pavadintą dėl jos puikių liekanų. Prancūzai su dr. Evansu pryšakyje 
ištyrė Lato' griuvėsius, atidengdami rūmų, krautuvių, templių ir aikščių 
ansamblį iš VI. iki III. šimtmečio pr. Kr. 

Perskaičius radinių antraštes, paaiškės ir kitos problemos, apklojusios 
stora migla Kretos meno istoriją. Deja, jos šriftas dar nesuprantamas: 
ir daug paslapčių neišaiškinta. Dabar vos težinome, kad Kreta buvo kul- 
tūros ir civilizacijos centras, leidžiąs savo gaivingus spindulius į platųjį pa- 
saulį. Ten aptinkame Chaldejos, Egipto, Graikijos ir vidurinės Europos 
pėdsakus, bet tikslių meno importo ir eksporto davinių dar neturime. Ro- 
dos, kad kretiečiai bus pasisavinę daug svetimų elementų, juos savotiškai 
perdirbę ir paskleidę po kitus kraštus. 


Deja, jų pačių nuomonės dar netenka sužinoti, kol mokslo vyrai ne- 
išaiškins jų raštų. Dr. Evans jų alfabete mano sužiūrėti Egipto hieroglifus, 
bet S. Reinach randa jų raidžių panašumą į graikų šriitą. Jis dargi tvirtina, 
kad kretiečiai pasisėmę žinių iš Europos neolitinio periodo. Vienas ir 
antras rado nemaža pasekėjų. Kuri nuomonė tikresnė, parodys būsimi 
archeologįų tyrinėjimai. 

Epilogas. 

Susipažinome su seniausių tautų kultūra bei kūryba, ir įsitikinome, kad 
meno prieaušrio rekia ieškoti priešistoriniuose laikuose rytų žemėse. Anot 
žymiausių mokslininkų žmonijos lopšys buvęs Mezopotamijoj. Ten būta 
Edeno arba Rojaus, ten tvanu Dievas nubaudęs nusikaltėlius, ten stovėjęs 
Babelio bokštas, ten buvusi patriarchų tėvynė. Archeologai patvirtina tą hi- 
potezą, nurodydami į Biblijos davinius. 

Migla ir rūkas apklojo tą laimingą kadaise kraštą. Išmirė senosios 
kultūringos tautos, puikiausi meno produktai virto griuvėsiais bei subirėjo 
į šukes ir dulkes. Tačiau tos žilos senovės genijus dar tebegyvuoja, švies- 
damas visam pasaliui. Kaip radiumas jis glūdi pasislėpęs žemėje, skleisda- 
mas nematomus spindulius į aptemusius horizontus. 

Tam radiumam surasti archeologai paaukojo savo jėgas, surengė gau- 
sias ekspedicijas, ir nežiūrėdami pavojų, įsikasė į žemes, uoliai ieškodami 
senovės genijų kibirkščių. Turtuoliai ir valstybės nepasigailėjo lėšų tam 
kilniam darbui, gausiai finansuodami jų užsimojimus. Greit milijonai išaugo 
į milijardus, ir pasaulio muzejai prisipildė brangenybėmis, kurių nenupirksi . 
aukso svoriu. Idealizmas atgavo savo pilietybės teises, ir prieš galingąjį 
genijų materializmas turėjo nulenkti savo kietą sprandą. 

Apžvelgę civilizacijos eigą, pastebėsime, kad tas genijus tebeveikia pa- 
saulį. Kaip raudonas siūlas jis tebesiskverbia pro visus kultūros reiškinius, ir 
jo diegus aptinkame visose kūrybos srityse, nuo 5000 m. pr. Kr. iki šių dienų. 

Tie, kas mano, kad senovės menas naujovės nepaliečia, labai klysta. 
Pažvelgę į modernią architektūrą ir palyginę ją su Mezopotamijos pastatais, 
"rasime labai panašių lyčių, tik savotiškai pakeistų. Kad seniau architektūros 
kubus statė lygiagrečiai, dabar juos kelia ant kitas kito. Plastika dar dau- 
giau turi bendrų bruožų su senove. Čia ir ten tas pats idealizuotos tikrovės 
siekimas. Nutolimas nuo to idealo naujovės patenkinti neįstengė ir teigiamų 
rezultatų nedavė. Tapytojai visų daugiausia mėgino surasti naujų kelių 
vaizdybai, nueidami iki kubizmo ir iuturizmo. Bet, kas pastaruoju laiku 
lankė didmiesčių galerijas, bus pastebėjęs, kad modernizmas jau atgyveno 
savo amžių ir žada pasitraukti į archyvus. 

Tą patį reiškinį pastebime ir kitose srityse. Jurisprudencija, prisitai- 
kindama naujoms gyvenimo sąlygoms, rodos, daugiausia turėjo nutolti nuo 
senųjų tautų įstatymdavystės. Anot statistikos Amerikos Suvienytos Valsty - 
bės jau išleidusios 10000 000 įstatymų, bet jų pagrindus rasime Humirabio 
kodekse, surašytame prieš keturius tūkstančius metų. Kanalizacijos sistemos 
diegus aptinkame Mezopotamijos ir Egipto kanaluose. Tolygiai prekyboj, 
navigacijoj, pienininkystėj, pramonėj randame kultūros prieaušry pradus. 

Taigi antikinis pasaulis neperstoja veikęs ir modernaus žmogaus me- 
džiaginio gyvenimo. Jo dinamika nuolatos skleidžia šviesą, atidengdama 
kilnių idealų horizontus, ir savo švyturiu siekia giliausių žemės sluoksnių. 

